
Visele sunt viaţa... Adesea avem nevoie de oglindirea în celăl; 
pentru a ne înţelege propriile vise vizualizând impactul li 
emoțional și de sens asupra altora. Acest lucru ne permite 
privim din alte perspective decât propria imagine de sine s: 
propriul nostru mod obișnuit de a înțelege viaţa si astfel să de 
coperim acele lucruri despre noi înșine care să ne ajute să schim- 
băm, să devenim mai flexibili și mai amplu conectaţi la propria 
noastră viaţă si destin. Calea regală spre bucuria vieţii este in noi 
înșine, iar visele sunt poarta spre o viaţă cu sens. 

Mihaela Minulescu 


* 


Visele, numite de unii limba uitată a lui Dumnezeu, iar de alţii me- 
saje ale diavolului, au fost timp îndelungat considerate ca semne 
ale viitorului. Dar credinţa modernă că visele sunt intim asociate 
cu psihologia personală, atitudinile şi tiparele comportamentale 
ale visătorului provine din munca de pionierat a psihiatrului elve- 
ja C. G. Jung, care a arătat că în vise inconştientul prinde viaţă. 
n cartea de faţă avem un ghid practic şi cuprinzător de intelege- 
re a viselor în lumina principiilor fundamentale ale psihologiei 
analitice jungiene. 

Daryl Sharp 


* 


Dr. James A. Hall este o autoritate in domeniul psihologiei jungie- 

Introducere 


Ce sunt visele? Visele sunt viața. În a doua parte a 
vieţii, după ce își stabilizase și dezvoltase un cadru explicativ 
pentru structura și dinamica psihicului uman, Jung scria 
cu un profund respect despre vise: „Visele sunt produse 
impartiale, spontane ale psihicului inconștient, în afara con- 
trolului voinței. Ele sunt natură pură; ne prezintă adevărul 
neîmpodobit, natural și de aceea sunt potrivite, mai mult 
ca orice altceva, să ne redea o atitudine care este în acord 
cu natura noastră umană de bază atunci când conștiința 
noastră s-a îndepărtat prea mult de fundamentele sale si 
a intrat într-un impas” (C.G. Jung, 1934, par. 317). 

Lucrul cu visele în terapia analitică înseamnă capacitatea 
de a lucra cu structura simbolică prezentă în crearea visului, 
în imageria acestuia, în personajele care fac sau nu fac parte 
din experienţa curentă a celui care a visat, în acțiunile sau 
conținuturile dialogurilor și, nu în ultimă instanţă, în felul 
cum sunt trăite, resimtite emotional visele. Faptul cá sunt 
profund individuale, ne atrage atenţia asupra necesității de 
a explora experienţa și asociaţiile celui care visează, dar și 
simbolistica prezentă în modul cum psihicul uman s-a proiec- 
tat în basme, legende și mitologie, imageria alchimică etc. 
Fiecare imagine sau simbol trebuie cercetate ca având în- 
teles pentru cel care a visat-o, „circumambulând” imageria 

până când i se descifrează pe cât de clar posibil înţelesul 
specific; abia atunci te poti situa în poziția de a înțelege ce 
înseamnă visul. 

Jung nu are o metodă rigidă de interpretare a viselor 
pentru că fiecare vis este luat ca o expresie directă a incon- 
stientului celui care l-a visat si este înțeles numai din 
această perspectivă. Metoda de a lucra cu visele diferă de 
cea a asociaţiei libere care, spune Jung, ajută la descoperi- 
rea complexelor, dar nu, în mod necesar, a complexelor 
legate de vis; de obicei, asociaţia liberă îndepărtează de la 
vis. Spre deosebire însă de metoda reductionistá freudia- 
nă în explorarea sensului viselor, pentru care contează doar 
experiența personală și refularea în inconștient, Jung in- 
troduce metoda amplificării care să permită înțelegerea 
unei structuri simbolice din mai multe perspective, cea per- 
sonală care tine de experiența persoanei respective, dar si 
cea general-umană, care a creat aceste materiale ce exprimă 
dezvoltări ale inconștientului colectiv, a matricei formative. 

Visul, privit astfel, are mai multe niveluri de interpreta- 
re a materialului simbolic. Astfel, la nivel obiectiv, visul este 
legat de ceea ce se petrece în mediul existenţial al celui care a 
visat; oamenii care apar în ele sunt considerați ca reali și sunt 
analizate relaţia lor cu cel care visează si posibila lor influ- 
entá asupra lui. La nivel subiectiv, personajele și acțiunile 
sunt luate ca reprezentând aspecte ale personalității celui 
care a visat și depinde de circumstanțele momentului ca să 
accentuezi înțelesul pe un anume sens. Întrebarea decisivă 
rămâne în ultimă instanţă „De ce a apărut acest vis acum, ce 
anume semnalează sau/și anticipă el în raport cu viața celui 
care a visat?”. De exemplu, visul unei femei în care apare 
tatăl ei poate semnalează că are nevoie să se confrunte cu 
o problemă legată de tată/atitudinea parentală, sau cu un 
nume aspect al relaţiei cu el; sau poate că are nevoie să 
recunoască în sine însăși principiul masculin așa cum este 
personificat de tată. În general, aspectul subiectiv al visu- 
lui devine important în condiţiile unei analize aprofundate 


când sunt identificate și rezolvate problemele personale. 
Doar o cunoaștere a celui care a visat și a circumstanțelor 
imediate permit să știi asupra cărei aspect să te concentrezi în 
interpretare. Visul aduce la suprafață activitatea profundă a 
psihicului și, în acest sens, un nivel important al interpretă- 
rii este cel denumit de Jung sensul finalist, respectiv sensul 
de transformare posibilă, arhetipal. În cadrul relației ana- 
litice sunt cuprinse adesea și aspecte legate de conţinuturi 
ale transferului sau contratransferului, de realitatea acestei 
relaţii interumane. 

Jung nu a impus niciodată o interpretare unui pacient; 
consideră că este mult mai important ca pacientul să-și în- 
teleagá propriul vis decât să o facă analistul; ideal, ar trebui 
să fie rezultatul reflectiei reciproce și a acordului reciproc. 
Mult din munca sa consta în a ajuta pacientul să-și gestioneze 
propriul lui material inconştient. Pacientul era încurajat să-și 
înregistreze atent visele si chiar să le ilustreze cu desene. 
Astfel imaginile capătă concretete, pot fi vizualizate și pot fi 
direct confruntate și explorate. 

Visul este un rezultat al activității creative, transformatoa- 
re a inconştientului personal și profund, arhetipal. În somn, 
fantezia ia forma viselor. Dar în viața vigilă, continuăm 
de asemenea să visăm dincolo de pragul conştiinţei, mai ales 
când suntem sub influenţa unor complexe reprimate sau a 
altor complexe inconștiente.! Vindecarea condiţiei de deze- 
chilibru în psihicul personal este de asemenea opera transfor- 
mativă a ceea ce este natural și funcțional în noi înşine, 
psihicul profund. De aici rezultă direcția de vindecare ex- 
primată adesea în vise, de aici sunt portretizate mai ales în 
primele imagini ale visului situaţiile de impas ale celui care a 
visat, atitudinile limitative ale eului sau condiția emoţională 
care a condus la stagnare. 

Spre deosebire de orice altă formă de terapie, nu intelectul 
și cunoștințele terapeutului sunt vindecătoare, preluarea în 


1 C.G.Jung, Problems of Modern Psychotherapy" (1929), în 
CW 16: The Practice of Psychotherapy, p. 125. 

propriul inconștient a problematicii pacientului ci transfor- 
marea, răspunsul simbolic venit din profunzimile propriului 
inconștient. Legătura cu Sinele, dacă este funcțională, 
aduce în contratransfer răspunsul cel mai potrivit pentru 
transformarea spre vindecare. Acest lucru se întâmplă și 
prin „analiza” viselor. Nu are loc o interpretare intelectuală 
a conţinuturilor ci o explorare a structurilor prin amplifica- 
re si asumare, atât la nivelul sensurilor simbolurilor pentru 
emotionalitate, sau senzorialitate, cât si a sensurilor în con- 
fruntarea cu realitatea-ca atare. În această explorare întreaga 
personalitate a terapeutului funcționează în rezonanță cu 
materialul simbolic al visului și cu problematica celeilalte 
persoane. 

Despre toate aceste lucruri vorbește cartea lui James 
Hall, psihiatru și analist jungian, cu o claritate care aduce 
sprijin atât specialistului, cât și celui/celei care dorește să 
se apropie de lumea interioară, de înțelesurile ascunse ale 
propriului drum în viață. Adesea avem nevoie de oglindirea 
în celălalt pentru a ne înțelege propriile vise vizualizând im- 
pactul lor emoțional și de sens asupra altora. Acest lucru ne 
permite să privim din alte perspective decât propria imagi- 
ne de sine sau propriul nostru mod obișnuit de a înțelege 
viața și astfel să descoperim acele lucruri despre noi înșine 
care să ne ajute să schimbăm, să devenim mai flexibili și mai 
amplu conectaţi la propria noastră viață și destin. Calea regală 
spre bucuria vieţii este în noi înșine, iar visele sunt poarta 
spre o viață cu sens. 

Cartea lui Hall despre Interpretarea jungiană a viselor 
este un excepțional instrument ce servește la „rezolvarea 
problemelor și dezvoltarea personalităţii” pentru că, ne 
subliniază autorul, visele trebuie înțelese mai întâi ca fiind 
compensatorii pentru atitudini conștiente care nu sunt efi- 
ciente și rezonante cu viața reală; în al doilea rând, visele 
sunt o ghidare pentru a integra aspecte ale inconştientului 
ce ne permit să fim o persoană mai completă, mai capabilă 
și mai ancorată în real. James Hall prezintă în sprijinul teoriei 


si modalitátilor de lucru cu visul, o bogată colecție de vise al 
căror înțeles pentru viața persoanelor care le-au visat este 
amplu prezentat. Sunt cu deosebită atenţie relevate aspec- 
tele personale care tin de viața celui care a visat si, pentru 
unele dintre vise, aspectele universale, care tin de ceea ce 
Jung denumește prezența zeitgeist, spiritul/arhetipul epocii 
constelat în „visul mare”. 


Mihaela Minulescu 

Pentru Suzanne, 
marita, amatrix, soror 


Prefatà 


Pe parcursul primilor mei doi ani de practicá psihi- 
atrică am încercat să rămân echidistant față de diferi- 
tele teorii cu privire la interpretarea viselor. Am sperat 
că adoptând o poziție neutră față de toate aceste teorii si 
considerându-le, în mod egal, valide, voi reuși ca pe baza 
observaţiei clinice să pot face diferenţierea între avantajele 
și dezavantajele fiecăreia. Am sperat să pot decide în mod 
raţional ce teorie referitoare la interpretarea viselor prefer. 

Principalele două abordări ale interpretării viselor aflate în 
competiţie au fost abordarea freudiană și abordarea jungiană. 
Pe parcursul formării mele medicale și psihiatrice, dacă era 
menţionată vreo teorie atunci când visele constituiau su- 
biectul aflat în discuție, atunci aceasta era, în mod exclusiv, 
teoria freudiană. În timpul rezidenţiatului pe care l-am efec- 
tuat în cadrul Centrului Medical al Universității Duke, ana- 
liza personală am făcut-o cu Dr. Bingham Dai, un sullivanian? 
care punea accent pe relația existentă între materialul visului 
si modelele familiale timpurii si identitățile eului bazate pe 


? Harry Stack Sullivan, un controversat psihiatru si psihanalist 
american, a cárui conceptie se baza, opus abordárii freudiene, pe 
observatii directe si testabile. Dupá moartea sa (1949), psihotera- 
peutii Saul B. Newton si Jane Pearce au fondat Institutul Sullivan 
pentru Cercetare si Psihanalizá, in New York, care insá a promo- 
vat, se pare, o variantă alterată a teoriilor lui Sullivan — n.t. 


= 
M 


INTERPRETAREA JUNGIANÁ A VISELOR 


aceste relaţii familiale. Îmi amintesc si acum că după sapte- 
zeci si cinci de ore de analiză cu el am remarcat nerăbdător: 
„Știu că am un complex matern, nu trebuie să revenim iar la 
asta în vis“. A râs cu bunătate, ştiind (asa cum urma să aflu 
și eu mai târziu) care este diferenţa dintre a ști în sensul de 
conţinut cognitiv și a sti în sensul de a trăi înțelept. Atunci 
când am părăsit orașul Duke pentru a mă întoarce în Texas, 
ultimul sfat al Dr. Dai a fost: „Nu te lansa prea repede și prea 
adânc în teoria jungiană“. A intuit, după cum se pare, viitoarea 
și puternica mea afinitate pentru viziunea jungiană. 

În cele din urmă a devenit imposibil pentru mine să mă 
simt confortabil interpretând visele din altă perspectivă de- 
cât cea jungiană. Toate celelalte teorii despre vise păreau a 
fi cazuri speciale ale viziunii jungiene, dar a fost imposibil 
pentru mine să comprim viziunea largă a lui Jung într-o altă 
teorie disponibilă. Am devenit un jungian convins. 

Primul profesor care m-a învățat semnificația viselor a 
fost analiza jungiană personală proprie, motiv pentru care 
sunt în continuare recunoscător analistilor mei: Rivkah Scharf 
Kluger, Dieter Baumann, Marie-Louise von Franz și Edward 
Whitmont. Practica clinică cu analizanzii, timp de multi ani, 
mi-a oferit date confirmatoare. În 1977 am publicat un text 
elementar cu privire la interpretarea viselor, Clinica! Uses 
of Dreams: Jungian Interpretation and Enactments, în care 
comparam teoria jungiană a viselor cu alte teorii importante, 
scoțând în evidenţă diferenţele și similitudinile dintre aces- 
tea. A reprezentat de asemenea si o încercare modestă de a 
stabili o conexiune între teoria jungiană a viselor și studiile de 
laborator cu privire la somn și visare. 

Prezentul volum nu este o recapitulare a comparatii- 
lor menţionate anterior, ci oferă îndrumări simple și practice 
cu privire la interpretarea viselor și la utilitatea acestora în 
contextul principiilor de bază ale psihologiei jungiene. Am 
evidențiat dificultăţile clinice frecvente, oferind exemple și 
relatând discuţii cu privire la motivul pentru care sunt prefe- 
rate anumite interpretări, demonstrând de cele mai multe ori 


modalitatea în care aceste interpretări influențează schim- 
bările clinice. Ofer câteva referinţe utile, dar nu am nici o 
intenţie de a oferi o altă recenzie exhaustivă a literaturii tot 
mai bogate despre interpretarea visului. 

Se pot oferi repere orientative generale pentru interpre- 
tarea viselor, dar nu este posibil să se ofere reguli ermetice cu 
privire la procedură. Nu există un substitut pentru analiza 
personală sau experiența clinică acumulată sub îndrumarea 
unui supervizor experimentat, ambele elemente fiind esen- 
tiale în cadrul oricărei formári psihanalitice, indiferent de 
şcoală și de curent. 

Visele descrise în cadrul actualului volum ca exemple 
clinice nu sunt prezentate cu întreaga gamă de amplificare 
ce poate apărea în cadrul unei ore propriu-zise de analiză. 
Şi nici nu am încercat, în cele mai multe dintre cazuri, să 
dezvălui matricea bogată a semnificatiilor personale în care 
un vis poate fi încadrat în timpul analizei. Aceste omisiuni 
sunt necesare de dragul conciziunii și pentru a permite ci- 
titorului să se concentreze asupra problemelor clinice care 
sunt prezentate. 

Toate visele sunt descrise având permisiunea prealabilă 
a persoanei care le-a visat, dar teme și tipuri asemănătoare 
de vise apar adesea la persoane diferite. Așadar nici unul 
dintre analizanzii mei nu ar trebui să identifice vreunele din- 
tre visele descrise în cadrul acestui volum ca fiind ale lui, 
nici să ia comentariile făcute pe marginea vreunui exem- 
plu de vis ca făcând referire la vreun vis personal. Aceste 
vise sunt extrase dintr-o bogată matrice de practică clinică 
jungiană și sunt prezentate în scopul ilustrării particulare. 


1 
CONCEPTELE DE BAZĂ 
ALE PSIHOLOGIEI JUNGIENE 


Jung utilizează termeni specifici pentru a descrie dife- 
rite părți ale psihicului, atât cele care aparţin constientului, 
cât si cele care aparțin inconştientului. Aceste concepte 
au apărut în mod empiric în urma observării unui material 
clinic bogat, inclusiv provenit din cercetările de la începu- 
tul carierei sale cu experimentul asociativ verbal, pe baza 
căruia a fost creat testul poligraf (detectorul de minciuni 
modern) si a luat naștere conceptul de complex psiholo- 
gic. (Jung era deja profund implicat în studiile cu privire 
la asocierea verbală atunci când a citit pentru prima dată 
Interpretarea viselor, carte scrisă de Freud și publicată în 
anul 1900). 

Este util să asezám conceptele fundamentale jungie- 
ne în câteva categorii, deși trebuie să ținem cont de faptul 
că acestea din urmă sunt mai mult sau mai puțin arbitrare 
și au ca scop înlesnirea descrierii și discuţiilor; diferitele 
niveluri și structuri ale psihicului uman funcţionează ca un 
întreg organizat. Există două diviziuni topografice de bază: 
conștient și inconștient. Inconștientul poate fi de aseme- 
nea împărțit în inconștient personal și psihic obiectiv. La 
început, termenul pe care Jung l-a utilizat pentru a desem- 

na psihicul obiectiv a fost „inconştientul colectiv“, termen 
care continuă să fie și în prezent cel mai des utilizat în cadrul 
discuțiilor cu privire la teoria jungiană. Dorind să accentue- 
ze faptul că profunzimile psihicului uman sunt la fel de reale 
ca lumea exterioară „reală“ — lumea experienței conștien- 
tului colectiv — și să evite confuzia care s-ar fi putut face 
între termenul de „inconștient colectiv” și diversele grupuri 
colective ale speciei umane, Jung a introdus termenul de 
„psihic obiectiv”. 


Astfel, psihismul uman are patru niveluri: 

1. constientul personal sau conştiinţa obişnuită; 

2. inconştientul personal, ceea ce este unic în psihicul 
individual, dar nu conștient; 

3. psihicul obiectiv sau inconştientul colectiv, care are, se 
pare, o structură universală în întreaga umanitate; 

4. conştientul colectiv sau lumea exterioară, culturală 
a formelor și a valorilor împărtășite. 


Aceste diviziuni topografice de bază cuprind structu- 
rile generale si structurile specializate ale psihicului uman. 
Structurile generale sunt de două feluri: imagini arhetipale 
și complexe. Structurile specializate ale părților personale 
ale psihicului, atât conștiente, cât și inconștiente, sunt patru: 
eul, persona, umbra și animus/anima. În psihicul obiectiv 
există arhetipuri şi imagini arhetipale, al căror număr nu 
poate fi specificat cu exactitate și există un arhetip deosebit 
de important: Sinele, care este considerat și arhetipul cen- 
tral al ordinii. 


Structuri generale 


Complexele reprezintă ansambluri de idei sau de ima- 
gini, aflate în interrelatie și având o încărcătură emoțională 
comună. Jung a descoperit prezența complexelor, notând 


regularitátile apărute în cadrul asociaţiilor libere ale su- 
biectilor, răspunsurile întârziate sau lipsă din cadrul ex- 
perimentului asociativ-verbal. El a aflat că fiecare subiect 
tinde să formeze aceste asociaţii sub forma unui grup de 
diferite teme, cum ar fi asociaţiile care au în centru mama 
— „complexul mamei“. Termenul „complex” a intrat de mult 
în uzanta culturală generală, având un sens mai puțin exact. 
Complexele sunt conținuturile de bază ale inconştientului 
personal. 

Imaginile arhetipale sunt conținuturile de bază ale psi- 
hicului obiectiv. Arhetipurile nu pot fi observate în mod 
direct, ci, la fel ca și câmpul magnetic, pot fi percepute 
datorită influenţei pe care o exercită asupra conţinuturilor 
manifeste ale minţii, asupra imaginilor arhetipale și asu- 
pra complexelor personificate sau reprezentate. Arhetipul 
în sine reprezintă tendința de a structura imaginile propri- 
ilor experienţe într-un anumit tipar, dar arhetipul nu este 
imaginea însăși. Discutând despre conceptul de arhetip, 
Jung l-a comparat cu formarea cristalelor într-o soluţie 
saturată: structura în formă de rețea a unui cristal respectă 
anumite principii (arhetipul), în timp ce forma concretă pe 
care o va lua cristalul (imaginea arhetipalá) nu poate fi știu- 
tă dinainte. Fiecare om se naște cu o anumită tendință de a 
construi imagini specifice, dar nu cu imaginile propriu-zise. 
De exemplu, există o tendință umană universală de a con- 
strui imaginea mamei, dar fiecare individ îşi formează o 
imagine specifică a propriei mame, bazată pe acest arhetip 
universal uman. 

Imaginile arhetipale sunt imagini fundamentale și 
profunde, formate în urma influenței arhetipurilor asupra 
experienței acumulate de psihicul individual. Imaginile ar- 
hetipale diferă de imaginile complexelor prin semnificaţia 
pe care o au, primele având o semnificaţie universală, ade- 
sea conținând o încărcătură afectivă numinoasă. Imaginile 
arhetipale care au semnificaţie pentru un număr mare de 

persoane, pe parcursul unei perioade mari de timp, tind 
să fie întipărite cultural în conştientul colectiv. Exemple 
din sfera culturală sunt imaginea regelui și reginei, imagi- 
nea Fecioarei Maria, precum și imaginile figurilor religioase, 
precum cea a lui lisus și cea a lui Buddha. Multe personaje 
si situaţii colective contin imagini arhetipale, fără ca cineva 
să fie de obicei conștient de proiecţie. Reacţiile emoționale 
puternice care urmează asasinării sau morții unei persoane 
publice, cum ar fi, de exemplu, un președinte sau un rege, 
vedetă de film sau lider religios indică faptul că pentru 
multe persoane respectiva figură a fost purtătoarea unei 
proiecţii arhetipale. 

Oricare experiență umană care se repetă cu o anumită 
frecvență are un fundament arhetipal: nașterea, moartea, 
uniunea sexuală, căsătoria, conflictul dintre forțe opuse etc. 
Deși este posibil ca arhetipurile să fie supuse schimbării, 
ele variază atât de puţin, încât pot fi considerate, din toate 
considerentele practice, neschimbate în timpul istoric. 

În cadrul modelului jungian, Sinele este centrul regla- 
tor al întregului psihic, în timp ce eul este doar centrul 
conștientului personal. Sinele este centrul ordonator care 
realmente coordonează câmpul psihic. Mai mult, este mo- 
delul arhetipal al identității individuale a eului. În plus, ter- 
menul de Sine este utilizat pentru a face referire la psihic 
ca întreg. Astfel, există trei sensuri diferite ale conceptului 
de Sine: 

1. psihicul ca întreg, funcţionând ca o unitate; 

2. arhetipul central al ordinii, atunci când Sinele este 

privit din perspectiva eului; și 

3. baza arhetipală a eului. 

Pentru că Sinele este o entitate mai cuprinzătoare de- 
cât eul, percepția eului asupra Sinelui ia adesea forma unui 
simbol cu o valoare superioară: imagini ale lui Dumnezeu, 
soarele ca centru al sistemului solar, nucleul ca centru 
al atomului etc. Încărcătura emoțională care însoțește o 


experimentare a Sinelui este adesea numinoasă sau fasci- 
nantá și inspiră venerație. Atunci când eul experimentează 
Sinele, acesta se poate percepe pe el însuși ca fiind obiectul 
unei puteri superioare. Atunci când eul este instabil, Sinele 
poate apărea sub forma unui simbol reasigurator al ordinii, 
ca de exemplu, sub forma unei mandale — un desen care 
conține o margine bine delimitată și un centru —, cum 
ar fi un cerc încadrat într-un pătrat sau un pătrat încadrat 
într-un cerc, deși formele mandalei pot constitui subiec- 
tul unor elaborări infinite. În tradiţiile religioase orientale, 
arhitectura mandalei contine adesea imagini ale unei zei- 
táti si sunt utilizate în cadrul practicilor de meditație. Desi 
Sinele este cel mai puţin empiric dintre toate conceptele 
structurale ale lui Jung — deoarece se află la granița a ceea 
ce poate fi clinic demonstrat —, acesta este un termen util 
pentru a descrie din punct de vedere psihologic ceea ce 
este altfel indescriptibil. Într-adevăr, din punct de vedere 
fenomenologic, conceptul de Sine este practic nediferen- 
tiabil de ceea ce în mod traditional este numit Dumnezeu. 


Relația dintre psihicul personal 
şi psihicul obiectiv 


Punctul nostru de referinţă referitor la psihic este com- 
plexul eului, acea structură la care ne referim de fiecare dată 
când folosim pronumele personal la persoana întâi „eu“. În 
orice caz, straturile personale ale psihicului se sprijină pe 
o fundaţie arhetipală din psihicul obiectiv sau inconstien- 
tul colectiv. Sfera personală, atât cea conștientă, cât și cea 
inconștientă, se dezvoltă din matricea psihicului obiectiv și 
este în permanenţă conectată la aceste straturi mai adânci 
ale psihicului, într-un mod profund şi organic, deși eul dez- 
voltat tinde în mod inevitabil și superficial să se considere 
centrul psihicului. Această situaţie este similară jocului de 

perspective de genul soarele se rotește în jurul pământului 
sau pământul în jurul soarelui. 

Activitatea nivelurilor mai profunde ale psihicului este 
în mod evident experimentată prin intermediul visului, 
o experiență umană universală și poate apărea în forme 
excesive în psihoza acută. În perioada în care urmează o 
cură analitică jungiană, analizandul ajunge să constientize- 
ze acţiunile psihicului obiectiv care ajută în mod esenţial 
procesul empiric de individuare al eului. Unii analizanzi 
învaţă tehnica jungiană a imaginaţiei active, prin interme- 
diul căreia pot avea în mod intenţionat acces la straturi 
mai profunde ale psihicului în timpul stării de veghe. 

Din punct de vedere structural, fiecare complex care 
aparţine sferei personale (conştiente sau inconștiente) se 
formează pornind de la o matrice arhetipală din psihicul 
obiectiv. Nucleul fiecărui complex este un arhetip. Eul se 
formează în jurul nucleului arhetipal al Sinelui; în spatele 
complexului personal al mamei se află arhetipul Marii Mame; 
imago-ul cuplului format din mamă și tată are în centru 
imaginea arhetipală a părinţilor divini; umbra și multe ro- 
luri ale personei au rădăcini arhetipale adânci. O formă 
arhetipală poate implica combinarea mai multor forme dis- 
tincte; de exemplu, căsătoria divină sau hieros gamos poate 
de asemenea semnifica unificarea contrariilor. Stratul ar- 
hetipal al psihicului are capacitatea de a forma simboluri 
ce unifică conţinuturi care la nivel personal sunt ireconcili- 
abile. Aceastá capacitate a psihicului obiectiv de a forma 
simboluri reconciliabile este denumitá functia transcenden- 
talá, pentru cá poate depási tensiunea constientá a contra- 
riilor. În acest proces, conflictele nu dispar neapărat, ci mai 
degrabá sunt transcense si relativizate. 

Pentru cá fiecare complex ce apartine psihicului per- 
sonal are un fundament arhetipal aflat in psihicul obiectiv, 
fiecare complex care este înțeles la un nivel suficient de 
profund va releva asocierile sale arhetipale. Mare parte 


din arta analizei jungiene constă în amplificarea imaginilor 
până în punctul în care eul experimentează conexiunea pe 
care o are cu lumea arhetipurilor într-o manieră vindecă- 
toare, fără să ajungă însă la limita în care eul se scufun- 
dă într-o mare de conţinuturi arhetipale neunificate. De 
exemplu, dacă eul este capabil să experimenteze legătura 
pe care o are cu Sinele, se formează o axă eu-Sine și în 
consecinţă eul va dobândi o înțelegere mai profundă a co- 
nexiunii sale cu nucleul psihicului. Dar dacă un eu slab sau 
nedezvoltat are această experiență, acesta poate fi asimi- 
lat de Sine, manifestându-se ca inflaţie psihică și pierdere 
a obiectivitátii conștiinței sau, în cel mai rău caz, în apariția 
unei psihoze temporare. Experimentarea frecventă a stării 
de „a fi Dumnezeu“ prin intermediul consumului de dro- 
guri psihedelice, cum ar fi LSD-ul sau psilocibina, este o 
modalitate prin care eul drogat experimentează esența 
arhetipală a propriului Sine, dar nu are un fundament real 
pentru a realiza o axă stabilă eu-Sine. 


Complex şi arhetip 


Fiecare complex este un grup de imagini asociate, 
format în jurul unui nucleu central de semnificaţie a cărui 
esenţă este arhetipală. Din momentul primei constientizári, 
aceste potentialitáti arhetipale ale psihicului sunt comple- 
tate de experiența personală, astfel încât eul adult simte că 
conținuturile subiective conştiente sunt doar suma pro- 
priilor experiențe personale trecute. Adesea, numai în ca- 
drul procesului analitic, în vise sau trecând prin experiențe 
care au o mare încărcătură emoțională, eul dezvoltat poate 
experimenta adevărata esenţă arhetipală a complexe- 
lor. Pentru a facilita această conștientizare, în practica 
analizei pot fi utilizate multe tehnici de imaginaţie: tehni- 
cile gestalt, imageria dirijată, desenul, modelarea lutului, 

dansul, construirea de forme proiective în távita cu nisip 
(sandtray), tehnici hipnoanalitice sau, forma cea mai purá, 
imaginatia activá. Pentru ca procesul de individuare sá ac- 
tioneze cát mai direct, eul trebuie întotdeauna să adopte 
o poziție față de conținuturile psihicului obiectiv care sunt 
relevate în aceste activități — nu numai să le evoce, precum 
ucenicul vrăjitor. 

De vreme ce fiecare complex conţine imagini perso- 
nale dintr-o matrice arhetipală, există întotdeauna peri- 
colul ca asociaţiile personale să fie confundate cu nucleul 
complexului, fapt ce poate conduce la o analiză reductivă 
ca, de exemplu, atunci când conflictele actuale sunt in- 
terpretate doar din perspectiva experienţelor copilăriei 
timpurii. Și în sens contrar, amplificarea arhetipală exce- 
sivă a imaginilor poate avea drept consecință o anumită 
înțelegere a arhetipurilor, dar este posibil ca în acest fel să 
fie pierdută legătura vindecătoare dintre psihicul obiectiv 
și cel personal. 

În scopul de a înțelege mai bine dinamica interacțiunii 
existente între diferitele structuri psihologice conceptua- 
lizate de Jung, ar fi util să le impártim în două categorii: 
structuri identitare și structuri relationale. Eul si umbra 
sunt structuri ale identităţii prin excelenţă, în timp ce per- 
sona și anima/animus sunt în mod fundamental structuri 
relationale. În cadrul procesului natural de individuare, se 
pare că prima nevoie care își face apariţia este nevoia de 
formare a unui eu puternic si echilibrat cu ajutorul cáru- 
ia fiecare persoană să își găsească un loc stabil în lume. 
Această nevoie este urmată de misiunea de a dezvolta re- 
latii autentice cu alte persoane si de a se conecta la con- 
textul cultural colectiv dat. De obicei eul experimentează 
doar mai târziu în viață nevoia de a se conecta la forțele 
arhetipale care se află atât la baza culturii colective, cât și 
la baza psihicului personal — o nevoie care deseori apare 
sub forma așa numitei crize a vârstei mijlocii. 


Structuri aie identității: eul şi umbra 


Identitatea-bazá a eului se formează destul de timpuriu, 
la început în cadrul.diadei mamá-copil, pentru ca mai târ- 
ziu acest cadru să fie extins mai întâi la nivelul familiei si 
apoi la un mediu cultural tot mai larg. În cadrul procesului 
de formare a eului, anumite acţiuni si tendinţe înnăscute 
ale individului vor fi acceptate de către mamă și de către 
familie, în timp ce alte acțiuni și impulsuri vor fi valorizate 
negativ și prin urmare, respinse. Criza formării la copii a 
deprinderii de a utiliza toaleta se reflectă în multe alte 
interacțiuni mai subtile în care identitatea eului copilului 
în creștere este modelată de preferințele și dezaprobările 
acelor persoane de care copilul este dependent. Tendinte- 
le si impulsurile care sunt respinse de familie nu sunt pur 
şi simplu pierdute; ele tind să formeze o imagine alter-ego 
chiar la suprafața inconştientului personal. Acest alter-ego 
este ceea ce Jung numește umbra, pentru că atunci când 
una dintre părțile diadei de contrarii este adusă în „lumi- 
na“ conștientului, cealaltă parte rejectată cade metaforic 
în „umbra“ inconştientului. 

De vreme ce conținuturile sau calitățile umbrei consti- 
tuie o latură potenţială a eului aflat în dezvoltare, acestea 
continuă să conţină un sens al identității personale, dar 
unul respins și de neacceptat și care de obicei este înso- 
tit de un sentiment de vinovăție. De vreme ce umbra a 
fost în mod dinamic disociată de identitatea dominantă a 
eului, pe parcursul dezvoltării timpurii, posibila sa revenire 
pentru a pretinde o parte din viața conștientă declanșea- 
ză anxietatea. Mare parte din munca de rutină din cadrul 
procesului analitic și a psihoterapiei este efectuată pentru 
a crea un spațiu sigur în care să poată fi examinate conți- 
nuturile umbrei și, posibil, integrată o mare parte din ceea 
ce în trecut a fost îndepărtat în urma clivajului timpuriu 
survenit în formarea eului. Multe caracteristici naturale 

ale psihicului care sunt disociate în copilărie sunt de fapt 
necesare pentru o funcționare sănătoasă a adultului. De 
exemplu, impulsurile agresive și impulsurile sexuale sunt 
adesea disociate, de vreme ce în copilărie exprimarea lor 
este considerată inadecvată sau inacceptabilă din punct de 
vedere cultural și supărătoare pentru părinţi; dar acestea 
sunt calități esenţiale ale personalității normale adulte, 
care le poate modela și integra într-o manieră care nu este 
accesibilă structurii eului imatur al unui copil. Și alte cali- 
táti, precum manifestarea naturală a inteligenţei native, 
poate fi în mod similar disociată în umbră. 

Integrarea conștientă a conţinuturilor umbrei are du- 
blul efect de a lărgi sfera activităţii eului si de a elibera 
energia necesară anterior menţinerii disocierii și refulării 
acestor calități ale umbrei. Individul experimentează ade- 
sea această integrare ca pe un nou contract cu viața. 

Deoarece umbra este potenţial parte a eului, aceasta 
tinde să aibă aceeași identitate sexuală ca si eul, masculi- 
nă în cazul unui bărbat și feminină în cazul unei femei. În 
afară de personificările întâlnite în vise și în materialul fan- 
tasmelor, umbra poate fi găsită adesea și în proiecţiile fă- 
cute asupra persoanelor de același sex, adesea persoane 
care în același timp nu sunt agreate și sunt invidiate pentru 
calităţile pe care le au și care nu sunt suficient de dezvoltate 
în cadrul imaginii de sine dominante. 


Structurile relationale: anima/animus 
şi persona 


Identitatea întărită a eului, formată pe parcursul asi- 
milării conţinuturilor umbrei, se confruntă cu nevoia de a 
forma relaţii cu alte persoane, de a se conecta la cultura 
transpersonală a lumii conștiinței colective, cât și la conti- 
nuturile arhetipale transpersonale ale psihicului obiectiv. 


Cele două forme structurale care facilitează această sarci- 
nă relationalá sunt anima sau animus și persona. 

Caracteristicile care din punct de vedere cultural sunt 
definite ca fiind inadecvate identității sexuale a eului, tind 
să fie excluse chiar și din alter-ego-ul umbră și în schimb 
se constelează în jurul unei imagini contrasexuale: o ima- 
gine masculină (animus) în psihicul unei femei și o imagine 
feminină (anima) în psihicul unui bărbat. Jung a observat 
astfel de imagini în materialul viselor și fantasmelor pacien- 
tilor săi și și-a dat seama că aceste imagini au o asemenea 
importanţă, încât alienarea față de ele poate produce 
sentimentul pe care civilizațiile primitive l-ar descrie ca 
„pierderea sufletului“. 

Modalitatea obișnuită prin care sunt experimentate 
anima sau animus constă în proiectarea acestora asupra 
unei persoane de sex opus. Spre deosebire de proiecția 
umbrei, o astfel de proiecție a animei sau a animusului 
acordă o calitate de fascinatie persoanei care le „conţine“ 
în forma proiectată. „Îndrăgostirea“ este un exemplu clasic 
al proiecției mutuale a animei și animusului între un băr- 
bat și o femeie. În timpul unei astfel de proiecții mutuale, 
sentimentul valorii personale se intensifică în prezența 
persoanei care reprezintă imaginea sufletului în forma pro- 
iectată, dar dacă această conexiune nu este păstrată poate 
apărea o stare ce poate fi descrisă ori ca o pierdere a sufle- 
tului ori ca un vid interior. Etapa proiecției, adică identifica- 
rea inconștientă cu imaginea sufletului din propriul psihic 
a unei alte persoane, este întotdeauna limitată în timp; 
în mod inevitabil ia sfârșit, în urma sa rămânând diferite 
grade de animozitate, pentru că nici o persoană reală nu 
poate trăi mult timp la nivelul așteptărilor fantasmatice 
care acompaniază o imagine proiectată a sufletului. Și oda- 
tă ce proiecția ia sfârșit, apare cerința stabilirii unei relaţii 
autentice cu realitatea celeilalte persoane. 

Considerate ca fiind structuri ale psihicului, imaginile 
sufletului — anima sau animus —, chiar și atunci când sunt 
proiectate, au funcţia de a lărgi sfera personală a consti- 

intei. Fascinatia lor insufleteste eul si îl îndrumă să ex- 
perimenteze moduri de a fi pe care incá nu le-a integrat. 
Retragerea proiectiei, dacá este acompaniatá de integra- 
rea conținuturilor proiectate, conduce în mod inevitabil la 
o mai mare conștientizare. Dacă anima/animus proiecta- 
te nu sunt integrate, atunci când proiecția e retrasă, este 
foarte posibil ca procesul să se repete mai târziu, având ca 
obiect al proiecției o altă persoană. 

Funcţia intrapsihică a animei/animusului, precum și 
rolurile pe care le joacă în psihicul individului sunt similare 
felului în care funcţionează în cadrul proiecției: conducând 
individul dincolo de modalitățile obișnuite de funcţionare, 
provocându-l să exploreze noi orizonturi și să se îndrepte 
spre o înțelegere mai profundă a propriei persoane. Această 
funcţie intrapsihică poate fi adesea urmărită în seriile de vise 
sau observată în cadrul producţiilor artistice, ca de exemplu 
în romanul victorian „She” (, Ea") scris de Rider Haggard, care 
a fost adesea citat de Jung. Un exemplu mai puțin complex 
îl constituie Rima, femeia-pasáre din romanul „Green Man- 
sions” („Palatele verzi”). Tabloul Mona Lisa, pictat de Leo- 
nardo, a surprins fascinația misterioasă si enigmatică a unei 
figuri anima, în timp ce Heathcliff din romanul „Wuthering 
Heights” („La răscruce de vânturi”) este un portret clasic al 
animusului; întreaga capodoperă a lui Offenbach, „Tales of 
Hoffmann” („Povestirile lui Hoffmann”), arată dificultățile de 
integrare a diverselor forme ale animei, împreună cu toate 
aspectele ei fascinante. 

Din cauză că imaginile animei/animusului sunt structuri 
inconștiente sau există la graniţa dintre inconştientul perso- 
nal și psihicul obiectiv, acestea sunt abstracte și sunt lipsite de 
calitățile și nuanțele subtile specifice unei persoane reale. Din 
acest motiv, dacă un bărbat se identifică cu anima pe care o 
conţine sau o femeie se identifică cu propriul animus, perso- 
nalitatea conștientă pierde capacităţile de a discrimina si de 
a gestiona interacţiunea complexă a contrariilor. 


în cultura tradițională europeană (spaţiul cultural în 
care Jung și-a petrecut prima parte a vieții), anima bárba- 
tului tindea să conţină latura sa afectivă neintegrată și din 
acest motiv aceasta se exprima mai degrabă sub forma unui 
anume sentimentalism decât ca o afectivitate matură și inte- 
grată. În mod similar, structura animus a femeii tradiționale 
tindea să se manifeste mai degrabă sub forma unui intelect 
si a unei gândiri nedezvoltate, exprimate adesea sub forma 
unor gânduri dogmatice, decât prin asumarea unei poziţii 
argumentate logic. 

Este important să nu fie confundate aceste stereotipuri 
istorice şi culturale cu rolul funcțional al animei/animusului, 
ca figuri ale sufletului. Odată cu creșterea libertății cultu- 
rale de a adopta roluri netraditionale, de care beneficiază 
atât bărbaţii cât și femeile, conţinutul sau aspectul gene- 
ral al animei sau al animusului se schimbă, dar rolul lor 
esenţial de ghid sau psihopomp rămâne la fel de clar cum 
era în primele descrieri ale lui Jung. Integrarea parţială a 
animei sau a animusului (integrare ce nu poate fi la fel de 
completă precum cea a umbrei) contribuie la abilitatea 
individului de a întâlni complexitatea unor alte persoane și 
de a gestiona alte părți ale propriului psihic. 

Persona este funcţia relationárii cu lumea exterioară 
colectivă. Persona este un cuvânt care provine din cuvân- 
tul grecesc care înseamnă „mască“ și amintește nuanțele 
mástilor de comedie si de tragedie din teatrul antic grec. 
Fiecare cultură a dat naștere unor roluri recunoscute social: 
tată, mamă, sot, soție, medic, preot, avocat etc. Aceste ro- 
luri contin de obicei modalităţile așteptate și acceptabile 
de funcţionare în cadrul unui spaţiu cultural dat, adesea 
incluzând anumite stiluri de îmbrăcăminte și de comporta- 
ment. Eul aflat în dezvoltare alege diverse roluri, integrându-le 
mai mult sau mai puţin în cadrul identităţii sale dominante. 
Când rolurile personei sunt bine alese — aceasta se întâm- 
plă atunci când reflectă în mod autentic abilitățile eului —, 

atunci ele facilitează o interacțiune socială normală. Medi- 
cului îmbrăcat într-un halat alb, și „purtând” din punct de 
vedere psihologic persona profesiei medicale, îi este mai ușor 
să efectueze examinările necesare (si potential jenante) lega- 
te de funcţionarea fizică a pacientului. (Medicii întâmpină 
dificultăți foarte mari în a-și asuma persona contrară, cea a 
pacientului, atunci când sunt ei înșiși bolnavi.) 

Eul sănătos poate, cu mai mult sau mai puțin succes, 
să adopte diferite roluri ale personei, în conformitate cu ne- 
voile adecvate unei situații date. Umbra, în schimb, este 
atât de personală, încât este ceea ce persoana cu siguran- 
tà „are“ (dacă într-adevăr nu are câteodată un eu). Există 
disfunctionalitáti ale personei, care adesea necesită o in- 
terventie psihoterapeutică. Trei disfunctionalitáti sunt mai 
importante: 1) dezvoltarea excesivă a personei; 2) dezvol- 
tarea inadecvată a personei; și 3) identificarea cu persona 
într-un asemenea grad, încât eul simte în mod fals că este 
identic cu rolul social principal. 

Dezvoltarea excesivă a personei poate conduce la for- 
marea unei personalități care se ajustează foarte bine rolu- 
rilor sociale, dar poate lăsa senzația că nu există o persoană 
reală „în interior“. O dezvoltare insuficientă a personei poa- 
te conduce la formarea unei personalități care este mult 
prea vulnerabilă in fata posibilității de a fi respinsă sau 
rănită sau la a fi absorbită de persoanele cu care relatio- 
nează. Formele clasice ale psihoterapiei individuale sau de 
grup constituie un real ajutor în aceste condiții. 

Identificarea cu persona este o problemă mai gravă 
în care se reflectă conştientizarea insuficientă a faptului 
că eul este diferit de rolul social al personei, astfel că ori- 
ce ameninţare la adresa rolului social este percepută ca o 
ameninţare directă a integrităţii eului. „Sindromul cuibului 
gol" — plictiseala si depresia ce însoțesc momentul în care 
un copil părăsește căminul părintesc —, trădează o identifi- 
care excesivă cu persona rolului parental și poate apărea 


atât la femei, cât și la bărbați. Individul care se simte golit și 
în derivă, cu excepția timpu ledicat profesiei, a utilizat 
greșit persona aferentă muncii sale sau profesiei și a eșuat 
în încercarea de a cultiva un simt mai larg al identității si al 
competenţei. Cura analitică este adesea necesară pentru 
rezolvarea problemelor grave cauzate de identificarea cu 
persona. 


Procesul de individuare 


Individuarea este un concept central al teoriei jungiene. 
Se referă la procesul în cadrul căruia o persoană încearcă în 
viața sa reală și conștientă să înțeleagă și să dezvolte po- 
tentialul înnăscut individual al psihicului său. Pentru cá 
posibilitățile arhetipale sunt atât de vaste, orice proces de 
individuare specific va eșua inevitabil în încercarea de a-și 
desăvârși toate posibilitățile înnăscute. Astfel, importante 
nu sunt suma realizărilor obținute, urmarea tendințelor 
narcisiste și egocentrice sau identificarea cu rolurile cul- 
turale colective, ci faptul ca personalitatea să își păstreze 
autenticitatea în relație cu potenţialul său profund. 

Eul se poate identifica cu structurile existente în incon- 
stientul personal care nu sunt în armonie cu procesul mai 
cuprinzător al individuării. Această identificare conduce cel 
mai des la apariţia nevrozei — sentimentul de a fi fragmen- 
tat, niciodată unitar în răspunsuri și simtire. Un asemenea 
clivaj nevrotic poate fi produs de identificarea cu un rol 
familial primit în copilărie, ca și de încercarea de a evita 
evoluţia spre alte etape ale vieții, rămânând fixat într-o 
etapă timpurie. 

Eul poate de asemenea să nu fie conștient de ma- 
nifestarea procesului său de individuare, ca rezultat al 
identificării cu rolurile care îi sunt oferite în sferele colec- 
tive — fie rolurile inconştientului colectiv, de unde eul se 


M 
© 


Y2V8 30 31d32N02 


w 
[=] 


INTERPRETAREA JUNGIANĂ A VISELOR 


identifică cu un arhetip și devine inflationat, fie rolurile ofe- 
rite în cadrul conștiinței colective (rolurile sociale), 
devenind o identitate care, chiar dacă este valoroasă, nu 
este autentică în contextul destinului personal. Identifica- 
rea cu un rol social (identificarea cu persona), chiar dacă 
rolul este acceptat și bine recompensat de cea mai mare 
parte a societăţii, nu înseamnă individuare. Jung credea 
că Hitler și Mussolini au exemplificat astfel de identificări 
cu personaje din inconştientul colectiv, identificări ce i-au 
condus atât pe ei înșiși, cât și popoarele pe care le-au gu- 
vernat spre tragediei. 

Identificarea extremă cu un rol arhetipal din psihismul 
obiectiv (inconştientul colectiv) conduce la o identificare 
psihoticá cu un personaj care este mai vast (si mai putin 
uman) decát eul. Unele identificári arhetipale reprezintá 
confundarea propriului eu cu un erou cultural sau cu un 
personaj salvator — Christos, Napoleon, Marea Mamá etc. 
Chiar și identificarea negativă poate atinge proporții arhe- 
tipale (inflație negativă), cum este cazul persoanelor ce 
suferă de depresie psihotică care cred că au comis „păca- 
tul de neiertat“, situându-se, în consecință, mai presus de 
puterea lui Dumnezeu de a ierta. 

Este dificil de descris un proces de individuare tipic 
sau de succes întrucât fiecare persoană trebuie conside- 
rată unică. Pot fi specificate anumite „tipare“, cum ar fi, 
de exemplu, comparatia făcută între un proces obișnuit 
de individuare și cursul soarelui — răsărind spre claritate și 
definire în prima jumătate a vieţii si apunând spre moarte 
în cea de-a doua jumătate? —, dar când cineva interactio- 
nează îndeaproape cu persoane individuale, așa cum se 
întâmplă în analiză, astfel de generalizări prezintă în mod 
constant excepții. 

Pentru a accentua calitatea de concept central al psiho- 
logiei analitice a procesului de individuare, Jung a militat în 
mod direct pentru importanța profundă și valoarea unici- 


:átii vieţii umane. Această prioritate se regăsește în ma- 
rile religii ale lumii, dar lipseşte în multe mișcări de masă 
moderne, în cadrul cărora individul este redus la o unitate 
socială, economică sau militară. În acest sens, procesul de 
individuare constituie un contrapunct față de ameninţarea 
pierderii valorii umane într-o lume care este organizată în 
exces pe fundamente tehnologice sau ideologice. 

Pe parcursul vieții sale, Jung a menţinut constant un 
mare interes față de experienţa religioasă. S-a implicat în 
studierea religiilor orientale, a înțeles alchimia ca fiind o 
practică psihologică și religioasă neortodoxă și a explorat 
ritualurile de transformare pe care le-a găsit încă active în 
tradiţia creștină occidentală. De vreme ce Sinele apare 
din punct de vedere fenomenologic sub forma acelorași 
- imagini care au fost de obicei asociate cu divinitatea, aces- 
ta funcționează într-o anumită măsură ca o imagine a lui 
Dumnezeu în interiorul psihicului. Relaţia dintre aceas- 


| tá imagine și ceea ce speculaţiile teologice înțeleg prin 
Dumnezeu rămâne într-adevăr o întrebare deschisă, deși 
nu sunt multi cei care dezbat această temă. Experiențele 
numinoase apar în unele vise si par a fi capabile, dacă sunt 
- asimilate, să producă schimbări profunde si de durată în 
structura personalităţii, un efect ce poate fi comparat cu 
- convertirile religioase si experiențele limită avute în starea 
| de veghe. 
| Procesul de individuare, asa cum este înțeles de teoria 
| jungiană și încurajat în analiză, implică un dialog continuu 
- între eu, ca centru competent al conștiinței, si un centru mis- 
-terios reglator al întregului psihic, un centru numit de Jung 
Sine - care în același timp este nucleul eului si îl transcen- 
de, având nevoie de eu pentru ca procesul de individuare 
să își urmeze cursul, totuși aparent separat și independent 
- de stările eului. Nu cunoaștem natura Sinelui; este un con- 
cept necesar pentru a discuta activități observabile din 
- psihic, dar care nu poate fi elucidat în mod direct. 

O analiză jungiană „de succes“ poate determina o per- 
soană să aprecieze natura misterioasă a psihicului, care 
pare a fi în același timp personal și transpersonal, în ace- 
lași timp legat de eul individual si mai liber în timp si spațiu 
decât personalitatea empirică. În această zonă de frontieră 
a psihicului ne aflăm în pragul unor întrebări culturale mai 
largi, care nu pot primi un răspuns pornind de la cunoaș- 
terea rezultată din practica clinică. 


2 
CARACTERISTICILE VISULUI 


Visul este o experiență umană universală. Din punct 
de vedere fenomenologic, un vis este o experienţă de viață 
care este recunoscută, retrospectiv, ca având loc în minte 
în timpul somnului, deși atunci când îl experimentează, in- 
dividul îi acordă aceeași verosimilitate ca și experiențelor 
avute în starea de veghe; visul pare să se întâmple într-o 
lume „reală“, care numai retrospectiv este recunoscută ca 
fiind o lume „a visului“. 

Fenomenologia viselor implică evenimente care nu pot 
fi experimentate în starea de veghe: schimbări temporale și 
spaţiale neașteptate, modificarea vârstei, prezența persoa- 
nelor decedate sau a unor figuri si animale fantastice care 
nu au existat niciodată. Poate că cea mai radicală schimbare 
experimentată pe parcursul unui vis este trecerea identității- 
eu din vis de la un personaj la altul sau chiar neasumarea 
nici unui personaj, eul din vis părând să observe evenimen- 
tele de pe o poziţie superioară omniprezentă. 

Pe parcursul ultimelor decenii, au fost realizate foarte 
multe studii cu privire la stările neurofiziologice asociate 
visării. Până în prezent, aceste studii au permis cercetătorilor 
să stabilească cu o oarecare precizie momentul în care un 
subiect adormit ajunge în faza REM, fază ce progresează 
din Stadiul 1 al somnului și este caracterizată de mișcări 
oculare rapide. Atunci când trezirea survine în timpul som- 
nului REM, există o probabilitate crescută (dar nu absolută) 

ca subiectul sá relateze cá a visat chiar inainte de a se trezi. 
Existá, de asemenea, cáteva relatári cu privire la aparitia vi- 
selor într-unul dintre stadiile non-REM ale somnului. Desi au 
existat câteva studii incipiente provocatoare care păreau 
să stabilească o legătură între direcția mișcărilor oculare 
și conţinutul viselor experimentate?, această ipoteză nu 
prezintă deocamdată o confirmare științifică solidă pentru 
a fi acceptată. 

Cum stadiul caracteristic somnului REM ocupă cea mai 
mare parte din somnul bebelușilor născuți prematur si sca- 
de în mod constant pe parcursul procesului de creștere, 
acesta pare a fi mai degrabă un stadiu determinat de ne- 
voile biologice decât de nevoile psihologice ale subiectului. 
Somnul REM este experimentat de asemenea de majorita- 
tea speciilor de animale, la care factorii psihologici nu par să 
fie determinanti. Somnul REM poate reprezenta la origine o 
prelucrare a informaţiilor obţinute prin intermediul vederii 
binoculare sau poate avea drept scop alertarea periodică a 
sistemului nervos central pe parcursul nopții. 

Oricare ar fi fundamentul său biologic, visul pare să 
aibă la om rolul de a susţine anumite procese necesare unei 
functionári psihologice sănătoase. Freud a atribuit visului 
rolul de gardian al somnului, vigilent în fata iruperii impul- 
surilor refulate, o interpretare care în general nu mai este 
în acord cu cercetările mai moderne cu privire la vise. Jung 
a adoptat o poziție complet diferită de cea a lui Freud, afir- 
mând că visul compensează percepția limitată a eului vigil, 
viziune care este în acord cu ipoteza procesării informatio- 
nale referitoare la vise, dar care depășește ipoteza simplei 
asimilări de noi informații. 


Visele ca o compensare 


Visul, din perspectiva psihologiei jungiene, este definit ca 
un proces reglator al psihicului, similar mecanismelor com- 


pensatorii din funcționarea somatică. Perspectiva conști- 
entă după care eul se ghidează este în mod inevitabil o 
vedere parțială, deoarece o mare parte din conţinuturi ră- 
mâne inevitabil în afara sferei eului. Inconstientul contine 
material uitat, precum și material de genul arhetipurilor, 
care în principiu nu pot fi conștiente, deși schimbări apă- 
rute în planul conştiinţei pot indica existenţa lor. Chiar și 
în cadrul câmpului conștiinței unele conţinuturi sunt focali- 
zate, în timp ce altele, deși indispensabile menţinerii con- 
centrării atenţiei, nu sunt^. 

Există trei modalități prin care visele pot fi percepute ca 
fiind compensatorii, toate fiind importante pentru intelege- 
rea utilizării clinice a acestora. În primul rând, visul poate 
compensa distorsiunile temporare existente în structura 
eului, îndrumând individul spre o mai bună înțelegere a 
propriilor comportamente și acțiuni. De exemplu, o per- 
soană care este furioasă pe un prieten, dar a cărei furie 
slăbește rapid, poate visa că își exprimă furia în fata prie- 
tenului său. Visul amintit readuce în atenţie o cantitate de 
furie care a fost suprimată probabil din motive nevrotice. Ar 
putea fi de asemenea important pentru visător să realizeze 
care complex a fost constelat (activat) în această situație. 

O a doua și, în același timp, o mai profundă modalitate 
de compensare a visului este cea prin care acesta, ca auto- 
reprezentare a psihicului, poate pune față în faţă o structură 
funcţională a eului cu necesitatea adaptării mai bune la pro- 
cesul de individuare. Această compensare apare, de obicei, 
atunci când un individ deviază de pe calea sănătoasă și 
corectă a dezvoltării sale personale. Scopul procesului de 
individuare nu constă niciodată într-o simplă acomodare 
la condiţiile existente; oricât de adecvată ar părea această 
acomodare, întotdeauna există un alt scop care așteaptă 
să fie urmărit (scopul ultim fiind înfruntarea morţii la nivel 
personal). Un exemplu semnificativ al acestui al doilea tip 
de compensare este visul unei persoane care era bine adap- 
tată din punct de vedere social, atât în comunitate, cât si în 

familie și în sfera profesională. A visat că o voce impună- 
toare îi spunea: „Nu îţi trăiești adevărata ta viață!“ Efectul 
acestei afirmaţii, care a trezit visătorul din somn, a durat 
mai mulți ani și a influenţat traiectoria dezvoltării ulterioare a 
pacientului spre orizonturi care nu îi erau clare acestuia în 
momentul în care a avut visul. 

Aceste două forme de compensare ale visului — ca 
purtător de „mesaje“ către eu și ca autoreprezentare a 
psihicului — compun viziunea clasică jungiană cu privire 
la funcţia compensatorie a visului, viziune care este în mod 
fundamental diferită de viziunea freudiană, care postulează 
ideea că visele reprezintă satisfacerea dorințelor sau sunt 
protectoare ale somnului. 

Cu timpul, a devenit tot mai clar pentru mine faptul că 
există si un al treilea proces, mai misterios si mai subtil, prin 
care visele devin compensatorii. Nucleul arhetipal al eu- 
lui reprezintă baza trainică a sentimentului de „eu”, care, 
totuși, se poate identifica cu multe persone si identitáti- 
eu. Visul poate fi perceput și ca o încercare directă de a 
schimba structura complexelor pe care eul arhetipal se 
bazează pentru a-și forma o identitate la un nivel mai ri- 
dicat de conștiință. De exemplu, multe vise par să pună la 
încercare eul din vis, obligându-l să îndeplinească diverse + 
sarcini, a căror realizare poate schimba structura eului din 
starea de veghe, de vreme ce identitatea eului din vis re- 
prezintă cel mai adesea partial identitatea eului vigil. Eul 
din vis percepe evenimentele ca reprezentând interacti- 
uni cu situații „exterioare“ din cadrul structurii visului; dar 
evenimentele exterioare visului pot reflecta în mod direct 
complexe care sunt implicate în funcţionarea cotidiană și 
structura eului vigil. Modificările operate la nivelul relaţiei 
cu aceste situații din vis pot fi percepute de eul vigil ca 
modificări ale propriei atitudini sau dispoziţii. Marie-Louise 
von Franz oferă un exemplu specific foarte clar cu privi- 
re la acest tip de compensare printr-unul din visele sale. 


După o zi în care a trăit sentimentul morții iminente, ea a 
visat cá un tânăr romantic — figură animus — a murit?. 

Pe parcursul analizei jungiene, visele sunt deseori uti- 
lizate ca punct de referință pentru interacțiunile din cadrul 
procesului analitic. Analistul și analizandul se aliază încercând 
să descifreze „mesajul“ visului în relaţie cu eul analizandului. 
Uneori visele indică faptul că atenţia ar trebui orientată spre 
procesul transferential — transfer-contratransfer —, care con- 
stituie constelarea particulară a interacțiunii din cadrul ana- 
litic. De vreme ce nu există nici o poziţie privilegiată care să 
asigure cunoașterea „realităţii“ psihicului unei alte persoane, 
analistul și analizandul sunt angajaţi într-o aventură de explo- 
rare ce implică o încredere reciprocă. Dacă visul se concen- 
trează asupra acestei relații, atunci această relaţie ar trebui 
examinată din punct de vedere analitic. 

În interpretarea viselor este important să nu se ajungă ni- 
ciodată la sentimentul că visul a fost epuizat. În cel mai bun 
caz, un pacient poate găsi o semnificaţie utilă a visului în 
viața sa curentă, dar chiar si această semnificaţie se poate 
modifica prin perspectiva viselor ulterioare, pentru că in- 
terpretarea viselor presupune un dialog continuu între eu 
şi inconştient, dialog care se extinde continuu și al cărui 
subiect se poate schimba atât ca focus, cât si ca nivel de 
referinţă. 

Uneori, chiar și în situaţia în care visele nu sunt inter- 
pretate, ele par a avea un efect profund asupra eului vigil. 
Observând impactul viselor neanalizate, putem deduce că 
și atunci când visătorul nu și le amintește, visele constituie o 
parte vitală a vieţii psihice ca întreg€. În viziunea jungiană, 
scopul constant al viselor constă în compensarea si comple- 
tarea (reprezintă o formă moderată de compensare) mo- 
dalitátii prin care eul vigil percepe realitatea. Interpretarea 
unui vis permite ca atenţia conștientă să fie orientată în 
direcţia în care procesul de individuare, în mod inconsti- 
ent, deja se îndreaptă. Colaborarea dintre voința conștientă 

și dinamica inconștientă, atunci când este una de succes, 
face ca procesul de individuare să avanseze mai rapid de- 
cât este posibil când visele sunt lăsate neexaminate. 

Un beneficiu suplimentar al interpretării viselor este 
acela că eul retine în memoria conştientă o parte a visului, 
fapt ce îi permite persoanei să identifice teme similare în 
viața cotidiană și să adopte o atitudine sau acțiune adecva- 
tă ducând la reducerea nevoii de compensare inconștientă 
a acelei arii problematice particulare. 


Íntrebuintarea non-interpretativă 
a viselor 


Personificările din cadrul viselor, și aici includem si ima- 
ginile în care apar scene și obiecte neinsufletite, reflectă 
structura complexelor psihologice din inconştientul perso- 
nal, care se formează în jurul nucleului arhetipal al incon- 
stientului obiectiv și care constituie obiectul procesului 
de centrare și de individuare al Sinelui ca arhetip central. 
Complexele particulare care sunt obiectivate și înfățișate 
în cadrul viselor (inclusiv constelarea specifică eului care 
visează), reflectă activitatea independentă a Sinelui în raport 
cu eul (atât cu eul din vis, cât si cu eul vigil). Astfel, avem 
posibilitatea să înțelegem, chiar și vag, cum gestionează 
Sinele complexele care cuprind eul și alte conţinuturi ale 
psihicului. Astfel de observații pot fi utilizate în manieră 
non-interpretativă, maniera în care sunt utilizate de obicei 
în terapiile non-jungiene. 

Temele unui vis pot face referire la prezentul sau la 
trecutul individului si pot înfățișa persoane reale, vii sau 
decedate sau personaje care nu sunt cunoscute visătoru- 
lui în starea de veghe. Personajele pe care subiectul nu le 
cunoaște în starea de veghe personifică cel mai probabil 
părți ale psihicului visătorului. Observând astfel de deta- 


lii putem evalua care conţinuturi ale psihicului și care ex- 
periente trăite sunt constelate în minte în timpul visului. 
Atenţia psihoterapeutică acordată acestor detalii, chiar 
dacă nu este realizată si o interpretare formală a visului, 
poate conduce procesul terapeutic în aceeași direcție în 
care curge și fluxul firesc al procesului de individuare. 
Atunci când complexele sunt puse în scenă, cum se în- 
tâmplă în tehnicile gestaltiste, o energie psihică suplimen- 
tară va fi orientată asupra lor, rezultatul constând într-o 
creștere a constientizárii. Asemenea puneri în scenă nu sunt 
similare interpretării jungiene, pentru că acestea sunt 
orientate asupra complexului constelat și nu asupra valo- 
rii respectivului complex în structura globală a visului. 
Odată ce clinicianul a dobândit o anumită îndemânare 
în interpretarea viselor, această tehnică poate fi utilizată 
atât ca factor suplimentar în stabilirea diagnosticului și în 
evaluarea prognosticului, cât și ca indicator subtil al mo- 
mentului în care poate fi introdusă sau modificată medi- 
catia, luată în considerare posibilitatea spitalizării, precum 
si modificarea frecvenţei sedintelor psihoterapeutice. De 
exemplu, un tânăr pacient schizofrenic, grav bolnav, a visat 
în mod repetat — chiar înainte de a fi înregistrată o exacer- 
bare a simptomelor sale psihotice, fapt ce a necesitat creș- 
terea medicatiei — că mașina sa începe să ruleze cu spatele 
scăpată de sub control. De câteva ori, visele au semnalat, 
din contră, debutul unor perioade de ameliorare a stării 
sale clinice — cum ar fi, de exemplu, un vis în care îl învin- 
gea cu ușurință miticul Minotaur. Altă dată a visat că un 
iluzionist de circ avea toate părţile componente ale unei 
bombe atomice, cu excepţia uneia singure, care se afla în 
posesia eului din vis. Eul din vis a minţit atunci când clov- 
nul l-a întrebat dacă piesa lipsă se află în posesia lui. Acest 
vis a părut că reprezintă, la momentul respectiv, o evitarea 
a „exploziei“ procesului său psihotic, o paralelă a eforturile 
sale conștiente reparatorii. (După mulţi ani și după ce a 

apelat la multi terapeuti, acest tánár s-a sinucis; ultimele 
sale vise mi-au rámas necunoscute). 

Se poate considera cá visele se referá la alt material 
discutat în ședința de analiză in care sunt raportate sau 
în ședința de terapie de grup în care sunt menţionate si 
la situația de viață specifică în care se află visătorul la acel 
moment. Conectarea atentă a imaginilor din vis cu actualul 
context de viață al pacientului minimizează riscul apariției 
celei mai grave erori întâlnite în cazul utilizării clinice a 
viselor: proiectarea propriilor gânduri ale terapeutului în 
materialul pacientului sáu, în locul utilizării visului ca me- 
saj corectiv venit din partea inconştientului pacientului. 


Interpretarea viselor şi tehnicile 
de imaginaţie 


În psihoterapia contemporană, în afară de interpretarea 
visului, sunt utilizate multe tehnici de imaginație. Acestea 
sunt puneri în scenă, adesea conceptualizate ca o creste- 
re a activității emisferei drepte, proiectate pentru a folosi 
imaginația umană, având ca scop modificarea supozitiilor 
inadecvate și identificárile care stau la baza suferinței ne- 
vrotice. Eu numesc astfel de tehnici de imaginaţie puneri 
în scenă („enactments”) pentru a le diferenţia de punerile 
în act („acting-out”), care reprezintă o structurare incon- 
stientá a experienţei (în general, indezirabilá), generată de 
conflicte inconștiente nerecunoscute?. 

Atât interpretarea viselor, cât și tehnicile de imagina- 
tie par să influențeze modalitatea în care este perceput 
patternul complexelor la nivel mental, la fel cum o fac și 
experienţele afective în viața cotidiană și în psihoterapie. 
Lucrul clinic cu visele este probabil cea mai directă și cea 
mai firească abordare cu scopul de a modifica complexele, 
în timp ce pe locul al doilea se situează metoda jungiană 


ze imaginaţie activă, în cadrul căreia conținuturile incon- 
ente sunt încurajate să „iasă la suprafață“, în timp ce eul 
işi menţine modul său vigil de a media presiunea conflic- 
tuală a contrariilor constelate în psihic. 

Alte tehnici de imaginaţie includ imageria hipnoanaliti- 
că, pictura, modelarea imaginilor din inconștient, utilizarea 
jocului cu nisip (sandplay), care constă în construirea unor 
scene cu ajutorul figurinelor mici așezate în távita cu nisip, 
psihodrama, imaginaţia dirijată și practici de meditaţie în 
cadrul cărora este permis fluxul liber al imaginilor. Mate- 
rialul care rezultă este foarte asemănător materialului ce 
apare în vise, astfel încât învățarea utilizării clinice a vise- 
lor ar trebui să fie o disciplină de bază. 


Identitatea-eu şi structura complexelor 


În cele mai multe abordări clinice ale viselor, obiec- 
tivul constă în sprijinirea pacientului să își conștientizeze 
diversele aspecte ale structurii propriei personalităţi, care 
de regulă sunt inconștiente și apar ca puneri în act, cau- 
zând adesea suferința nevrotică ce motivează persoana să 
caute ajutor profesionist. Munca terapeutului este foarte 
asemănătoare activității spontane și firești a viselor, deoa- 
rece visele încearcă deja să scoată persoana din nevroză și 
să o orienteze în direcția procesului de individuare. Visele 
nu există pentru a fi analizate și înţelese, dar o înţelegere 
a acestora ne ajută să aflăm unde anume încearcă incon- 
ştientul să modifice imaginea eului, în direcţia sănătăţii si 
a individuării. 

Sănătatea și individuarea nu sunt întotdeauna corelate; 
ceea ce pare a fi „sănătos“ unei anumite imagini dominante 
a eului, într-un anumit stadiu al vieţii, poate să pară „ne- 
sănătos“ imaginii în devenire a eului din următorul stadiu 
de viață. Psihologic vorbind, la fel ca și în alte sfere ale vie- 

tii, ceea ce este „bine“ este inamicul lui „mai bine“. Indi- 
viduarea este un concept mai cuprinzător si mai complex 
decât cel de „sănătate“. Este un proces dinamic; implică o 
transformare constantă și, în cele din urmă, conduce indi- 
vidul să accepte caracterul peren al vieții si inevitabilitatea 
morții. 

Modificările de dispoziție pot fi interpretate ca modi- 
ficări în structura complexelor care stau la baza imaginii 
eului. Într-o anumită măsură, eul este capabil să producă 
astfel de schimbări, exemplul cel mai potrivit fiind acela în 
care eul determină o persoană ambivalentă să își aducă 
aminte de prioritățile sale. Un alt exemplu, nu mai puțin 
semnificativ, este când ne reamintim intenţia de a pierde 
în greutate în momentul în care ne aflăm în fata unui meniu 
bogat în dulciuri atractive. În ceea ce privește problemele 
mai importante, care necesită niveluri mai profunde de 
modificare a identității, transformările necesare nu se află 
în sfera opțiunilor conștiente ale eului. La acel nivel, eul 
poate face atât cât îi stă în putință și apoi să aștepte acti- 
unea funcției transcendente, respectiv capacitatea eului 
de a crea simboluri care să reconcilieze contrariile aflate în 
conflict, prin crearea unei soluţii simbolice ce relativizează 
ambele părţi într-un cadru mai larg de semnificaţie. 

Lucrul clinic cu visele implică susținerea eului să facă 
tot ce îi stă în putință să facă. Desi transformările subia- 
cente necesare pot fi uneori observate în imaginile onirice, 
acestea nu pot fi comandate nici de voinţa pacientului, 
nici de voința analistului. Răspunsul la cerința insistentá 
(si de înțeles) a pacientului de a i se spune „ce să facă“ 
este ca acesta să întreprindă tot ce îi stă în putinţă, adică 
să observe cât mai îndeaproape posibil forma sub care se 
manifestă conflictul, să acţioneze asupra situaţiei atât cât 
se poate — și apoi să aștepte, să observe si să aibă încre- 
dere. Susținerea acestui proces este un factor important 
al transformării psihicului. Situaţia analitică (și persoana 


-alistului) poate fi unicul temenos pe care îl are pacien- 
<l, un loc sigur în care este conţinut pe parcursul trecerii 
=ngoasante de la o anumită imagine dominantă a eului la 
una nouă, mai comprehensivă. 

Este important să reținem că însăși imaginea eului se 
poate modifica în funcție de complexul (sau grupul de com- 
plexe) pe care eul îl/le utilizează pentru a-și forma o nouă 
identitate dominantă. Această modificare este destul de 
ușor de observat în proiecţiile umbrei, proiecţii în care eul 

|. se simte „îndreptăţit“ să nu placă o persoană (de obicei, 
- avánd același sex ca și eul) care contine calităţile ce sunt 
prezente în imaginea dominantă a eului analizandului (evi- 
dente oricui altcuiva în afară de persoana care proiectează). 
“Dacă o astfel de proiecție a umbrei constituie o parte in- 
tegrantă a structurii caracteriale a persoanei, deseori în 
visele acesteia eul din vis va fi angajat în acea activitate 
sau atitudine a umbrei. 

i Dacá continuturile umbrei nu sunt proiectate, ci con- 
'stituie obiectul punerii in act, poate apărea un anumit tip 
de vise, în care umbra este fie integrată, fie disociată de 
imaginea dominantă a eului. De exemplu, alcoolici care nu 
mai sunt consumatori în viața reală, au vise, la scurt timp 
după ce au încetat să mai consume alcool, al căror conti- 
nut face referire la consumul de alcool. Același tip de vis 
poate fi observat și la fumátorii care au renunţat să mai 
fumeze. Astfel de vise, simple ca structură, indică faptul că 
tiparul de identitate mai persistă încă în conținuturile înti- 
- párite ale umbrei, deși eul nu se mai identifică cu acesta. 
| (A interpreta aceste vise în mod reductiv, ca reprezentând 
satisfacerea dorinţei, riscă mai degrabă să blocheze eul în 
tiparele atitudinale și comportamentale din trecut, decât 
- sá îl încurajeze să le depășească). 

| Acelasi principiu stá la baza unor vise mai complexe. 
- Un pacient de vârstă mijlocie, care în tinereţe dorise să de- 
- viná pastor, dar își construise de atunci o carieră de succes 

în alt domeniu de activitate, avea o viață sexuală excesiv 
de activă, cu o nuanţă contrafobicá. Separat de soția sa 
(cu care avea în continuare o relație de natură sexuală), 
se întâlnea săptămânal cu o prietenă căsătorită și în unele 
momente libere mergea într-un bar local unde putea găsi 
partenere, intretinánd raporturi sexuale întâmplătoare cu 
diverse alte femei. Pe parcursul acestei etape, caracterizate 
de o activitate sexuală febrilă, visa cá merge la biserică si 
se împărtășește! Umbra sa conţinea un material care în 
trecut fusese valorizat pozitiv — interesul și dedicarea sa 
religioasă —, material care a fost disociat, probabil din ca- 
uza apariţiei unui clivaj fundamental între sexualitate și 
religiozitate. 

Acest exemplu mă'ajută de asemenea să accentuez 
faptul că umbra nu este în sine pozitivă sau negativă. Um- 
bra este o imagine alter-ego ce personifică acele conținuturi 
care nu au fost încă integrate în personalitatea conștientă. 
Umbra poate părea a fi negativă din punctul de vedere al 
imaginii dominante a eului din cauza disocierii și a refulării 
parțiale din eu, dar conținuturile sale reale nu pot fi pozi- 
tive sau negative, în funcţie de perspectiva imaginii eului 
din prezent. 

Structura complexului atașat identităţii eului este, 
adesea, bipolară și uneori chiar plurivalentă. Un complex 
bipolar relativ simplu este format din două tipare (sau com- 
plexe) identitare, dispuse într-un anumit mod. Un pol este 
adesea atribuit eului, ca model identitar, în timp ce polul 
opus fie este reprimat în umbră (manifestându-se ocazi- 
onal), fie este proiectat asupra unei persoane, de obicei 
asupra unui membru apropiat din familie, determinând 
un model de relationare non-personal între eu si persoana 
asupra căruia este proiectat polul opus. Aceasta este în 
general o structură relationalá impersonală, care în același 
timp interferează cu individuarea persoanei care proiec- 
tează în mod inconștient și inhibă dezvoltarea unei relații 
personale stabile cu persoana purtătoare a proiecției. 


Un alt exemplu al unei structuri bipolare este tiparul 
dominantá - submisivitate, în cadrul căruia un pol al relaţiei 
este considerat dominant și celălalt submisiv. Într-o rela- 
tie impersonală bazată pe un astfel de tipar, majoritatea 
interacțiunilor autentice dintre două persoane va urma 
acest pattern: una va fi submisivă și cealaltă dominantă. 
Există, totuși, și dovezi simptomatice ale inversárii tiparului. 
De exemplu, un pacient, fost om de afaceri de succes, care 
de-a lungul vieţii a avut grijă de cei din jurul său, după ce 
s-a pensionat a început să se confrunte cu temeri irati- 
onale al căror obiect îl forma apariția bruscă a unei boli 
care l-ar face să devină neputincios si dependent. Discu- 
tia analitică a indicat faptul că teama de moarte nu era o 
componentă importantă a temerilor sale iraționale. Ceea 
ce îl făcea de fapt să se teamă era experimentarea identi- 
tátii contrare (de dependenţă si de submisivitate) pe care 
a evitat-o de la o vârstă fragedă prin muncă compulsivă și 
având grijă de ceilalți. 

O dinamică asemănătoare stă la baza situaţiei, nu rar 
întâlnite, în care unui pilot sau unui însoțitor de bord îi este 
teamă să zboare cu avionul în calitate de pasager. În cazul 
insotitorului de bord, nu se pune problema de a „contro- 
la“ avionul când lucrează, dar cu siguranță tema simbolică 
a controlului este prezentă. Există persoane cărora le este 
teamă să fie pasageri într-un automobil, deși se simt ex- 
trem de confortabil în timp ce conduc ele însele; această 
situaţie este des întâlnită. Cunosc cel puţin un caz din sfera 
polului opus: o femeie dominatoare și obsedată de con- 
trol, care nu era în stare să conducă o mașină și trebuia 
să apeleze la un șofer chiar și pentru îndeplinirea micilor 
comisioane. 

Este posibil să imaginăm schematic trecerea eului 
prin diferite modele identitare vizualizând complexele în 
inconştientul personal sub forma unei „rețele“ neregula- 
te, în cadrul căreia unele grupuri de complexe se unesc 
formând tipare, deși fiecare grup se află în contact cu toa- 

te celelalte complexe din cadrul rețelei. Dacă vizualizăm 
nucleul arhetipal al eului, format având la bază Sinele, sub 
forma unei raze de lumină, atunci acele complexe atinse 
de „lumină” reprezintă identitatea curentă a eului. Dincolo 
de suprafața luminată există întotdeauna partea întune- 
cată a reţelei. Partea neluminată a rețelei urmează diverse 
tipare structurale non-eu — umbra, anima etc. Dacă „lumi- 
na“ eului se mișcă, se vor modifica nu numai conținuturile 
eului, ci și modelele de relationare asociate acestor conti- 
nuturi. Aflată într-o stare normală de conștiință, o persoană 
nu e de obicei conștientă de faptul că „lumina“ eului este 
mobilă, considerând aria luminată ca „fiind“ eu. 

Această imagine metaforică a rețelei și a luminii ne- 
cesită o elaborare suplimentară, pentru că rețeaua nu are 
o structură fixă. De fapt, atunci când nucleul arhetipal al 
eului „luminează“ o anumită zonă, produce modificări la 
nivelul complexelor aflate în respectiva zonă. Dar cum 
complexele se află într-o relație de interdependentá, ori- 
ce modificare a unui complex va afecta, într-o măsură mai 
mare sau mai mică, structura tuturor celorlalte complexe. 
Eul nu are numai un rol pasiv atunci când interacționează 
cu „rețeaua“, ci și unul activ, participând la crearea (sau 
destrămarea) structurii complexelor „luminate“. 

Situaţia devine și mai misterioasă și complicată în mo- 
mentul în care ne dăm seama că eul nu este unica forță 
care poate influenţa structura complexelor. Această struc- 
tură poate fi de asemenea modificată de activitatea Sine- 
lui, atât în mod direct (ca în cazul constelării contextului 
specific al unui vis), cât si indirect, Sinele determinând eul 
să se confrunte cu anumite conflicte sau stadii de dezvol- 
tare pe care acesta din urmă a încercat să le evite. Atât 
eul, cât și Sinele pot, astfel, să influențeze structura com- 
plexelor pe care se bazează eul în determinarea propriei 
identități. Este de asemenea important să ne reamintim 
că eul s-a format având la bază arhetipul Sinelui și că astfel 
devine vicarul sau agentul Sinelui în lumea conștiinței. 


Utilizând tehnica interpretării viselor putem înțelege 
mai bine procesul modificării structurilor identitare. Pen- 
tru a realiza un travaliu clinic de calitate nu este necesar să 
ne concentrăm asupra întrebărilor profunde și mai degrabă 
teoretice pe care le ridică visele. Aceste întrebări includ 
în primul rând 1) întrebări epistemologice cu privire la 
natura cunoașterii, 2) aspecte religioase care au ca obiect 

- natura relaţiei dintre cáutátor și misterul existenţei, si 3) 
conținutul structurilor (temelor arhetipale) reflectate în 
mituri, povești și folclor. Ultimul aspect menţionat consti- 
ie un domeniu vast de studiu al simbolismului arhetipal, 
trebuie utilizat cu moderație în interpretarea oricărei 
situații clinice particulare, deoarece o persoană este mai 
plexă decât un mit. 

Interpretarea viselor, din perspectiva abordării jun- 
giene, cuprinde trei etape importante: 

1. înțelegerea exactă a detaliilor visului; 

2. ordonarea asociaţiilor si amplificárilor în ordine 
progresivă, pe unul sau pe mai multe niveluri — 
personal, cultural și arhetipal; 

3. plasarea visului amplificat în contextul de viață al 
pacientului și al procesului său de individuare. 


De multe ori, așa cum am arătat anterior, visele pot fi 
utilizate în cadrul analizei în manieră non-interpretativă — 
cum ar fi, de exemplu, punerea în scenă de către eu a diver- 
- selor teme ale viselor (tehnică specifică gestaltismului) —, in 
| scopul de a înțelege care sunt complexele simbolizate in 
vis; această abordare nu ajută totuși la clarificarea semni- 
- ficatiei visului, care întotdeauna trebuie interpretat având 
în vedere contextul de viață al pacientului. 

Aflarea detaliilor exacte ale visului rememorat este 
- esentialá pentru a minimaliza pericolul apariţiei reducti- 
- onismului în analiză. Dacă un analizand relatează doar cá 
„Am visat cá eram la serviciu“, nu putem sti cu exactitate 
| dacă visul se referă la situația cotidiană sau dacă se fo- 

loseste de evenimentele cotidiene pentru a simboliza un 
proces intrapsihic. „Am visat că eram la serviciu“ este ca 
și cum am spune că piesa de teatru Hamlet are ca subiect 
„relaţiile familiale“. Fără a acorda o atenţie deosebită re- 
latiei existente între imaginile visului (mai ales celor pre- 
zente într-o serie de vise), analistul se află în pericolul de 
a-și proiecta propriile teorii asupra materialului pacientului. 
Dacă analistul crede că relaţiile interpersonale au cea mai 
mare importanţă este foarte posibil ca acesta să interpre- 
teze personajele visului ca persoane din lumea exterioară. 
În mod asemănător, sublinierea exagerată a relaţiei transfer- 
contratransfer (distorsiunile relației analist-pacient, bazate 
pe dinamica inconștientă dintre cei doi) poate conduce la 
situaţia în care mult prea multe vise sunt interpretate prin 
raportarea acestora la situația analitică. O formă de re- 
ductionism la care jungienii sunt în mod special predispusi 
este reductionismul arhetipal. Cum toate complexele se 
formeazá pe baza unui nucleu arhetipal, existá intotdeauna 
posibilitatea sá fie amplificat in exces un anumit motiv 
al visului pentru a i se putea găsi o semnificație arhetipală, 
apărând astfel pericolul de a sublinia amplificările arhetipa- 
le (care sunt fascinante câteodată) în defavoarea tensiunilor 
specifice procesului de individuare din viața pacientului. 

Întrebările care ne ajută să analizăm un vis sunt simi- 
lare celor pe care le utilizăm pentru clarificare în cadrul 
unei discuţii obișnuite sau pentru a realiza o anamneză bine 
structurată. De exemplu, dacă un pacient îi povestește me- 
dicului său despre durerea pe care o simte, există multe 
detalii care trebuie precizate: Este durerea constantă sau 
intermitentă? Este o durere localizată sau difuză? Apare 
într-unul sau în mai multe locuri? Dacă apare în mai multe 
locuri, pacientului i se pare că începe dintr-un singur loc 
și apoi difuzează și în celelalte? Ce anume acutizează du- 
rerea? Ce anume o alină? Trezește pacientul din somn? Și 
așa mai departe. 


Să presupunem că analizandul relatează că în vis a 
“ăzut imaginea unei broaște țestoase. Ce dimensiune avea 
zroasca țestoasă? Dar culoarea? Se odihnea sau mergea? 
Avea vreo caracteristică neobișnuită? Eu însumi am visat 
broaște țestoase care aveau un diametru de cincizeci 
de metri și altele care măsurau doar câțiva centimetri. Dar 
broasca țestoasă mică era în stare să sară trei picioare 
în aer și să înghită o bucată mare de friptură de vită dintr-o 
singură inghititurá! O broască țestoasă nu este doar o 
broască țestoasă! 


Amplificarea imaginilor visului 


Amplificarea unei imagini din vis este similară „deco- 
ii“ celor trei straturi ale complexului. Întâi sunt găsite 
ociaţiile personale — aflăm informaţii legate de situarea 
pectivei imagini în contextul de viață al pacientului, ce 
rere are pacientul în legătură cu această imagine, ce 
mte față de ea etc. Aceste asociații dezvăluie caracteris- 
ile complexului, felul în care acesta s-a dezvoltat în jurul 
iucleului arhetipal. De exemplu, o persoană cunoscută 
cientului ce apare în visul acestuia, ridică întrebarea dacă 
eastă imagine ar trebui luată în considerare din punct 
de vedere obiectiv (făcând referire la o persoană reală din 
universul exterior al pacientului) sau din punct de vede- 
re subiectiv (visul foloseşte o persoană exterioară pentru 
a personifica o parte a psihicului pacientului). Este foarte 
posibil ca persoanele, locurile sau evenimentele cunoscute 
să aibă o semnificaţie obiectivă, dar de asemenea acestea 
pot reflecta realităţile intrapsihice ale visătorului, mai ales 
când au o încărcătură emoţională puternică. Deși este în- 
telept să fie avute în vedere ambele posibilități, în analiza 
jungiană accentul se pune de obicei pe semnificaţia intra- 
psihică a imaginilor visului. 

„Stratul intermediar“ al complexului conține imagini 
culturale sau transpersonale, acceptiuni general acceptate, 
cum ar fi: culoarea roșie a semaforului înseamnă stop, al- 
bul este culoarea miresei, Preşedintele reprezintă puterea 
centrală a Statelor Unite ale Americii etc. Amplificările cul- 
turale sunt de obicei cunoscute constientului pacientului, 
dar e posibil ca acesta să nu le menţioneze în mod spontan. 
Dacă pacientul este de acord cu o anumită amplificare oferi- 
tă de analist, aceasta poate fi considerată o latură potenţială 
a complexului aflat în spatele imaginii visului. 

Al treilea strat, nivelul arhetipal al amplificării, repre- 
zintă contribuţia importantă avută de Jung la domeniul 
general al interpretării viselor, Arhetipurile în sine nu sunt 
vizibile, fiind simple tendinţe de a structura într-un anumit 
fel experienţa. Orice imagine structurată de un arhetip de- 
vine o imagine a acelui arhetip (deși întotdeauna o imagine 
transmite mai puțin decât întregul potential al arhetipului). 
Adesea, imaginile arhetipale care apar în vise nu sunt 
recunoscute pentru că: 1) este posibil ca analistul să nu 
cunoască semnificația mitologică sau arhetipală a unei 
anumite teme și 2) de vreme ce orice experiență umană 
recurentă poate fi arhetipală, multe elemente arhetipale 
sunt prea familiare pentru a mai atrage atenția. Imaginile 
arhetipale sunt acele imagini care pe parcursul unei pe- 
rioade lungi de timp s-au dovedit a fi semnificative unui 
număr mare de persoane, astfel încât au ajuns să fie o par- 
te acceptată a unui sistem vast de simboluri — deseori de- 
scrise în povești, basme sau în cadrul sistemului religios sau 
mitologic, contemporan sau arhaic. Astfel, psihicul multor 
persoane a „filtrat“ o imagine arhetipală. 

În opinia mea, pentru a efectua o interpretare adec- 
vatá a unui vis într-o ședință terapeutică nu este neapărat 
necesară interpretarea acestuia la nivel arhetipal. Totuși, 
sunt de acord că există multe exemple de vise a căror in- 
terpretare se dovedește a fi mai semnificativă dacă este 
operată la nivel arhetipal și nu numai la nivel personal. 


Descoperirea unor imagini arhetipale necunoscute minții 
conştiente a visătorului poate deschide o fereastră teore- 
tică importantă spre natura mai profundă a psihicului și, 
de asemenea, poate oferi o perspectivă sănătoasă asupra 
dramelor noastre personale cotidiene. 


Contextul visului 


Un vis trebuie interpretat în funcţie de contextul de 
viață al pacientului. Jung a considerat că, de cele mai mul- 
te ori, visele au rolul de a compensa perspectiva consti- 
entă a eului, oferind un contrapunct (deseori un punct de 
vedere mai cuprinzător) atitudinii identității dominante 
a eului. În timp ce eul are întotdeauna o viziune limitată 
asupra realităţii, tendinţa visului este aceea de a acționa 
în direcţia lărgirii perspectivei eului (deși atingerea acestui 
obiectiv poate necesita temporar o conștientizare mai fo- 
cusată sau mai îngustată). Situarea visului în contextul de 
viață al pacientului nu contribuie la găsirea facilă a unui 
indiciu cu privire la acţiunile viitoare. De asemenea, inter- 
pretarea visului ca fiind o confirmare a poziției conştiente 
pe care o adoptă un pacient este, în cele mai multe dintre 
cazuri, o abordare prea superficială pentru a renunţa la 
informaţiile compensatorii pe care visul le conţine. Ca re- 
gulă generală, dacă deja știți ceea ce visul pare a indica, 
atunci înseamnă cu nu i-ati înţeles semnificaţia. 

Atunci când interpretarea viselor este parte obișnuită 
a psihoterapiei, se dezvoltă de asemenea un context și în 
cadrul seriei de vise, astfel încât se poate stabili o relație 
între o imagine dintr-un vis curent și o imagine similară din 
visele trecute. Imaginile puse în relaţie, dar diferite, pot fi 
considerate ca reprezentând aspecte diferite ale aceluiaşi 
complex, acestea oferind adesea indicii suplimentare cu 
privire la fundamentul acestuia. 

Există și alte axiome cu privire la interpretarea viselor, 
dar cele trei etape de bază descrise anterior sunt esențiale. 
Exemplele de analiză a unor vise specifice, oferite ulterior 
în acest volum, cât și propria experienţă a terapeutului, vor 
contribui la înțelegerea modului în care aceste principii 
sunt aplicate efectiv în practica terapeutică. Unele vise pot 
fi încadrate cu ușurință într-o anumită structură clasică — o 
situaţie, o complicatie, un apogeu, un rezultat. În astfel de 
vise este adesea posibil să urmărești conexiuni neaștepta- 
te între o scenă și alta, astfel încât o scenă este într-un fel 
„cauzată“ de acțiunea eului din vis în scena precedentă. Este 
deosebit de important să fie observată activitatea eului 
din vis (sau lipsa activității acestuia), pentru că de multe 
ori sugerează paralele imediate cu felul în care acționează 
eul vigil. De obicei, activitatea din vis care se desfășoară 
fără participarea eului din vis (sau în care acesta își asumă 
rolul de observator pasiv) tinde, de asemenea, să fie „ex- 
terioará" — inconștientă — vieţii vigile a pacientului. Alte 
axiome vor fi discutate în capitolele următoare. 


4 
VISELE CA INSTRUMENTE 
DE DIAGNOSTIC 


Visele din perioada de început 
a analizei 


În cadrul ședinței initiale avute cu un potential ana- 
lizand, visele pot oferi informaţii utile atât pentru stabilirea 
diagnosticului, cât și pentru a prognostica evoluția paci- 
entului pe parcursul analizei. Deși interpretarea viselor nu 
poate substitui niciodată un interviu clinic sau o examinare 
a stării mentale, aceasta poate constitui un real ajutor dacă 
este utilizată adecvat alături de restul materialului clinic. 
Obţinerea informaţiilor despre visele recente sau 
semnificative se integrează foarte bine în interviul iniţial, 
atunci când terapeutul formulează întrebări despre func- 
tionarea intelectuală a pacientului: fluenta gândurilor; 
capacitatea de abstractizare; orientarea spațială, tempo- 
rală și adaptarea la situaţii; memoria de scurtă si de lungă 
durată; raționamentul în situaţii reale și ipotetice; nivelul, 
congruenta și tipul răspunsurilor afective; precum și alte 
aspecte suplimentare care tin de funcționarea mentală. 
Noilor pacienţi le face de multe ori plăcere să li se pună 
întrebări cu privire la vise, de vreme ce în rândul publicului 
larg interpretarea viselor este considerată o latură obiș- 

nuită a practicii psihanalitice (psihanaliză în sens generic, 
nu numai psihanaliză freudiană). De fapt, publicul este în 
general foarte interesat de semnificația viselor și mulți psi- 
hologi ai profunzimilor nu sunt îndeajuns de bine pregătiți 
pentru a face față acestui interes. 

Visele recente, mai ales cele avute după programarea 
ședinței initiale, dar înainte ca aceasta să aibă loc, pot releva 
aspecte cu privire la funcționarea prezentă a inconştientului 
pacientului. Visele care apar în perioada de început a ana- 
lizei indică câteodată care va fi rezultatul pe termen lung 
pe care și-l programează mental pacientul. De exemplu, 
un bărbat care practica de mult timp „travestismul”, a avut 
la începutul analizei un vis în care, îmbrăcat fiind în haine 
de femeie și traversând parcarea unui hotel, hainele au 
început să îi alunece de pe corp, fără ca el să se îngrijoreze. 
Acesta a prefigurat un tratament de succes al travestismului 
(analizandul nu prezenta elemente de homosexualitate), 
într-un timp relativ scurt de terapie (cu toate că pe par- 
cursul tratamentului au existat, bineînțeles, dificultăți și 
perioade de criză). 

Un alt bărbat care a intrat în analiză prezentând dificul- 
táti legate de identitatea sa sexuală, a avut două vise la înce- 
putul curei care au indicat o posibilă rezoluţie a anxietátii sale. 
El funcţiona atât homosexual, cât si bisexual, dar ar fi vrut să 
funcţioneze în mod exclusiv heterosexual. Functionalitatea 
sa homosexuală, cât și anxietatea și stima de sine scăzută, 
indicau în mod clar probleme oedipiene; în termeni psihodi- 
namici, el se afla în căutarea unei relații cu un bărbat pentru a 
compensa un tată pe care l-a perceput ca fiind absent emoti- 
onal. Primele sale două vise au arătat cá inconstientul său era 
pregătit să vadă problema solutionatá cu succes: 

Visul 1: 


Eram într-un „bordel“ sau într-o peşteră sordidă, dezagre- 
abilă. Am terminat băutura cuiva într-o manieră ritualică. 
Apoi scena s-a modificat si eu mă aflam într-un copac înalt 


care avea multe ramuri. Nu puteam cobori. Erau și alţi 
oameni în jur și se auzea un radio. Într-un final mi-am dat 
seama că nimeni nu mă va ajuta să cobor și că va trebui 
să sar. Cu toate acestea am strigat după ajutor și atunci 
doi bărbați au venit si au sprijinit de copac o scândură de 
pod ce ajungea până la craca de care atârnam. 


Visul 2 (avut două nopţi mai târziu): 


Eram împreună cu un bărbat într-o clădire din Honolulu. 
Am mers în subsolul clădirii, către o baie orientală, și ne- 
am bălăcit în diverse bazine. Apoi ne-am așezat pe niște 
scaune care aveau centuri de siguranță, precum distrac- 
tiile din Disneyworld. El a știut cum să își pună centura, 
eu în schimb nu citisem instrucţiunile de utilizare. Cu 
toate acestea, am reușit să termin cursa. Scaunele intrau 
și ieșeau din apă în timpul cursei. 


În ambele vise putem observa tema coborârii în siguran- 
tă pe pământ (Visul 1) sau la încheierea cursei (Visul 2) fără 
accidente serioase, pacientul resimtind numai un anumit 
grad de tensiune si de anxietate. În primul vis, ajutorul se 
materializează numai după ce eul din vis a acceptat să-și 
asume responsabilitatea și a decis să sară dacă era nece- 
sar. În cel de-al doilea, visătorul nu este atât de priceput 
precum partenerul său, dar este în stare să termine cur- 
sa în siguranță. Ambele vise sugerează un rezultat „bun“, 
adică consolidarea propriei identități masculine. În câteva 
săptămâni el a început o relație satisfăcătoare cu o femeie, 
- iar gândurile și contactele sale homosexuale s-au diminuat; 
l simultan, a reușit să își exprime o poziție mai independentă 
în relație cu părinţii săi. 

Aceste două vise sunt prezentate aici doar din punc- 

tul de vedere al implicatiilor prognostice, desi este clar 
faptul cá ele contin multe alte aspecte utile în analiză. A fi 
„în pom“, de exemplu, sugerează in stil colocvial o situație 
dificilă sau un ecou al ritualurilor samanice de iniţiere, 

care uneori sunt reprezentate ca având loc într-un copac și 
care la nivel arhetipal indică tema Arborelui Lumii sau axis 
mundi — un simbol des întâlnit în procesul de individuare. 


Imagini similare care apar în 
seriile de vise 


Progresul înregistrat în dizolvarea unui tipar nevrotic 
poate adesea fi însoţit de vise care se întind pe parcursul 
unei perioade de tratament de luni si câteodată chiar de 
ani. Un bun exemplu în acest sens îl constituie o pacien- 
tă care în copilăria timpurie s-a confruntat cu dificultăți 
majore. Copil fiind, ea a fost principala sursă de suport 
emotional al unui tată alcoolic. Se simțea vinovată dacă 
nu încerca să aibă grijă de el. Mama ei era o femeie împlinită 
din punct de vedere profesional, care a păstrat standarde 
„ridicate“ cu privire la realizarea fiicei sale, dar care i-a 
oferit puțin suport afectiv. Atunci când s-a angajat într-un 
proces psihoterapeutic, pentru a-și rezolva problemele 
apărute în căsnicie, s-a hotărât să divorţeze, iar mai târziu 
a început o relație sexuală cu fostul său terapeut cu care 
apoi s-a căsătorit, numai pentru a experimenta o repetare 
a placiditátii sexuale pe care a simtit-o alături de primul 
sáu sot. Tentativele de a întreţine relaţii sexuale o făceau 
adesea să se simtă furioasă. Apoi a început analiza jungiană. 
Atât în psihoterapia de grup, cât si în analiza individuală 
a fost suportivă și a dat dovadă de perspicacitate, deși a 
avut probleme psihosomatice persistente (întotdeauna 
determinate de factori emotionali), care au necesitat mul- 
tiple spitalizări. 

Un episod foarte semnificativ a avut loc în cadrul uneia 
dintre primele sesiuni de terapie de grup: se manifesta ca 
de obicei, suportivá și perspicace (similar cu relația pe care 
a avut-o cu tatăl său), dar atunci când un membru al gru- 
pului de sex masculin i-a refuzat ajutorul, furia ei a răbufnit 


brusc, pacienta reușind să-și exprime pentru prima dată fu- 
ria puternică pe care o conţinea (și care se afla în legătură 
cu depresia sa). În aceeași perioadă a visat: 


O cátea cu doi pui agátati de mamelele ei se târa pe 
stradá. Unul dintre cátelusi a cázut si a fost lovit de o 
masiná. A explodat ca o bombá. 


Această imagine șocantă a unui cátelus care explo- 
dează devine un simbol al problemei sale legate de de- 
pendentá si de furia inconștientă asociată. Multe situații 
din viața reală a pacientei pot fi asociate cu identificarea 
sa inconștientă fie cu persoana care se epuizează având 
grijă de ceilalți (mama care se autosacrifică), fie cu furia 
explozivă care se dezvoltă pe baza propriei sale depen- 
dente (cátelusul care explodează) — ambele identificári 
apáránd pentru cá nevoile sale de dependentá nu au fost 
niciodată satisfăcute în întregime, fapt care a împiedicat-o 
să atingă stadiul de adult matur și independent. 

După pronunţarea celui de-al doilea divorţ, ea a conti- 
nuat analiza, dar o perioadă a evitat orice relație personală 
cu bărbaţii. Pe parcursul acestei perioade a visat: 


Eram într-o cameră egipteană, ca într-o piramidă. Pe o 
suprafață mai înaltă, un altar sau un catafalc, o prințesă 
egipteană este în travaliu și urmează să nască un copil. 
La baza suprafeţei mai înalte eram violată de [o figură 
paternă], fiind ţinută într-o singură poziție, oricât am 
încercat să scap. Am sperat că femeia va naște si astfel 
soţul acesteia va veni, va observa violul si mă va salva. 


Din acest vis reiese clar faptul că în psihicul ei com- 
plexul tatălui este mult mai activ decât relația conflictuală 
pe care o avea cu mama sa. De asemenea, visul a arătat 
posibilitatea începerii unei vieţi noi (naşterea incipientă), 

sugerând o schimbare neinitiatá de către eu, dar care ar fi 
posibil să conducă la scoaterea pacientei din tiparele in- 
conștiente, simbolizate în vis de incestul cu tatăl. 

În mod semnificativ, la scurt timp după ce a avut acest 
vis, pacienta a început o relație sexuală cu bărbatul a cărui 
soție a apărut în vis sub forma prințesei egiptene — o pro- 
iectie cát se poate de evidență asupra bărbatului a salva- 
torului interior. După o scurtă perioadă de fericire, relaţia 
lor a luat sfârșit și ea a devenit foarte deprimată; pacienta 
era conștientă de faptul că depresia sa nu era în întregime 
cauzată de situaţia triangulară externă. După puțin timp 
ea a visat: 


l-am dat mamei mele un cadou si ea a reacționat așa 
cum a făcut-o întotdeauna în realitate — nu i-a plăcut 
niciodată nimic din ceea ce i-am oferit. Nu am reușit 
niciodată să o mulțumesc. Apoi mi-am dat seama de 
ce nu era mulțumită — era moartă! În vis era prezent 
și un medic dintr-un serial la care obișnuiam să mă uit 
pe vremea când eram căsătorită cu primul meu sot și 
copiii erau mici. În serial medicul era un personaj bun 
și suportiv. 


Deși acest vis pare să indice o nouă conștientizare le- 
gată de „moartea“ complexului mamei, nu s-a produs o 
modificare semnificativă în manifestarea depresiei sale 
clinice. Se lupta cu ideea de a se muta în alt oraș pentru 
a se elibera de bărbatul care îi tulbura în continuare gân- 
durile. În acea perioadă a visat ceea ce a părut a indica un 
punct de cotitură în nevroza sa. Fusese foarte deprimată 
cu o zi înainte de a avea acest vis si de asemenea suferise 
din cauza problemelor sale psihosomatice. În dimineața 
care a urmat visului s-a descris pe sine ca „hipomaniacală” 
și fericită și (cel mai important) nu experimenta nici unul 
dintre disconforturile psihosomatice care o chinuiau de 
obicei. lată visul: 


Eram într-o cameră împreună cu mama mea [care era 
moartă în visul anterior și de asemenea și în realitate]. 
L-am rugat pe un bărbat să facă sex cu mine. El nu-și 


dorea foarte mult, dar a acceptat pentru că, așa cum 
a spus „Este pentru ultima dată“. Scena s-a schimbat 
și am văzut un bazin plin cu sânge și în interiorul lui o 
fiinţă care era ori un bebeluș mort ori un cátelus mort. 
Era o imagine înspăimântătoare, dar într-un fel știam că 
totul este în regulă, pentru că oricum ar fi murit. 


Rugámintea ei de a face sex ne indică dorința sa nere- 
cunoscută anterior, atunci când aceasta a fost experimentată 
sub forma unui viol. Asocierea pe care a făcut-o în legătu- 
ră cu „bebelușul sau cátelusul" a fost visul anterior, cel în 
care a explodat un cátelus. Înțelegerea faptului că comple- 
xul tatălui, care stătea la baza problemelor sale nevrotice, 
s-a dizolvat, a fost reflectat în cuvintele bărbatului din vis 
„Este pentru ultima dată“. 

Dispariția bruscă a simptomelor psihosomatice difi- 
cile întărește interpretarea conform căreia visul indica o 
schimbare reală la nivelul tiparelor complexelor, în tipa- 
rul relaţiei obiectuale care părea a fi schema celor două 
identități primare nevrotice ale pacientei — identitatea 
de a avea grijă de cineva și (ca aici) identitatea de persoa- 
nă care se simte dependentă de ceilalţi. Prezența ma- 
mei sugerează și implicarea complexului mamei, dar acest 
complex nu constituie punctul central activ al visului, așa 
cum nu a constituit nici punctul central al visului în care 
apărea prințesa egipteană. Se poate spune că moartea 
„bebelușului sau a cățelușului” este legată de sintagma 
„ultima dată”, așa cum, dacă ar fi fost vorba despre un câi- 
ne, s-ar asocia cu cátelusul care explodează ce reprezintă 
problema dependenţei sale. 

incertitudinea cu privire la întrebarea dacă în bazin a 
fost un bebeluș (fapt ce ar indica moartea unor posibilități 
umane reale) sau un câine (fapt ce ar sugera sacrificarea 
unui instinct animalic care ar putea reapărea ulterior sub 
o formă umană) a fost în mod evident rezolvată de un vis 
pe care l-a avut în noaptea imediat următoare: 

Am visat toată noaptea două lucruri, ca și cum acestea 
ar fi intrat și ar fi ieșit din conștiință pe tot parcursul nop- 
tii. Unul era un „gândac de bucătărie“, mort și strivit, 
ale cărui picioare erau împrăștiate peste tot în jurul lui. 
[Un desen despre ceea ce văzuse semăna cu desenul 
discului solar pe care îl fac copiii, cu raze de jur împre- 
jur]. Lângă „gândacul de bucătărie“ se afla un șoarece 
mort care era înfășurat cu multă grijă într-o păturică. 
Soarecele avea ochi mari, de un albastru pătrunzător, 
aproape umani. 


Asocierea pe care a făcut-o pentru gândacul de bucătă- 
rie a fost „un gândac Houston uriaș“, gândac care pacientei 
i se părea a fi unul dintre cele mai dezgustătoare lucruri 
din lume. Ea a observat că în desen gândacul avea „prea 
multe picioare“. Forma gândacului i-a reamintit de aseme- 
nea de o jucărie „câine de lână“ care era foarte la modă 
pe vremea când ea era adolescentă (perioadă în care s-a 
produs cea mai mare parte din interacțiunea tensionată 
cu tatăl său). Și-a amintit că avea o păpușă „câine de lână“ 
pe patul ei, al cărui „păr” de lână se întindea radial pre- 
cum picioarele gândacului. Aceste asocieri, împreună cu 
alte imagini ale visului, sugerează faptul că în bazinul pe 
care îl visase anterior era mai degrabă un cátelus mort, nu 
un bebeluș. 

Argumentul este următorul: dacă psihicul ei este pre- 
ocupat de aceleași complexe constelate în ambele vise, 
ceea ce apare ca fiind mort într-unul poate apărea ca fi- 
ind mort și în celălalt, deși modificarea imageriei poate 
indica apariția unei noi fațete a complexului, reprezentată 
de diferite imagini; de vreme ce ființele care apar ca fiind 
„moarte“ în cel de-al doilea vis nu sunt, în mod evident, 
umane (desi șoarecele avea ochi umani) este mai proba- 
bil ca visul anterior sá indice moartea unui cátelus decát 
moartea potentialului uman, cea mai probabilá semnifica- 
tie a bebelusului mort. 


Această serie devise ilustrează un număr important de 
aspecte ce apar în interpretarea clinică a viselor. În primul 
rând, secventierea imaginilor din visele relatate permite 
atât un sentiment de îmbunătăţire a prognosticului, cât și 
o oarecare înțelegere a imaginilor care altfel ar rămâne și 
mai ambigue. În al doilea rând, imaginile ce apar în seriile 
de vise sunt similare, dar nu identice — „cățelușul“, „be- 
belușul sau cátelusul", „gândacul de bucătărie“ strivit si 
„șoarecele mort“ — indicând faptul că imagini diferite pot 
reprezenta același complex subiacent. (De fapt, șoarecele 
mort care avea ochi umani poate fi, de asemenea, asociat 
cu un vis avut în perioada de început a analizei în care eul 
din vis prepara „un peste mare care avea ochi umani“, vis 
ce pare a avea conotații euharistice, sugerând sacrificiul 
de sine în folosul celorlalți.) 

În al treilea rând, modificarea naturii sau a sensului 
general al viselor coincide cu intensificarea activităţii eului 
din vis. Deși nu este o regulă generală (ca de altfel oricare 
„regulă“ întâlnită în interpretarea viselor), se pare că rea- 
șezarea structurilor constelate în vis este deseori urmată 
de o acțiune întreprinsă de eul din vis, chiar dacă „ac- 
tiunea" este mai degrabă o schimbare de atitudine decât 
o acţiune fizică. În al patrulea rând, această serie de vise 
ilustrează implicarea progresivă a eului din vis în structura 
complexului nevrotic ilustrat în vise: în primul vis, cel în 
care cátelusul explodează, eul din vis este doar un obser- 
vator pasiv; în visul în care apare prințesa egipteană, eul 
din vis dorește să acționeze, dar nu poate; în visul în care 
îl roagă pe bărbat să întrețină raporturi sexuale, în sfârșit 
eul din vis este activ. Poate fi această activare „motivul“ 
pentru care bărbatul anunţă că „Este pentru ultima dată“ 
si „cauza“ morții gândacului de bucătărie si a soarecelui? 
(Astfel este ridicată întrebarea cauzalitátii viselor, la care 
nu au fost încă găsite răspunsuri definitorii.) 

Varianta extinsă a seriei de vise a acestei femei (din 
care am selectat în această carte doar câteva) poate fi 

interpretatá ca reprezentánd o structurá rezistentá de 
complexe constelate sub forma sexualizatá a dominantei - 
mente diferite cu unul din polii acestui model. Pe másurá 
ce pacienta a înregistrat o îmbunătățire clinică, seria de 
vise s-a încheiat nu printr-o nouă oscilare între polii acelu- 
iaşi model, ci cu „moartea“ modelului, fapt ce semnalează, 
din punct de vedere psihologic, depotentarea complexului 
de bază. 


Diagnostic diferențial 


Visele iniţiale pot ajuta specialistul să realizeze un dia- 
gnostic diferenţial, să poată face diferența, de exemplu, 
între anxietatea nevrotică și nevroza depresivă. De ase- 
menea, visele îl pot ajuta pe analist să facă distincţia între 
nevroză, psihoză și problemele de natură caracterială sau 
organică, care prezintă o simptomatologie comună. Ter- 
menii diagnostici pot fi formulati în mod diferit în diversele 
sisteme diagnostice (cum ar fi, de exemplu, „Manualul de 
diagnostic si statistică a tulburărilor mentale" II sau III, edi- 
tat de American Psychiatric Association), dar sindroamele 
clinice de bază rămân relativ constante. Tiparele nevrotice 
de bază oglindesc un melanj format din anxietate și depre- 
sie și prezintă diverse grade de disociere. 


Depresia 


Deși există mai multe teorii cu privire la depresie, 
polii acestora fiind reprezentați de teoriile potrivit cărora 
aceasta este caracterizată ca având doar cauze psihogene 
sau doar cauze organice, este un adevăr general acceptat 
faptul că depresia psihogenă are la bază furia care nu a avut 


suficiente mijloace să se exprime conștient. De obicei, ini- 
tial furia este orientată spre o persoană din exterior, fie 
din prezent, fie din trecut și ulterior este reorientată spre 
imaginea eului însuşi, rezultând astfel o depresie. Această 
dinamică psihologică clasică poate adesea fi observată cu 
o neobișnuită claritate în vise si poate servi ca indicator 
diagnostic. 

Depresia experimentatá de eul vigil este probabil să 
fie ilustrată în vise ca o agresiune exercitată de un perso- 
naj asupra eului din vis. În cazul femeii ale cărei vise le-am 
analizat în secțiunea precedentă, depresia a început să se 
amelioreze din momentul în care ea a avut rolul de agresor 
sexual în visul cu „cățelușul sau bebelușul“ mort, dar în 
visul în care apare prințesa egipteană (când ea era încă de- 
presivă), ea era ținută cu forţa într-o îmbrățișare sexuală 
de către o figură paternă agresivă 

O altă femeie care era conștientă de amestecul de fu- 
rie si depresie pe care îl conţinea, amestec declanșat de 
implicarea soțului ei într-o relaţie extraconjugală, a visat 
că era ameninţată de diverse insecte și reptile, dar când a 
adoptat o poziție mai asertivă față de situaţia exterioară, 
depresia ei a început să se diminueze. Schimbările din viața 
reală au putut fi văzute și ca schimbări în vise. Într-un vis 
de început ea se afla singură noaptea în deșert, încon- 
jurată de cactuși și scorpioni, fiindu-i teamă să se miște; 
într-un vis pe care l-a avut câteva săptămâni mai târziu, 
ea se plimba pe trotuarul unui campus universitar (avea 
nevoie să înveţe ceva?) și în apropierea ei erau mulți șerpi 
veninoși, dar nu erau de fapt pe trotuar; de asemenea, 
erau prezenţi și alti oameni si în loc de noapte era zi. Ele- 
mentele agresive, neumane întâlnite în visele de la început, 
pot fi interpretate ca exprimând propria sa agresivitate 
neexprimată, indicând nevoia de a-și afirma emoțiile rea- 
le. Atunci când a făcut-o, imaginile din vise au devenit mai 
puțin amenințătoare. 

Anxietatea 


La mulţi pacienţi pot fi observate vise care exprimă 
temele clasice ale anxietátii. Există trei tipuri importante 
de vise care merită să fie menţionate: 1) visele în care per- 
soana nu e pregătită să dea un examen; 2) visele în care 
persoana este urmărită de un alt individ sau de o creatură 
amenințătoare; și 3) visele care îi sugerează eului din vis 
existența unui pericol fizic, cum ar fi visele în care persoa- 
na cade de la o mare înălțime sau în care este amenințată 
de pericole ce tin de catastrofe naturale — cutremure, tzu- 
nami, incendii forestiere etc. —, vise în care nu există nici 
o temă de rea intenţie la adresa eului din vis. Anxietatea 
poate îmbrăca și alte forme în vise, dar aceste trei tipuri 
apar în mod recurent. 

Visele despre examene au o formă tipică. Eul din vis își 
dă seama că are programat un examen, de obicei exame- 
nul de licență sau de bacalaureat, și din anumite motive 
este nepregătit, uitând ori să înveţe pentru examen ori să 
se ducă la curs ori pur si simplu neștiind care este sala în 
care va avea loc examenul. Eul din vis poate de asemenea 
să întârzie la examen. Astfel de vise sunt mai structurate 
(și mai des întâlnite în experiența mea terapeutică) decât 
visele mai primitive în care apare tema căderii sau tema 
urmăririi. Pentru că examenul reprezintă o evaluare efec- 
tuată în conformitate cu niște standarde colective, acesta 
indică o anxietate specifică personei — anxietatea legată 
de nesiguranța persoanei cu privire la modul în care este 
percepută de cei din jur sau o teamă de a nu corespunde 
unui anumit rol social: „Este un bun muzician?“, „Este în 
stare să își îndeplinească sarcinile?“ etc. 

Visele de urmărire indică o anxietate de natură mai 
primitivă, dar acestea nu sunt atât de nestructurate precum 
visele de cădere sau visele în care apar catastrofe naturale, 
ca de exemplu cutremurele sau sfârșitul lumii. Este impor- 


tant să se noteze ce anume îl urmărește pe eul din vis. Este 
o persoană (de sex masculin sau de sex feminin)? Este un 
animal, un monstru sau un „extraterestru”? Este eul din 
vis urmărit de o singură „entitate“ sau de un personaj co- 
lectiv, cum ar fi o masă de oameni? 

Din când în când apar modificări clarificatoare la ni- 
velul persoanei sau lucrului care urmărește. La început, 
aceasta/acesta poate părea ceva înspăimântător, dar pe 
măsură ce se apropie este posibil să nu existe nici un in- 
diciu de agresiune care să justifice frica resimţită de eul 
din vis. Un bărbat a visat că în întuneric exista un monstru 
imens care se apropia de eul din vis ce stătea în lumina 
unui felinar de pe stradă. Dar când „monstrul“ a ajuns în 
conul de lumină, acesta s-a dovedit a fi un șoarece. Probabil 
că în întuneric era un monstru, dar acesta s-a transformat 
pe măsură ce s-a apropiat de „lumina“ conștiinței care învă- 
luia eul din vis. Complexele care sunt conectate cu eul (eul 
din vis sau eul vigil) nu se comportă în aceeași manieră ca 
și complexele care nu se află în contact cu eul și sunt, prin 
urmare, inconștiente. 

O femeie a visat că atunci când a deschis robinetul de 
la cadă a apărut un aligator feroce. A urmărit-o prin casă, 
dar după ce a reușit să deschidă ușa de la intrare si să îl dea 
afară cu o mătură, în lumina soarelui (a conștiinței) acesta 
s-a transformat într-un cátelus prietenos. Altă femeie a visat 
că după ce a deschis oblonul ferestrei a văzut un păianjen 
uriaș care acoperea în întregime geamul, umplând eul din 
vis de groază. Păianjenul s-a mișcat încet și a coborât pe 
peluză (alt simbol al conștiinței) unde, de asemenea, s-a 
transformat într-un cátelus prietenos și jucáus. 

Transformarea imaginilor onirice înspăimântătoare 
este similară celor pe care le întâlnim de obicei în povești: 
broscoiul se transformă în prinţ, bestia într-un tânăr chi- 
pes etc. Asemenea transformări, mai ales acelea prin care 


"un animal sau un obiect se schimbă într-o persoană, par să 

ilustreze „dorința“ conţinuturilor inconștiente de a deveni 
conștiente si de a primi un loc activ în viața eului; acestea 
apar în vise indicând în mod clar transformarea naturii lor 
primitive și deplasarea către tărâmul uman. 

„Obiectul“ necunoscut și terifiant care urmărește eul 
din vis poate constitui o ameninţare pentru eul din vis, dar 
nu și pentru procesul de individuare în care eul este inclus. 
Examinati cu atenţie visele pentru a observa dacă există 
vreun indiciu că „obiectul“ care urmărește eul din vis în- 
cearcă cu adevărat să îi facă vreun rău. Poate că acesta 
pur si simplu reprezintă un aspect inconștient care încearcă 
să stabilească un contact cu eul, deși poate deveni mai 
agresiv și mai înspăimântător dacă eul din vis respinge 
contactul. Aduceti-vá âminte că aproape întotdeauna ca- 
litátile sau conținuturile umbrei sunt percepute de imagi- 
nea dominantă a eului ca fiind amenințătoare, chiar dacă 
acestea sunt potenţial valoroase pentru eu în următorul 
stadiu al individuării. 

De exemplu, o femeie care a lucrat multi ani în cadrul 
terapiei un complex al mamei extrem de negativ, a visat: 


Dormeam în patul meu, dar părea că sunt într-o casă 
mai veche, construită în anii 1920 sau 1930. Am auzit 
un ciocănit puternic la ușa de la intrare și m-am sim- 
tit îngrozită pentru că soțul meu era plecat din oras și 
eu eram singură acasă împreună cu copiii. Mi-am dat 
seama că ar trebui să mă ridic și să mă duc să văd cine 
este la ușă. Am văzut lumina unei lanterne pe veranda 
din spatele casei și m-am speriat foarte tare. Am apăsat 
butonul de alarmă al sistemului de securitate — dar sis- 
temul nu funcţiona. Oare fusese întrerupt? Din nou s-a 
auzit un ciocănit puternic la ușă și am ştiut că trebuie 
să mă duc să văd cine bate. Eram speriată, dar când am 
deschis ușa, am văzut că la ușă erau polițiști. Veniseră 
să mă anunţe că avusese loc un accident aviatic, zborul 
în care se afla soțul meu. Era posibil să nu existe nici un 


supraviețuitor. Mi-am dat seama cât de mult îl iubesc și 
cât de teamă îmi era pentru el. 


Ceea ce încerca să intre în „casa“ ei era înspăimân- 
tător și a crezut că vrea să îi facă rău. Dar, după ce a fost 
confruntat efectiv în vis, a adus în conștiință un sentiment 
compensator de iubire și grijă pentru soțul ei — un indicator al 
faptului că era cumva inconștientă de profunzimea senti- 
mentelor pe care le avea pentru el. S-a trezit dându-și seama 
că el dormea în pat lângă ea, dar efectul visului a fost atât 
de puternic, încât a ezitat câteva minute să îl atingă, de 
frică să nu realizeze că de fapt el nu este acolo. A resim- 
tit impactul visului câteva ore și semnificaţia stăruitoare a 
acestuia a determinat o schimbare profundă în conștiința 
iubirii sale reale față de soțul său, pe care datorită proble- 
melor ei nevrotice avea tendinţa să îl subestimeze. 

Pericolul fizic în care se află eul din vis nu constituie un 
pericol, desigur, pentru eul vigil, cu excepția cazului în care 
trăirile emoţionale asociate unui astfel de vis ar putea 
afecta în timpul somnului sistemul cardiovascular. Cel mai 
răspândit tip de vis anxiogen asociat unui pericol fizic real 
este acela în care eul vigil visează cum cade de la o înăl- 
time mare. Nu există nici un fundament științific pentru 
credința din popor conform căreia dacă într-un astfel de 
vis cineva „va lovi fundul“, atunci va muri cu adevărat. Se 
întâmplă rar ca o persoană să viseze complet căderea și 
lovirea pământului, dar dacă visul ajunge în acest punct, 
apare de obicei o modificare ori a situaţiei, ori a stării eului 
din vis; eul din vis poate constata că este teafăr, poate să 
observe că de fapt a căzut doar de la o înălțime mică sau 
poate „muri“ în vis, dar își păstrează capacitatea de a-și 
vedea corpul etc. 

Cel mai des întâlnit sfârșit al unui astfel de vis este 
acela în care eul din vis „iese la suprafață”, pe parcursul 
căderii, în identitatea eului vigil. Această comutare dintre 
eul din vis și eul vigil este des întâlnită și ar trebui notată 

atunci când apare. Astfel de treziri, aparent premature în 
contextul acțiunii din vis, pot fi considerate ca evadare din 
anxietate, dar câteodată acestea au o semnificație simbo- 
licá: „Trezește-te!“. Acest ,trezeste-te" a părut a fi o parte 
a scopului visului în care pacientei i s-a comunicat de către 
polițiști că soțul ei ar putea fi mort si s-a trezit cu o consti- 
entizare mai profundă a sentimentelor pozitive pe care le 
simțea față de acesta. 

Este important să privim dincolo de simpla prezență 
a pericolului fizic în care se află eul din vis și să facem o 
evaluare a sensului acestuia în cadrul visului, sens care va 
varia în funcție de context. Un bărbat a visat că o suliță a 
fost aruncată în direcţia lui, aceasta trecând pe lângă el 
la o distanță foarte mică si el i-a înapoiat-o ,cáláretului 
mongol“ care o aruncase; intenţia lui a fost să linisteascá 
atacatorul, dar acțiunea sa nu a făcut decât să îl înfurie pe 
acesta și mai mult. Acest vis indică o temă destul de des 
întâlnită: eul din vis este stimulat să acționeze în beneficiul 
său. Figura „atacatoare“ poate fi interpretată ca semnifi- 
când nevoia de a obţine un răspuns mai agresiv din partea 
eului din vis. Aceeași temă este sugerată de un vis în care 
un trident a fost aruncat spre eul din vis de către un per- 
sonaj feminin furios și sinistru; eul din vis şi-a dat seama 
că acea femeie funestă i-a oferit în felul acesta o armă cu 
ajutorul căreia să se apere de ea, ceea ce și face, eliberând 
un număr de animale „moarte“ care învie. 

Agresiunea împotriva eului din vis poate în acest fel să 
fie pusă în serviciul unui scop mai profund — procesul de 
individuare —, care privește întregul tipar al dezvoltării per- 
sonale pe parcursul întregii vieţi și relationeazá cu oricare 
imagine dominantă a eului, în oricare etapă a vieţii, în lu- 
mina acestui proces continuu, subiacent. Datorită procesului 
de individuare, cu care visele par a fi profund conectate, ac- 
tiunea dintr-un vis poate părea cá se opune eului din vis, în 
timp ce scopul său real este să lărgească sau să transforme 
eul în relație cu Sinele. 


Visele în care apar dezastre naturale, cum ar fi cutre- 
murele, indică mai degrabă o schimbare de fond a stării 
eului decât o forță îndreptată împotriva eului din vis. Teoretic 
este posibil ca un astfel de vis, la nivel obiectiv, să repre- 
zinte o schimbare iminentă în situaţia colectivă, așa cum 
au fost visele descrise de Jung care păreau să anticipeze 
Primul Război Mondial. Acest lucru este totuși improbabil, 
așa cum Jung însuși a spus în interviul pe care i l-a acordat 
lui John Freeman pentru postul BBC, pentru că în zilele 
noastre oricine este îndeajuns de conștient de posibilitatea 
apariţiei unor calamitáti mondiale, naturale sau cauzate de 
om; în mod clar, astfel de imagini nu compensează o aștepta- 
re colectivă conștientă de pace si de progres?. 

Visele în care apar dezastre naturale cel mai adesea 
indică posibilitatea producerii unei modificări, bruște 
și posibil violente, a conţinuturilor de fond ale imaginii 
eului care a dominat până atunci conştiinţa. Ele surprind 
potentialitatea unei schimbări majore în structura imaginii 
eului. Astfel de schimbări, dacă se oferă suport terapeutic, 
pot fi transformative; dacă se produc fără acest suport te- 
rapeutic, ele pot prefața o manifestare clinică a depresiei, 
anxietátii sau chiar a psihozei. 


Psihoza 


Când evaluăm un posibil diagnostic de schizofrenie sau 
referitor la un alt proces psihotic, visele pot fi utile atât în 
diagnosticare, cât și în urmărirea evoluţiei bolii. Uneori, 
visele sunt instrumente folositoare pentru determinarea 
momentului în care ar fi utilă mărirea dozei medicatiei sau 
a momentului în care ar fi oportună luarea în consideraţie 
și a altor metode prin care ar putea fi crescut suportul ofe- 
rit eului angajat în luptă, cum ar fi spitalizarea. Abilitatea 
de a interpreta astfel visele nu este ușor de creionat, deoa- 

rece nu pare a exista un indicator clar care să fie invariabil 
prezent în vise. Astfel de indicii sunt de obicei contextuale, 
au semnificație în seria de vise a visătorului particular, dar 
nu pot fi ușor generalizate la alții. Un indicator poate fi, de 
exemplu, nu motivul pericolului în care se află eul din vis, 
ci simpla apariție în vis a ceea ce poate fi numit o imagine 
bizară. Un animal viu, dar fără piele, de exemplu, sau un 
nebun amenințând să arunce în aer întreaga planetă pot 
indica o posibilă agravare a condiției clinice a pacientu- 
lui. Însă astfel de imagini trebuie întotdeauna evaluate în 
funcție de starea eului. Psihoza se instalează atunci când 
presiunea proceselor inconștiente copleșește eul; aceasta 
se poate întâmpla datorită creșterii presiunii inconștiente 
sau datorită scăderii puterii obişnuite a eului, ca urmare 
a unor stresori excesivi sau a unor factori fizici, cum ar fi 
efectul drogurilor psihedelice. 

Se pare că este nevoie de studii cu privire la utilizarea 
imaginilor onirice în evaluarea stabilității eului și a presiu- 
nii psihotice; astfel de studii ar necesita comparații atente 
efectuate în cadrul unei populații bine definite, pe parcursul 
unei perioade lungi de observare. Un astfel de studiu nu ar 
fi simplu de realizat și nici ieftin, dar ar putea ajuta la înțe- 
legerea clinică a impactului psihologic al medicatiei antipsi- 
hotice. Ar putea de asemenea furniza câteva răspunsuri la 
întrebările importante cu privire la relaţia dintre stabilitatea 
personalității şi interacțiunea dintre minte și creier. 


Probleme organice 


Nu este deloc ușor să fie pus un diagnostic somatic pe 
baza materialului apărut în vise, deși există multe exemple 
frapante cu privire la astfel de predicții: visul în care are loc 
o „explozie“ internă înainte de a se produce un anevrism 
aortic, apariţia în vis a unui personaj care avea o boală a 


vezicii biliare, chiar înainte ca visătorul să fie diagnosticat 
cu aceeași boală etc. Se observă ușor în retrospectivă că 
este posibil ca visele să fi indicat o problemă somatică, dar 
e dificil ca în momentul producerii lor să fie făcut un pro- 
gnostic din cauza multitudinii factorilor care trebuie luați 
în considerare. În mod normal, visele par să aibă rolul de a 
compensa ipostaza conștientă a eului vigil. Visele fac acest 
lucru în serviciul procesului de individuare, al cărui scop 
și preocupări nu sunt în mod necesar aceleași cu ale eului 
vigil, de vreme ce individuarea are în vedere întregirea poten- 
tialá a personalității si nu perfecționarea vreunei configurații 
particulare a eului. Boala fizică poate constitui o îngrijorare 
copleșitoare pentru eul conștient, dar nu pare să aibă ace- 
easi importanţă si pentru Sine, creatorul viselor. 

Visele par a face o distincţie între personalitate și corp, 
eul din vis părând a fi asociat mai degrabă cu personalitatea 
decât cu corpul. Când în cadrul visului sunt prezenți indica- 
tori ai condiţiei fizice actuale a pacientului, aceștia nu apar 
de obicei sub forma unei boli pe care o are eul din vis; mai 
degrabă sunt reprezentați de personaje, altele decât eul 
din vis, poate sub forma unei imagini care reprezintă cor- 
pul somatic — un animal, mama naturală (originea corpului 
fizic) sau sub forma altei reprezentări a vieţii organice. 


Visele despre moarte 


Strâns legată de problema reprezentării bolii somati- 
ce în vise este tema morții. Nu este rară situația în care o 
persoană visează că altcineva urmează să moară sau chiar 
că ea a murit. Pacienţii își pot aminti astfel de vise cu an- 
xietate, temându-se că visul este un indicator al apropierii 
propriei morti. Dar visele despre moarte sunt vise care fac 
referire la transformarea fundamentală a imaginii eului. 
Atâta vreme cât eul conștient se identifică cu o anumită 

imagine, orice amenintá tráinicia acestei imagini va párea 
o amenintare cu moartea fizicá, pentru cá eul se identificá 
de asemenea foarte puternic cu imaginea corporalá — desi 
imaginea des întâlnită in vise, aceea în care eul din vis se 
vede pe sine mort, demonstrează capacitatea de disociere 
a eului din vis de imaginea corporală. 

Semnificația morţii in vis este diferită de cea a morții 
care survine în viața reală. Imaginile visului sunt reprezen- 
tări ale complexelor sau ale arhetipurilor. Un număr infinit 
de imagini poate fi asociat aceluiași complex sau arhetip. 
Astfel de imagini nu „mor“. O imagine se transformă în 
alta, transformare ce poate fi adesea urmărită în seriile de 
vise. Secventele examinate mai devreme - cele în care au 
apărut ,cátelusul care explodează“, „bebelușul sau cátelu- 
sul" și „șoarecele cu ochi umani“ — ilustrează transformarea 
gradată a imaginii onirice. 

Persoanele care se apropie efectiv de moartea orga- 
nică au vise ce nu se deosebesc prea mult de alte vise care 
anticipează o schimbare semnificativă, de exemplu, vise 
despre călătorii sau cele legate de căsătorie. Astfel de vise 
pot încuraja eul vigil să se concentreze mai degrabă asupra 
preocupărilor conștiente si asupra responsabilitátilor pe 
care le are decât asupra apropierii morții corpului fizic. Au 
fost realizate prea puţine studii și observaţii cu privire la 
visele celor aflaţi în pragul morţii pentru a se putea exprima 
o părere fermă și argumentată. S-ar părea, totuși, că 
visele sunt mult mai puţin interesate de moartea cor- 
pului decât de procesul de individuare, astfel că consideră 
sfârșitul care se apropie ca pe oricare alte schimbări majore 
specifice vieţii. Înseamnă aceasta că personalitatea supravie- 
tuieste corpului fizic? Înseamnă că moartea fizică constitu- 
ie o preocupare mai puţin importantă pentru Sine decât 
modificările semnificative pe care eul le înregistrează pe 
parcursul vieţii? Acestea sunt întrebări importante pentru 
știință, în general, și pentru parapsihologie și psihologia 
abisală, în special. 


De reținut 

1. Aceleași complexe pot fi personificate în imagini 
diferite. 

2. Monitorizând visele seriale și căutând în cadrul 
lor o structură asemănătoare, dar diferită, este posibil 
ca în mod intuitiv să observăm: 

a. modificarea diferenţelor fine ale complexului 

atunci când intră în relație cu alte complexe, aflate în 


cadrul aceluiași model identitar, și 


b. îmbunătățirea (sau agravarea) prognosticului 
modelului identitar, cum ar fi, de exemplu, în cadrul 
modelului dominantá —submisivitate. 

3. Visele ce apar in etapa de inceput a analizei 
pot constitui atát elemente de diagnozá cát si elemente 
prognostice si trebuie luate in considerare in cadrul 
evaluárii clinice initiale. 

5 
PROBLEME LEGATE DE TEHNICĂ 


Există următorul adevăr fundamental cu privire la 
tehnică: o tehnică corectă aplicată de o persoană nepotri- 
vită nu va funcţiona, în timp ce o tehnică greșită aplicată 
de persoana potrivită va avea rezultate. Utilizarea cu suc- 
ces a analizei viselor în psihoterapie nu este doar rezulta- 
tul unei specializări tehnice. Nici o tehnică nu este atot- 
suficientă, ecuaţia personală analist/analizand fiind mult 
mai importantă. În cadrul acestei relaţii trebuie să se des- 
fásoare analiza viselor sau oricare altă formă de terapie. 
Relaţia terapeutică reprezintă temenos-ul (spaţiul sacru, 
vasul alchimic sau krater) în cadrul căruia poate apărea 
procesul transformator. 


Transfer şi contratransfer 


Analiza este un proces care nu poate fi în întregime 
rational, aceasta fiind similará, in anumite privinte, altor 
profesiuni bazate pe aptitudini, cum sunt creatia muzicalá, 
arta sau poezia. Regulile care guverneazá astfel de productii 
nu sunt foarte exacte, având mai degrabă rolul unor prin- 
cipii sau al unor memento-uri generale cu privire la aspec- 
tele ce trebuie respectate. 

Poate că principala responsabilitate a analistului sau a 
terapeutului este să mențină ceea ce ar putea fi denumit 
câmpul transformational, în care transformarea psihicului 
are cele mai mari șanse să se realizeze. În mod surprinză- 
tor, transformarea poate apărea atât la analizand (ceea ce 
se intenționează), cât și la analist — sau la amândoi! Este 
imposibil să construim o situație interpersonală în care să 
fie influențată doar o singură parte. În concepția inițială 
a lui Freud, analistul putea fi în întregime obiectiv, functio- 
nând virtual ca un „ecran alb“, pe care analizandul își putea 
proiecta propria psihologie și cu ajutorul căruia își putea 
retrăi procesele nevrotice, între granițele curative ale 
psihanalizei. Destul de repede a devenit însă clar faptul că, 
în afară de distorsiunile legate de transfer ce afectau modul 
în care analistul era perceput de pacient, există și distor- 
siuni legate de transfer în modul în care analistul percepe 
pacientul — denumite contratransfer. 

Concepţia lui Jung asupra acestui subiect ia în calcul 
această calitate de „câmp“. În lucrarea Psihologia transfe- 
rului, Jung arată că analistul şi analizandul sunt implicaţi 
împreună într-un proces care nu poate fi în întregime con- 
stient și care ar putea fi transformativ pentru amândoi”. 
Mai mult, el consideră transferul și contratransferul ca fiind 
forme specifice ale proiecției, care apar in mod automat în 
orice relație. 

Situaţia analitică este concepută în așa fel încât să 
poată fi maximizat câmpul transformational pentru pacient 
și redus la minim contratransferul disruptiv al analistului. 
Materialul pe care pacientul îl aduce în analiză este discu- 
tat în profunzime, atât din punct de vedere istoric, cât și 
din perspectiva viselor curente, timp în care analistul face 
relativ puține comentarii, chiar dacă este imposibil ca el să 
rămână clasicul ecran alb. De asemenea, analistul a trecut 
printr-un proces de formare ce a implicat și o etapă de 
analiză personală de lungă durată, astfel că putem presu- 


pune că a devenit mai conștient de faptul că există posi- 
bilitatea să-și proiecteze complexele asupra analizandului. 

Cum ajung visele în câmpul transformational al rela- 
tiei analitice? În majoritatea cazurilor, analizandul visează, 
povestește visul analistului și împreună cu acesta caută 
sensul visului în contextul propriei vieţi. Analistul și ana- 
lizandul sunt astfel colegi care explorează materialul in- 
conștient al analizandului, sesizând relația dintre acesta 
și procesul de individuare a pacientului/pacientei. Uneori 
însă, lucrul cu visele poate implica tensionarea acestui 
model obișnuit. Aceasta se întâmplă de obicei în următoa- 
rele situaţii: 

1. Analizandul îl identifică pe analist cu un personaj pe 

care l-a visat. 

2. Analistul apare sub propria sa înfățișare în visul ana- 

lizandului. 

3. Analizandul apare într-un vis al analistului. 

4. Analizandul sau analistul au vise cu conținut sexual, 

al cărui obiect îl constituie cealaltă persoană. 

Există, desigur, si alte situaţii, dar acestea patru ridică 
întrebări semnificative cu privire la tehnica utilizată în ve- 
derea corelării viselor cu câmpul transferential al analizei. 
În continuare, vom aborda cu atenție fiecare dintre aceste 
patru situații. 

1) Analizandul îl identifică pe analist cu un personaj 
pe care l-a visat, chiar dacă personajul respectiv nu este în 
mod manifest analistul. Cum în teoria jungiană acţiunile și 
personajele din vis nu sunt considerate a fi deghizări ale re- 
alitátii (asa cum postulează teoria freudiană), afirmaţia con- 
form căreia un personaj din vis este „într-adevăr“ cunoscut 
de cel care l-a visat este o problemă ce tine de interpretare. 
Așa cum vom vedea mai jos, chiar dacă analistul apare în 
visul analizandului, rămâne important să înțelegem dacă 
în limbajul visului imaginea este obiectivă sau subiectivă. 
Suprainterpretarea că personaje din vis fac referire la ana- 

list poate avea chiar ca efect intensificarea transferului 
până la un grad de periculozitate care nu este necesar, în 
special când visele au un caracter erotic. Este în general 
bine să adoptăm poziţia că dacă visul intenționa să se re- 
fere la persoana reală a analistului, atunci l-ar fi înfățișat 
în mod clar pe acesta. Alte personaje vor reflecta structura 
complexelor constelate în pacient și aceste personaje pot 
influenţa transferul, dar nu este obligatoriu să se întâmple 
acest lucru. Identificarea excesivă a imaginilor onirice cu 
persoane reale constituie un reducționism interpersonal; 
aceasta impune o tensiune nefavorabilă asupra sferei de 
semnificație interpersonală, subliniind astfel în exces as- 
pectele legate de transfer din cadrul situaţiei terapeutice. 

2) Analistul apare sub propria sa înfățișare în visul 
analizandului. În astfel de situații, cel mai probabil visul se 
referă la o situație obiectivă în care este implicată persoa- 
na analistului — cu toate că aceasta nu este o certitudine; 
apariția analistului poate avea o funcție simbolică, repre- 
zentând o parte a psihicului pacientului („analistul interi- 
or”) bazată pe interacțiunea cu analistul real, reprezentare 
ce survine cel mai des în urma apariţiei unor schimbări 
semnificative în caracterul nevrozei. Atunci când sunt adu- 
se în procesul terapeutic astfel de vise, responsabilitatea 
analistului cu privire la evaluarea obiectivă a relaţiei sale 
cu pacientul crește — aici includem si responsabilitatea 
pentru reacţiile contratransferentiale —, deoarece visul 
pacientului poate evidentia un aspect inconștient aparti- 
nând analistului. 

3) Pacientul apare într-un vis al analistului. Consecința 
acestui fapt ar trebui să fie ca analistul să ia în considerare, 
la modul cel mai serios, posibilitatea existenței unor dis- 
torsiuni contratransferentiale ce ar putea afecta procesul 
terapeutic. Analizandul care apare în visul analistului ar 
putea personifica un complex al acestuia din urmă, com- 
plex constelat în viaţa sa personală sau în cadrul analitic. 


În cel mai simplu caz, un astfel de vis îi indică analistului 
necesitatea de a-și modifica atitudinea conștientă față de 
pacient. Jung menţionează un vis în care îi atribuie unei 
paciente o poziţie socială mult mai importantă decât cea 
pe care i-o atribuie în mod conștient, pe care îl interpretează 
ca semnificând o corecție sau o compensare a subevaluării 
pacientei la nivel conștient”. 

Ar trebui să discutăm despre acest vis cu analizandul? 
Experienţa mă determină să spun că răspunsul este în ge- 
neral „nu“, deși acesta (ca toate principiile, de altfel) nu 
este valabil invariabil. În momentul în care cineva împărtă- 
şește unei persoane un vis în care aceasta a apărut, există 
pericolul ca persoana visată să considere visul ca fiind „mai 
profund“ sau „mai adevărat“ decât ceea ce afirmă în mod 
conştient persoana care a visat. Este ca și cum s-ar oferi un 
produs inconștient, care s-ar putea să nu fie deplin înțeles 
de visător, drept ecran de proiecţie persoanei căreia visul 
îi este relatat. Cum pacientul nu are aceeași formare sau 
experienţă ca și analistul, este posibil să apară distorsiuni 
inconștiente ale modului în care acesta își percepe anali 
tul, ceea ce este foarte posibil să conducă la apariţia unor 
dificultăți suplimentare în dinamica transfer-contratrans- 
fer. În general, aceeași regulă se aplică și în cazul în care 
sunt împărtășite vise între prieteni, în cadrul cărora apare 
unul dintre ei, deși, din nou, există și excepții. 

Analistul trebuie să înțeleagă cât mai bine semnifica- 
tia visului în care apare pacientul sáu și care este legătura 
dintre vis și pacient, pentru a deveni mai conștient de ceea 
ce se întâmplă în cadrul relaţiei lor. Astfel, eul analistului își 
asumă responsabilitatea atát pentru vis, cât și pentru sem- 
nificatia acestuia. Dacă visul este în mod special enigmatic, 
analistul ar trebui să participe la o ședință de supervizare. 

4) Analizandul sau analistul au vise cu conţinut sexual, 
al cărui obiect îl constituie cealaltă persoană. Este deosebit 
de important ca aceste vise să fie abordate utilizându-se 

o tehnică analitică adecvată, din moment ce sexualizarea 
dinamicii transfer-contratransfer poate conduce la compli- 
catii inutile, în special când (ceea ce se întâmplă rar) apare 
punerea în act. Apariţia viselor care au un conţinut sexual, 
indiferent de care parte a relaţiei, nu trebuie considerată 
surprinzătoare pentru că trăirile sexuale sunt normale 
în orice relaţie, mai ales când aceasta contine și o latu- 
ră emoțională profundă. În lucrarea „Tavistock Lectures”, 
Jung sugerează că visele pacientului care au un conţinut 
sexual și al căror obiect îl constituie analistul reprezintă o 
încercare de a construi o punte peste distanța emoţională 
dintre ei™. Această afirmaţie poate fi adevărată în privința 
atracției sexuale în general — aceasta sugerează existența 
unei valori potentiale à unei părţi neexplorate a relaţiei, 
valoare ce nu este încă constientizatá si nu poate fi încă 
denumită, deși prezența sa este anunţată de atracția se- 
xuală. Visele cu conținut sexual pot de asemenea indica 
faptul că un proces transformativ se declanșează în incon- 
știent (fie al analizandului, fie al analistului, fie al amân- 
durora), asemănătoare desenelor alchimice cu care Jung 
și-a ilustrat lucrarea ce tratează despre transfer. (Adesea 
inconştientul utilizează ca simbol pentru procesele non- 
fizice de uniune și de transformare imageria sexuală, deși 
eul vigil al persoanei este înclinat să interpreteze astfel de 
vise ad litteram.) 

Ca un exemplu, un analist a visat că a avut un raport 
sexual cu o pacientă atrăgătoare. Visul a apărut cu trei zile 
înainte ca femeia să relateze un vis similar. Interesul sexual 
nu era conștientizat de nici una dintre părți, nici nu existau 
remarce sau acțiuni seducătoare sau de flirt din partea nici 
uneia. Tema nu a mai apărut în visele ulterioare ale ana- 
lizandului şi ale analistului. Apariția în paralel a viselor cu 
conținut sexual pare să fi indicat o nouă etapă a analizei, 
în care a prevalat un ton mai transformativ, pacienta câș- 
tigând în cadrul acestei etape o nouă perspectivă asupra 


modelelor nevrotice din viaţa sa, care includeau și relații 
sexuale compulsive și repetitive. 


Analiza si medicatia 


Dacá analistul este medic, visele pe care le au pacientii 
săi îi pot indica momentul în care poate initia sau încheia 
prescrierea unor medicamente psihotropice utilizate ca 
tratament adjuvant, în vederea facilitării procesului ana- 
litic. Analiştii care nu sunt medici își pot îndruma pacienții 
să consulte un specialist pentru a putea obține medicatia 
necesară. Sunt puriști care se declară împotriva utilizării 
medicamentelor pe parcursul travaliului analitic, dar acest 
punct de vedere devine tot mai puțin justificat. Scopul 
general al analizei este să ajute eul să dezvolte o relație 
responsabilă cu procesul transformativ și de individuare al 
propriului psihic. Utilizată în mod înţelept, medicatia este 
mai degrabă un ajutor decât o piedică în calea atingerii 
acestui obiectiv. Dacă medicatia este utilizată în locul trava- 
liului analitic, atunci da, aceasta ar putea deveni o piedică. 
Dacă este utilizată în mod raţional pentru a permite eului să 
lucreze mai eficient în cadrul analizei, atunci aceasta poate 
constitui o parte utilă a procesului transformativ. 

Un pacient cu un nivel al anxietátii ridicat (sau prea 
scăzut) nu poate fi suficient de reflexiv pentru a face pro- 
grese pe parcursul analizei. Utilizarea unuia sau a mai multor 
medicamente tranchilizante poate fi de ajutor. În mod si- 
milar, dacă pacientul este prea deprimat, astfel încât nimic 
nu i se pare a fi valoros, inclusiv analiza, utilizarea medica- 
tiei antidepresive poate constitui un ajutor esenţial. Sco- 
pul folosirii oricărui medicament este acela de a aduce eul 
pacientului până la un nivel mediu al presiunii afective, 
punct în care nici depresia si nici anxietatea nu sunt înde- 
ajuns de copleșitoare pentru a interfera cu travaliul tera- 

peutic. Dacă pacientul nu este îndeajuns de anxios sau de 
depresiv, este posibil ca analiza sá nu aibá nici o tintá; dar 
în această situaţie nu există nici un medicament care să 
pozitioneze eul la un nivel mediu al presiunii afective, iar 
deplasarea poate fi iniţiată fie de procesele inconștiente (în 
special visele), fie de către analist dacă trezește suficientă 
emotionalitate prin intermediul interpretărilor si al inter- 
ventiilor acestuia. Uneori, participarea simultană la ședințe 
terapeutice de grup poate declanșa răspunsuri afective 
care lipsesc în cadrul unei situații terapeutice individuale. 

Visele pot indica momentul potrivit în care este nevoie 
de medicatie sau în care aceasta poate fi întreruptă, desi 
atunci când luăm o astfel de decizie nu trebuie să ne bizu- 
im pe vise ca singur criteriu. De exemplu, un pacient tânăr, 
care dezvoltase un proces schizofrenic (pacientul despre 
care am discutat mai devreme), a trecut prin perioade de 
exacerbare a bolii în care a fost nevoie să fie mărită doza 
medicatiei antipsihotice pentru a evita necesitatea respi- 
talizării lui. Chiar înainte de începerea fazei regresive au 
fost observate în visele sale câteva teme recurente. Aces- 
tea au inclus o mașină rulând cu spatele scăpată de sub 
control, animale fără piele și personaje distructive care 
erau orientate spre crimă și chiar spre distrugerea întregii 
lumi. Când în visele pacientului au apărut aceste teme, 
doza medicatiei sale a fost mărită, prevenindu-se perioa- 
dele de recădere. 

O persoană care a avut o depresie poate continua să 
spună că este deprimată chiar și atunci când s-a înregistrat 
o îmbunătățire fundamentală a stării sale; această afirmaţie 
constituie o apărare împotriva reasumárii responsabilități 
asociată renunțării la rolul de bolnav. Dacă visele încep să 
producă o imagerie mai apropiată de normal, ar putea fi 
un semn că se poate începe reducerea medicatiei în sigu- 
rantá, pacientul continuând, totuși, să fie monitorizat cu 
atenţie pentru a nu avea loc o inráutátire a condiţiei sale 


medicale. Cu toate că „normalitatea“ viselor poate fi cel 
mai bine evaluată dacă facem o comparaţie între visele 
prezente și visele pe care pacientul le-a avut înainte de 
a intra în depresie, există câteva teme care ne pot arăta 
că s-a înregistrat o îmbunătățire în starea pacientului: a) 
absența simbolurilor agresiunii împotriva eului din vis, si 
b) absenţa simbolurilor care fac referire la perioadele din 
trecut, în care conflictele nevrotice se formau sau se in- 
tensificau. 


Analiza reductivă sau analiza 
prospectivă 


Analiza reductivă este un termen sugerat de Jung pen- 
tru a descrie emfaza principală a psihanalizei freudiene 
tradiționale: reducerea conflictului actual al pacientului la 
presupusele origini din trecutul său de viață. Asemenea 
abordare reductivă tinde să situeze factorul declanșator al 
nevrozei într-un eveniment trecut, aici fiind inclusă și ati- 
tudinea trecută faţă de acel eveniment. Jung nu a abando- 
nat niciodată analiza reductivă și a considerat că utilizarea 
acesteia este adecvată (indiferent de vârsta pacientului) 
dacă există indicatori clari conform cărora o componentă 
majoră a tulburării nevrotice poate fi asociată cu complexe 
bazate pe experienţa trecută. Jung nu face decât să relati- 
vizeze utilizarea analizei reductive, prezentând-o ca având 
mai degrabă o utilitate specializată, fără să fie singura cale 
de alinare a suferinței nevrotice. În contrast cu analiza re- 
ductivă, analiza prospectivă are o orientare mai degrabă 
teleologică, punând accent mai mult pe direcţia spre care 
se îndreaptă procesul vieții si mai puţin pe contemplarea 
dificultăților pe care pacientul le-a întâmpinat în trecut. 

În practica analitică contemporană sunt utilizate atât 
analiza reductivă, cât si analiza prospectivă. Visele pot con- 

stitui un indicator foarte precis cu privire la momentul în 
care ar fi cel mai potrivit să se pună accent pe o abordare 
sau alta. 

Necesitatea utilizării analizei reductive ne este semna- 
lată în primul rând de amplificárile personale ale temelor 
visului, legate de personaje și evenimente. Un bărbat a cărei 
istorie personală prezenta un lung șir de depresii severe, 
declanșate de factori dinamici asociaţi unor modificări din 
mediul său, aproape de fiecare dată când se apropia un 
episod depresiv avea vise despre copilăria sa, pe care și-a 
petrecut-o la o fermă săracă și mizeră. În perioadele în care 
era mai stabil emoțional, asemenea teme apăreau rar în 
visele sale. 

Tema copilăriei indica necesitatea utilizării analizei re- 
ductive pentru a lucra cu complexele sale. Alt bărbat, care 
și-a început travaliul analitic pentru a rezolva o nevroză 
severă și persistentă, a avut o serie de vise plasate în me- 
diul din vecinătatea casei párintesti, casă ce reprezenta, în 
mod simbolic, fixarea pe o experiență timpurie de la vâr- 
sta de trei ani. În aceste vise, mai întâi au apărut imagini 
despre intruziuni asemănătoare celor mafiote în sistemul 
judiciar al unui oraș inexistent, aflat lângă casa părintească, 
apoi imagini în care părăsea casa direct într-un avion (o 
imposibilitate fizică), pentru ca în cele din urmă, să apară 
o imagine mai simbolică a subteranului populat de per- 
sonaje asemănătoare zombilor, care ieșeau la lumină din 
locurile în care fuseseră îngropate (posibil indicând că au 
fost îngropate în inconștient). Ulterior derulării acestei se- 
rii de vise, pacientul a început să aibă o atitudine diferită 
față de caracterul regresiv al atasamentelor sale nevrotice, 
atitudine ce a prefigurat o perioadă de îmbunătățire mar- 
cată de o diminuare a depresiei sale nevrotice. 

Invers, atunci când imaginile din trecut nu sunt prezente 
în vise, pare să nu fie la fel de important să punem accen- 
tul pe analiza reductivă. Îmbunătăţirea stării pacientului 
poate surveni mai rapid dacă ne concentrăm asupra stări- 


lor sale afective din prezent și asupra aspectelor nevrotice 
asociate acestora. Un astfel de travaliu analitic se poate 
concentra asupra oricărui aspect al funcționării pacientu- 
lui care este încărcat din punct de vedere afectiv: procesul 
de transfer-contratransfer, relațiile cu familia și prietenii, 
stresul cauzat de mediul profesional, interacţiunile obser- 
vate în cadrul terapiei de grup etc. 

Valoarea viselor devine evidentă mai ales atunci când 
în lucru se află probleme afective prezente, pentru că în 
cazul descrierilor realizate de pacienţi pe marginea oricărui 
material adus în analiză, cu excepția viselor, este important 
ca analistul să poată izola realitatea exterioară. De exem- 
plu, dacă pacientul semnalează o dificultate puternică de 
ordin afectiv în relația pe care o are cu un angajator, ana- 
listul trebuie să admită posibilitatea ca dificultatea să aibă 
la bază caracterul real al celeilalte persoane mai degrabă 
decât distorsiunile cauzate de percepţia nevrotică a paci- 
entului. Chiar și atunci când evaluează contextul afectiv al 
câmpului transfer-contratransfer, ar putea fi dificil pentru 
analist să fie suficient de obiectiv față de sine — însuși pen- 
tru a recunoaște propria contribuţie contratransferentialá 
la problemă. În vise totuși, avem posibilitatea să începem 
investigația cu date care sunt dejă simbolice. De vreme ce 
nu eul produce visul, distorsiunile acestuia nu trebuie să fie 
luate în considerare, deși trebuie să fim atenți în privința 
problemei ridicate de interpretarea obiectivă sau subiec- 
tivă a visului. 


Ego-afectul şi visele 


În lucrarea al cărei subiect îl constituie experimentul 
asociativ-verbal, care antedateazá prima sa întâlnire cu 
Freud, Jung a definit cu claritate trăsăturile caracteristice 
ale complexului si ale ego-afectului. Un complex este un 
ansamblu de idei sau de imagini asociate care au o încăr- 

cătură emoțională comună și al cărui fundament îl consti- 
tuie un nucleu arhetipal. În ceea ce privește efectele dra- 
matice pe care le are complexul asupra conștiinței, Jung 
a definit ego-afectul ca fiind modificarea eului rezultată 
în urma conectării sale la un complex foarte încărcat din 
punct de vedere emoţional:?. 

Energia asociată unui astfel de complex puternic în- 
cărcat emoţional aflat în inconştientul personal modifică 
abilitatea eului de a se raporta adecvat la realitatea exte- 
rioară, rezultând astfel o stare ego-afect. Eul experimen- 
tează o pierdere a obiectivitátii sale obișnuite, resimte 
influxul afectului asociat complexului și poate întâmpina 
dificultăți în a-și menţine granițele obişnuite ale identității 
personale. 

Crearea unei stări ego-afect este caracteristică celor mai 
multe vise. De obicei, visele au o structură impresionantă, 
cuprinzând prezentarea problemei iniţiale (incluzând cre- 
area contextului și distribuţia personajelor), dezvoltarea 
problemei, reacţiile eului din vis (inclusiv non-actiunea si 
responsivitatea emoțională) și rezultatul. Este important 
să fie analizate cu atenţie reacțiile emoţionale pe care le-a 
avut eul din vis (sau lipsa lor), de vreme ce acestea, la fel 
ca și acţiunile, constituie o parte a răspunsului eului din vis 
la complexele constelate în celelalte personaje ale visului. 

Dacă eul din vis este implicat într-o situație foarte dra- 
matică, dar nu are reacţia emoţională care ar fi adecvată 
dacă ar fi vorba de o situaţie din starea de veghe, visul 
poate indica o lipsă patologică a conştientizării emotionale 
din partea acelei construcţii particulare a eului. Un aspect 
subtil al utilității clinice a viselor constă în interpretarea 
responsivitátii emotionale a eului din vis (sau a absenței 
acesteia), avută în cadrul scenelor următoare din cadrul 
visului. Să luăm în considerare exemplul ipotetic conform 
căruia eul din vis este atacat de un alt personaj, dar refuză 
să se apere, încercând să se împrietenească cu atacatorul. 
Această atitudine reflectă răspunsul specific al eului atunci 


când intră în contact cu un conținut agresiv din psihic. Sce- 
nele care urmează pot reflecta „părerea“ părţii inconștiente 
a psihicului cu privire la o astfel de atitudine a eului. Nu 
ar fi surprinzător dacă atacul ar fi reînnoit cu o forță mai 
mare, sugerând faptul că creatorul visului își dorește ca 
eul să devină mai activ și mai independent. 

O altă temă des întâlnită în cadrul viselor este situa- 
tia în care eul din vis eșuează în încercarea de a răspunde 
adecvat unei anumite provocări (luând în considerare ce 
ar fi considerat potrivit dacă aceeași situație ar apărea în 
starea de veghe), iar scena următoare a visului pune eul 
din vis în fata unei provocări si mai mari. De exemplu, în 
prima scenă a visului, eul din vis este implicat într-un răz- 
boi civil, iar un soldat inamic trage asupra sa și pentru a 
evita confruntarea cu acesta se ascunde într-o peşteră; 
scena se transformă și eul din vis se află într-un ocean și 
vede aripioare de rechin apropiindu-se de el. Ultima sec- 
ventá sugerează faptul că o ameninţare mai serioasă si 
mai primitivă (rechinii atacatori) va apărea dacă eul din vis 
încearcă să evite o confruntare purtată la nivel mai uman. 

Ca regulă generală putem afirma că pe măsură ce un 
conflict se exprimă în vis mai aproape de o confruntare 
la nivel uman, cu atât este mai aproape de a ajunge la o 
soluţionare. Uneori, în desfășurarea unei serii de vise, este 
posibil să urmărim o astfel de evoluţie, ce are o progresie 
clară, de la 1) o luptă împotriva unor forte primitive cum 
ar fi animalele din junglă, extratereștri sau scene ample 
și impersonale ale unor bătălii, la 2) un conflict mai local, 
cum ar fi un război civil, care indică o potenţială unificare 
între cele două laturi conflictuale ale psihicului, pentru a 
ajunge într-un final la 3) un conflict neletal, care se desfă- 
soará în conformitate cu nişte reguli respectate de ambele 
părţi implicate — de exemplu, un concurs de atletism sau 
un meci amical de fotbal între două echipe. 

Cu toate că trebuie să fim precauti în a face generali- 
zări, putem cel puţin să spunem că temele conflictului ce 

apar în vise sunt asociate adesea cu diferenţierea eului din 
inconștient, în timp ce imaginile mai elaborate ce tin de in- 
dividuare — cum ar fi imageria alchimică a coniunctio-ului, 
ilustrat de obicei sub forma uniunii sexuale sau a căsători- 
ei — apar după ce eul și-a dobândit autonomia. 

Se poate considera uneori că ego-afectul dintr-o imagi- 
ne onirică corespunde stării afective observate la eul vigil. 
Atunci când această corespondenţă este evidentă, imaginea 
eului din vis poate funcţiona ca o schiță ce se referă la starea 
problematică a eului. Astfel analiștii și analizanzii dezvoltă 
adesea un limbaj specific utilizând imaginile onirice — „Te 
comporti așa cum te-ai comportat cu cáláretul mongol“ sau 
„E vorba tot despre eul tău din războiul civil?“ Utilizarea 
imaginilor onirice în discuţiile despre alte zone ale vieții pa- 
cientului este partea foarte valoroasă a artei analitice, însă 
ca și în cazul celorlalte tehnici nu trebuie utilizată în exces. 

Acţiunea vindecătoare a analizei poate fi descrisă ca 
ajutorul oferit pacientului pentru a experimenta diferite 
stări ego-afect perturbatoare simultan cu conştientizarea 
granițelor continátoare si hrănitoare pe care i le oferă re- 
latia analitică; aceasta se bazează în primul rând pe reali- 
tatea relației conștiente dintre analist și analizand, deși pot 
surveni conflicte inconștiente disruptive între ei. Analistul 
are responsabilitatea de a menţine temenos-ul analizei 
(locul, cadrul, atitudinea continátoare etc.) și de a-și ajuta 
pacientul să experimenteze în cadrul acestor granițe si- 
gure stările perturbatoare ego-afect, care interferează în 
mod nevrotic cu procesul vieţii sale. 


Interpretarea amânată 
şi non-interpretarea viselor 


Pe măsură ce analistul se familiarizează cu utilizarea 
viselor în practica clinică, pot apărea câteva probleme 


specifice. Unii pacienţi pot prezenta un număr exagerat de 
vise pentru a devia procesul analitic de la ariile care ne- 
cesită urgent atenţie. Adesea însă chiar visele, dacă sunt 
relatate integral și cu onestitate, vor indica o rezistență la 
o astfel de diversiune. 

Ocazional, un analizand poate aduce în cadrul anali- 
tic atât de multe vise, încât nu este posibil ca acestea să 
fie toate analizate. În acest caz, este necesară realizarea 
unui proces de selecție. Analistul poate cere pacientului 
să selecteze visele care au cea mai mare încărcătură emo- 
tionalá (în cadrul cărora un ego-afect este cel mai puternic 
constelat). Adesea, un astfel de vis este cel despre care 
pacientul dorește cel mai puţin să discute, de vreme ce 
poate dezvălui conținuturi dureroase ale umbrei sau pro- 
bleme legate de transfer. Dacă pacientul aduce toate vise- 
le într-o formă scrisă, analistul le poate vizualiza rapid și 
poate observa temele similare întâlnite în cadrul viselor 
semnificative care au fost deja discutate pe parcursul 
analizei; acestea pot fi alese pentru a fi lucrate în mod 
intensiv. Unele vise pot fi puse pe o „listă de așteptare“ 
pentru a putea fi luate în considerare mai târziu. Ori de 
câte ori își face simțită prezenţa o stare ego-afect, având o 
magnitudine semnificativă, discutarea materialului asociat 
acesteia va avea întâietate față de interpretarea visului. O 
astfel de stare poate să apară în câmpul transfer-contra- 
transfer, în relaţiile curente ale pacientului, la serviciu etc. 

Ca regulă generală, analiza trebuie să se concentreze 
în primul rând asupra stărilor ego-afect cele mai încărca- 
te din punct de vedere emoțional, indiferent dacă acestea 
apar în viața reală sau sunt sugerate de un vis. Dacă un 
astfel de ego-afect apare într-un vis, dar nu și în viața re- 
ală, punerea în scenă a visului poate evoca starea pentru 
a fi analizată în prezent. Un număr de tehnici pot fi utili- 
zate în acest scop: binecunoscuta tehnică gestalt, în care i 
se cere persoanei să „fie“ imaginea eului din vis, folosind 
pronumele personal la persoana |, ca și cum acțiunea s-ar 

petrece în prezent; tehnicile hipnoanalitice si cele de ima- 
ginatie activă; psihoterapia de grup în care se utilizează 
unele tehnici specifice psihodramei; procedeul simplu de 
a cere pacientului să repovestească visul din ipostaza unui 
alt personaj decât eul din vis. Oricare dintre aceste tehnici 
poate facilita retrăirea stării ego-afect și poate permite un 
travaliu terapeutic asupra complexului. 

Una dintre cele mai subtile probleme, caracteristică 
tehnicii analitice, constă în alegerea momentului în care 
nu este oportună interpretarea unui vis. În general, există 
doi indicatori principali care ne arată că ar trebui să lăsăm 
visul neinterpretat. Primul este situația în care visul dez- 
văluie un conţinut pe care analistul îl consideră adevărat 
plecând de la alte observaţii, dar pe care pacientul pare 
total nepregătit să îl accepte. Această situație este una 
dintre situaţiile clasice întâlnite în psihanaliză — analistul 
cunoaște ceva despre pacient, dar acesta nu e pregătit să 
îi facă față. În hipnoanalizá, lipsa insight-ului este câteo- 
dată acoperită de amnezii temporare, cu instrucțiuni ca 
acel conţinut să devină conștient „în timp”, când eul va fi 
pregătit să îl asimileze. 

Al doilea indicator al necesităţii întârzierii interpretării 
unui vis este situaţia în care eul vigil are nevoie mai mult de 
experienţa afectivă a visului decât de înțelegerea rațională a 
acestuia. Astfel de situaţii sunt rare, dar importante, și apar 
mai ales atunci când este identificată o nevoie profundă de 
a repara o imagine negativă a eului, adesea cauzată de o 
devalorizare ce datează din copilărie. De exemplu, o femeie 
care a experimentat o deprivare emoţională profundă din 
partea mamei sale naturale a avut un vis în care apărea 
Fecioara Maria, sensul pe care pacienta l-a dat acestui vis 
fiind acela că Fecioara Maria are grijă de ea si o iubeşte. 
Visul a părut o încercare de a ajuta eul din vis să experi- 
menteze aspectul matern și grijuliu al arhetipului mamei, 
latura arhetipală care a fost insuficient exprimată de către 
mama sa (probabil din cauza propriilor sale conflicte ne- 


vrotice). Când a avut acest vis, pacienta se afla într-o 
situație problematică, prezentând simptomele unei de- 
presii severe și având parte de puţin suport emoţional din 
partea familiei. Visul nu a fost interpretat deoarece ana- 
listul a considerat că pacienta are cel mai mult nevoie să 
simtă cá e conținută într-o manieră iubitoare. Mai târziu, 
acest vis a fost asociat cu alte vise în care apăruseră perso- 
naje materne și a fost introdus în analiza seriei de vise din 
care a făcut parte. 


Participarea simultană a pacientului la 
sesiuni de terapie individuală şi de grup 


Unii analiști jungieni se opun alternării şedinţelor de 
terapie individuală cu cele de grup, unii se opun din prin- 
cipiu utilizării terapiei de grup, în timp ce alţii, printre care 
mă număr și eu, sunt de părere că alternarea celor două 
tipuri de intervenţie terapeutică este mai utilă pacientului 
decât dacă este utilizată doar abordarea individuală. Un 
proces de grup tinde să provoace la fel de mult ca și visele 
stări ego-afect. De asemenea, există o constelare diferită a 
personei și a umbrei într-un cadru de grup. Mulţi pacienţi 
consideră că acceptarea analistului nu aduce decât în mică 
măsură eliberarea de sentimentele opresive de vinovăție, 
deoarece acesta este „special”, acesta „înțelege, dar alţii 
nu ar înțelege”. Cadrul de grup pare să consteleze senti- 
mentul arhetipal al societăţii sau al familiei; prin urmare, 
acceptarea din partea grupului sprijină de multe ori dez- 
voltarea unui sentiment de acceptare de sine. 

Tehnica analitică cere ca orice decizie cu privire la în- 
ceperea sau la încheierea terapiei de grup trebuie să fie 
luată în considerare cu aceeași atenţie ca si începerea sau 
încheierea analizei individuale. Visele sunt adesea de mare 
ajutor în luarea unor astfel de decizii. Atunci când este lua- 

tá o decizie cu privire la orice schimbare majorá, cum este 
cazul intreruperii analizei, este adesea înţelept ca mai întâi 
să se ajungă la cea mai bună concluzie posibilă, luată pe 
baza unei deliberări conștiente, apoi implementarea de- 
ciziei să fie întârziată până în momentul în care poate fi 
observată o reacţie în materialul visului (dacă există vre- 
una). Adoptarea unei poziţii conştiente, chiar dacă ulterior 
aceasta va fi revizuită, oferă un punct de referință conștient 
față de care visele vor acționa compensatoriu. 

Visele pot indica nevoia unei implicări mai mari a pa- 
cientului în procesul terapeutic de grup, această implicare 
fiind adesea simbolizată de o activitate importantă care 
se desfășoară în prezența membrilor grupului. Uneori, vi- 
sele pot arăta că analizandul nu ar trebui să se alăture unui 
grup terapeutic, poate din cauză că există ceva presant care 
trebuie lucrat în sesiuni individuale de terapie. Un astfel 
de vis a avut următoarea acţiune: un vecin dorea ca eul 
din vis să taie un gard viu înalt care le despártea curţile, dar 
eul din vis a refuzat, luând decizia de a planta si mai mult 
gard viu. Eul din vis a descoperit apoi că în spatele curții sale 
exista o suprafață vastă neexplorată, pe care se aflau multe 
clădiri ce aveau spatii verzi chiar si mai întinse decât al lui. 

Atunci când unul dintre membrii grupului terapeutic 
visează un alt membru al acestuia, este adesea folositor ca 
acest vis să fie adus în cadrul grupului pentru a fi explorat 
în profunzime. O femeie care participa de puțin timp la se- 
siunile terapeutice de grup a avut o reacție violentă față de 
o membră mai veche a respectivului grup. Pacienta a sim- 
tit că respectiva femeie era ,rásfátata grupului“, în timp ce 
ea era criticată pentru aproape orice. Reacţia ei, discutată 
în şedinţa de terapie individuală, a părut să indice proble- 
me majore de rivalitate fraternă, care anterior nu fuseseră 
evidente. Ulterior, ea a avut un vis în care se comporta 
foarte prietenos cu cealaltă femeie din grupul terapeutic, 
vis care în mod evident a părut să compenseze reacția sa 


conștientă. A decis să împărtășească visul grupului și și-a 
dat seama în curând, în urma unui insight emoțional, că 
de fapt simțea că există o legătură de rudenie între ea si 
pacienta care iniţial îi displăcuse și de care se temea. 


De reținut 


1. Procesul analitic se desfășoară în cadrul câmpului 
transformativ al procesului de transfer-contratransfer. 


2. Este imposibil ca procesele inconștiente ale anal- 
istului să nu fie implicate în procesul analitic, dar acestea 
trebuie să aibă o pondere nesemnificativă în comparaţie 
cu cele ale analizandului. 


3. Visele analizandului în care apare în mod clar 
analistul (sau viceversa) ar trebui tratate cu o atenție 
specială, mai ales dacă acestea contin elemente erotice. 


4. Visele pot furniza indicii cu privire la necesitatea 
începerii unui anumit tip de analiză — reductivă sau 
prospectivá —, la utilizarea medicatiei, precum si la luarea 
altor hotărâri clinice, dar acestea ar trebui să constituie 
doar o parte a procesului de decizie. 


5. Interpretarea viselor nu este întotdeauna partea 
centrală a analizei. 


6. În general, analizati materialul care este asociat 
celei mai puternice stări ego-afect a analizandului. 


7. Câmpul transformativ al analizei constă în experi- 
mentarea stărilor ego-afect în cadrul temenos-ului sigur al 
analizei. Mentinerea siguranţei temenos-ului, când apare 
amenințarea unei perturbări, are prioritate în fata interpre- 
tării viselor și a altor aspecte ale travaliului analitic. 


8. Semnificaţia unui vis nu este niciodată epuizată, 
chiar si atunci când acesta pare a fi înțeles în totalitate. 
Pentru a interpreta corect visele, analistul are nevoie să 
își dezvolte virtutea smereniei. 

6 
IMAGINILE EULUI ŞI COMPLEXELE 
CONSTELATE ÎN VISE 


Transformările eului din vis, respectiv modificarea 
imaginii eului din vis, oferă mulţi indicatori cu privire la de- 
rularea clinică a analizei jungiene. Este din nou important 
să ne aducem aminte că, pe de o parte, amplificarea visului 
trebuie să fie realizată cu atenţie și, pe de altă parte, faptul 
că visul trebuie plasat în contextul vieții cotidiene a paci- 
entului, precum și în contextul stadiului său de individuare. 

Conceptele structurale de bază ale psihologiei analiti- 
ce au fost deja discutate — structurile identitare, respectiv 
eul si umbra, si structurile relationale, respectiv persona și 
anima/animus. Imaginile visului pot adesea fi cu usurintá 
atribuite acestor concepte structurale, dar ar fi o gresea- 
lá sá considerám cá o astfel de identificare ar fi suficientá 
în utilizarea clinică a visului. Visul este mai subtil decât 
oricare model teoretic al psihicului si nu trebuie utilizat 
într-o manieră atât de reductivá. În orice caz, atunci când 
sunt utilizate cu moderație si în același timp se tine cont 
de transformările din cadrul viselor, conceptele structura- 
le jungiene pot oferi atât analistului, cât și pacientului un 
reper cu privire la cursul general al analizei și ajutor pentru 
a înțelege sarcina imediată de dezvoltare ce se prezintă în 
fața pacientului. 

Identificarea complexelor 


Complexele pot fi identificate cu ușurință în multe 
vise, dar trebuie să ținem cont de faptul că visele oferă 
mai multe informaţii decât simpla identificare a complexe- 
lor; visele indică și ce anume face psihicul cu complexele 
constelate. Orice stimul nestructurat la care o persoană 
face asocieri libere, va dezvălui complexele constelate la 
un moment dat. Jung face această observație în lucrarea 
ce tratează despre experimentul asociativ-verbal; obiectia 
sa cu privire la tehnica freudiană a asociațiilor libere a fost 
că aceasta conduce la complexe, dar nu clarifică relația pe 
care o au acestea cu imaginile onirice, care constituiau 
începutul lanţului asociativ. 

De vreme ce nu credea în existența unei semnificaţii 
ascunse sau „latente“ a viselor care să se afle în spatele vi- 
sului manifest (pe care el îl credea simbolic, nu deghizat), 
Jung nu a încercat să vadă ce se ascunde în spatele „de- 
ghizării“ imaginilor onirice; a ales să le amplifice în plan 
personal, cultural și arhetipal pentru a găsi semnificația 
acestor imagini prin alte imagini care se asociau în mod 
natural cu ele în mintea pacientului. 

În afară de identificarea complexelor, un vis poate in- 
dica relația pe care o dezvoltă acestea cu alte complexe. 
De exemplu, o pacientă tânără, recent divorțată a visat: 


Eram în casa fostului meu sot, fosta mea casă. Era noap- 
tea târziu. Mă aflam în vechiul meu dormitor când am 
auzit voci afară. L-am văzut pe fostul meu sot și pe noua 
lui prietenă. Credeam că îi spusesem că voi rămâne în 
casă peste noapte și că el nu va fi acolo. Au urcat scările 
pentru a merge să doarmă împreună și au intrat în dor- 
mitorul lui. Mi-am dat seama cu mirare că de fapt mă 
aflam în vechiul meu dormitor din casa părinților mei si 
că fostul meu sot și prietena lui au intrat în dormitorul 
acestora. 


Visul, prin sugestiile sale, i-a arătat pacientei că senti- 
mentele pe care le nutrește pentru fostul sáu sot au o co- 
notație oedipianá, plasându-l pe acesta în locul tatălui ei. 
Surpriza a fost încă și mai mare atunci când și-a dat seama 
că o asemenea conexiune inconștientă poate avea legătu- 
ră cu aversiunea de natură sexuală pe care o simţea față 
de fostul sáu sot, aversiune care a contribuit la divorțul ler. 

O altă pacientă a găsit o conexiune similară între o si- 
tuatie de viață prezentă și sentimentele pe care le-a avut 
în trecut față de mama sa (transpuse în complexul mamei), 
în două vise avute pe parcursul aceleași nopţi, în timp ce 
în analiză lucra o problemă legată de scrupulozitatea care 
i-a dominat viața timp de mai multi ani. Observati cá în 
primul vis complexul mamei nu este evident, dar dacă este 
corelat cu materialul celui de-al doilea vis, existența aces- 
tui complex devine evidentă. 

Visul 1: 


Stăteam împreună cu alte trei sau patru persoane pe un 
pervaz și eram speriată. Am alunecat si am căzut șapte sau 
nouă metri. Când m-am lovit de pământ, am rămas acolo 
pentru a fi sigură că sunt bine, dar am sperat că oamenii 
nu vor crede că încercam doar să atrag atenţia. 


Visul 2: 


Eram pe acoperișul casei mamei mele. Erau si alti oameni 
prezenţi. Mi-era teamă să sar. Nimeni nu părea îngrijorat. 


Ambele vise sunt asemănătoare, au imagini inițiale 
ușor diferite, care au rolul de a le conecta cu același tipar 
al complexelor, deși prezintă perspective ușor diferite ale 
structurii complexelor. Pervazul din primul vis este similar 
acoperișului casei mamei sale din cel de-al doilea vis. În 
primul vis este vorba despre o cădere neintentionatá, 
urmată de o stare a eului în care preocuparea legitimă 
a eului din vis pentru propria sănătate este înlăturată de 

gândul nevrotic că întâmplarea li s-ar putea părea celor- 
lalti ca fiind inadecvată — „Am sperat că oamenii nu vor cre- 
de că încercam doar să atrag atenţia”. În cel de-al doilea vis, 
nu cade, dar celorlalte persoane nu le pasă de poziţia ei 
precară și prezenţa ei „pe acoperişul casei mamei mele“ 
indică faptul că dificultatea pe care o are în prezent îşi are 
sursa mai degrabă într-un complex parental decât în preo- 
cuparea conștientă față de scrupulozitate. Într-un fel, sen- 
timentul că este „prea păcătoasă“ e compensat (sau arătat 
într-o lumină mai veridică) prin faptul că se află „prea sus” 
și într-un loc ciudat — pe marginea acoperișului. Ea a făcut 
o asociaţie între grija față de familie și dezamăgirea cauzată 
de putina atenţie care i s-a acordat băiatului său nou-născut, 
în contrast cu atenţia care i s-a acordat primului copil al 
surorii sale. 


Modificări structurale: limite şi granite 


Trecerea de la o identitate a eului la alta poate apă- 
rea în mod simbolic în vise, adesea luând forma trecerii 
unei granite sau a unei limite sau traversarea pe un pod 
a unei ape. Astfel de imagerie indică existența a două stări 
de a fi contrastante, precum și abilitatea eului de a se de- 
plasa de la o stare la alta ca bază a identităţii sale. Aceasta 
contrastează cu deplasările nevrotice de la o identitate la 
alta în cadrul unui model nevrotic stabil. Desigur, dacă ti- 
parul stabil este de natură nevrotică, o schimbare majoră 
a identității în întregime în afara tiparului este interpreta- 
tă ca îmbunătăţire clinică, deși îndepărtarea identității de 
orice model familiar provoacă anxietate până în momen- 
tul în care noul tipar se va stabiliza. 

Un bărbat a adoptat un limbaj dur faţă de o femeie 
în cadrul unei sesiuni terapeutice de grup, ceva ce nu era 
obișnuit să facă căci de obicei îşi ascundea trăirile negati- 


ve, ceea ce ținea ascunsă umbra sa, dar prevenea și acce- 
sul ei la conștiință pentru o posibilă integrare. S-a simțit rău 
pentru că și-a manifestat emoțiile negative și a fost tentat 
să recadă în tiparul vechi care nu îi permitea să se exprime, 
tinándu-l astfel captiv într-o stare nevrotică fixă. Imediat 
după experienţa avută în grupul terapeutic, el a visat: 


Mă aflam în fata unei granite, asemănătoare zidului 
Berlinului, doar că eram în Polonia. Eram în partea libe- 
ră, dar din nu știu ce motive voiam să trec graniţa spre 
partea închisă unde puteam fi prins și să nu mă mai pot 
întoarce. Trebuia să fiu atent. Nu se afla nimeni în jurul 
meu și mi-era frică. 


Dincolo de referirea la tendința sa de a trece într-o 
identitate „cenzurată” din cauza sentimentului de culpa- 
bilitate, visul l-a ajutat să reflecteze asupra impulsului de a 
începe o relaţie cu o femeie pe care a cunoscut-o înainte să 
se căsătorească. Aspectele „libere“ versus aspectele „cen- 
zurate“ ale personalității sale ar putea fi corelate cu pro- 
blema sa nevrotică fundamentală și manifestarea acesteia 


în mai multe domenii ale vieţii sale. 


Structurile relationale şi structurile 
identitare 


Structurile psihologice identificate de Jung pot consti- 
tui instrumente utile în procesul de interpretare a viselor: 
persona, umbra, anima/animus, Sinele şi alte imagini ar- 
hetipale și, bineînţeles, diversele forme și roluri ale eului. 
Cu excepția situaţiei în care pacientul le introduce, aceste 
concepte nu sunt folosite de cele mai multe ori în discuția 
cu pacienţii despre vise, dar îi sunt utile terapeutului pen- 
tru a se putea ghida pe parcursul analizei. Mentionarea 
lor excesivă în cadrul discuţiilor obișnuite avute împreună 

cu analizandul ar mări riscul de a facilita înțelegerea la ni- 
vel cognitiv în defavoarea insight-ului emoţional real și al 
transformării. În situaţia în care analizandul este un ana- 
list în formare, identificarea în materialul adus de acesta a 
componentelor structurale poate fi un procedeu de învă- 
tare util, dar trebuie utilizat în acest scop numai după ce 
s-a produs înțelegerea la nivel emoţional. 


Persona 


Rolurile personei sunt adesea considerate „măști“ că- 
rora li se acordă o semnificație negativă, în contrast cu 
„adevărata“ personalitate experimentată de obicei de că- 
tre eu („vreau doar să fiu eu însumi”); în orice caz, această 
percepţie oglindește o neînțelegere a funcției pe care o 
îndeplinește persona. Persona este doar o structură aflată 
în strânsă legătură cu conștientul colectiv, similară con- 
ceptului de rol din teoria socială. Eul știe de obicei că se 
poate identifica sau dezindentifica cu rolurile personei, în 
timp ce nu este în general conștient că se poate de ase- 
menea identifica sau nu cu identitățile umbrei, care par 
mai degrabă a fi părţi ale eului respinse de acesta. Persona 
pare a fi opțională, umbra pare compulsivă, deși ambele 
sunt simple roluri ale identităţii eului care se află în relaţii 
cu diferite grade de tensiune cu alte componente structu- 
rale ale psihicului. 

În vise, aspectele personei sunt de obicei arătate cu 
ajutorul hainelor (care pot fi îmbrăcate sau dezbrăcate) și 
cu ajutorul rolurilor asumate, cum ar fi interpretarea unui 
rol în cadrul unei piese. Identificarea cu persona poate de- 
termina eul să se simtă gol sau „mort“, lipsit de rolul de 
jucat. Acest aspect a fost foarte evident în visul unui ofițer 
care s-a visat stând în culise, mort, îmbrăcat în uniformă, 
în timp ce toti ceilalți aflaţi pe scenă treceau mai departe 


la diverse roluri ale vieţii lor. Invers, absenţa unor haine 
potrivite sau a apărea dezbrăcat în cadrul unei situații so- 
ciale sunt teme ce par să indice o persona inadecvată. 

Atunci când funcționează adecvat, persona are rolul 
de facilitator al activității eului în interacțiunile sociale. 
Persona este de asemenea un vehicul pentru transformarea 
eului: conținuturile inconștiente pot fi la început experi- 
mentate prin intermediul unui rol al personei și mai târziu 
integrate în eu ca parte a identităţii sale funcţionale impli- 
cite. Dacă ar fi să luăm un simplu exemplu, să ne gândim 
la dobândirea abilității de a cânta la pian — trecerea de la 
persona la o structură implicită a eului este foarte clară. La 
început, practicantul exersează depunând un efort intens, 
pentru ca ulterior, la un moment dat, abilitatea să devină 
automată și inconștientă, deși aceasta poate reveni în sfera 
constientului atunci când apar dificultăți de execuţie. 

Atunci când persona este identificată în cadrul unui 
vis, trebuie să fie analizată atât din perspectiva relaţiei pe 
care o are cu alte structuri reprezentate în vis, cât si din 
perspectiva dinamicii globale a visului. Persona nu este în 
sine pozitivă sau negativă. 


Umbra 


Imaginile umbrei par de asemenea să conţină o sem- 
nificatie negativă, desi asa cum am menţionat mai sus, 
această percepție este în parte doar o iluzie determinată 
de disocierea originară, în copilărie, a eului imatur de con- 
ţinuturile umbrei. Copilul are puţină autonomie în raport 
cu adultul, limitare care îl poate determina să disocieze în 
umbră o mare parte a conţinuturilor eului conformându-se 
la o situaţie socială sau familială care este ea însăși nevrotică 
(sau pur și simplu exprimă o situaţie pasageră a realității 
existente în cadrul familiei). 


103 


ASIA NI 31V131SNOO 313XI14W02 


104 


INTERPRETAREA JUNGIANĂ A VISELOR 


Dacă identitatea umbrei nu este adusă mai târziu în 
conștiință pentru a fi revizuită, trăsăturile care se află în 
umbră nu îi sunt imediat disponibile eului în funcţionarea 
sa normală. Orice tip de psihoterapie este orientată, într-o 
măsură mai mare sau mai mică, spre aducerea părților 
aflate în umbră în câmpul conștiinței și luarea unor de- 
cizii mature, adecvate, prin care acestea să fie integrate 
în identitatea dominantă a eului. Dacă integrarea umbrei 
eșuează, conținuturile acesteia tind să fie proiectate asupra 
altor persoane (de obicei având același sex ca și eul), creând 
obstacole în calea unei functionári interpersonale plăcute. 

Visul unui medic care s-a confruntat cu multe proble- 
me de imaturitate a arătat atât calitățile umbrei și ale 
personei, cât și relaţia dintre aceste două componente ale 
psihicului. 


Eram un agent sub acoperire [identitate ascunsă] care 
lupta împotriva Gestapo-ului german [simbol al umbrei 
colective]. Uniforma pe care o purtam avea nasturii ne- 
potriviti [persona problematică]. Trei sau patru bărbați 
încercau să mă ajute să găsesc nasturii potriviti pentru 
uniformă [posibile părți utile aflate în umbră]. 


Pe parcursul zilei care a precedat visul, acest pacient 
a văzut la televizor o emisiune despre urmărirea naziștilor 
fugiţi. El considera persoanele care au făcut parte din 
Gestapo ca fiind „diabolice, inadaptate, bolnavi mintali care 
au avut poziţii de autoritate, persoane rigide, dogmatice, 
restrictive“. Aceste asocieri descriau, într-o anumită mă- 
sură, propria sa umbră, dar exprimau deopotrivă și teama 
lui de a se concentra asupra unui astfel de material. Visul a 
arătat că există o conexiune între persona inadecvată (uni- 
forma care nu era tocmai în regulă) și natura serioasă a 
problemelor din umbră. 

Umbra poate contine cali: pe care o persoană are 
nevoie să le integreze pentru a-şi forma o structură mai 


cuprinzătoare a eului. Această nevoie apare adesea în vise 
sub forma unui personaj umbră agresiv de care este nevoie 
pentru a fi compensat un eu vigil excesiv de pasiv, deși poate 
fi întâlnită și situația contrară, cea în care un personaj umbră 
este mai prietenos sau mai îngăduitor decât eul vigil. 


Anima/animus 


Anima/animus au în primul rând rolul de a lărgi sfera 
personală, care include ,spatiul" interior al eului, personei 
și umbrei, cât și pe cel al animei/animusului. De obicei, 
acest lucru se realizează prin proiectarea asupra unei 
figuri de sex opus din lumea exterioară, dar se poate rea- 
liza și prin medierea unui personaj similar în vise și fante- 
zii. Poveștile constituie o sursă bogată de imagini anima și 
animus. O încredere excesivă în activitatea animei (în 
cazul unui bărbat) sau în cea a animusului (în cazul unei 
femei) împovărează eul. În viața reală, prezența animei 
sau a animusului este de obicei evidentă în momentul în 
care o emoție sau gând sunt susținute cu ceva tenacitate 
emoțională, însă într-o manieră impersonală. Sentimente- 
le și opiniile care sunt exprimate în termeni de „ar trebui“ 
sau „ar fi bine“ — bazate pe regulile colective, generale cu 
privire la comportamentul acceptat din punct de vedere 
social sau bazate pe stereotipurile feminine sau masculine — 
provin adesea din sfera inconștientă a personei sau a 
animei/animusului. Acest lucru poate fi recunoscut ușor 
„datorită calității impersonale a emotiei manifestate sau a 
opiniei susținute; pot fi direcționate către o persoană re- 
ală, dar nu există nici o discriminare între realitatea acelei 
persoane și fantasma proiectată a ceea ce acea persoană 
„ar trebui” să fie. 

În urma procesului de retragere a proiectiilor animei 
sau animusului eul personal este lărgit, crescându-și aria 


B 
o 
[i 


3SIA N} 31V 131SNOO 313X31dAO2 


> 
o 
© 


INTERPRETAREA JUNGIANĂ A VISELOR 


de conștientizare. De exemplu, eșecul retragerii unei proiec- 
tii asupra persoanei iubite poate avea ca efect continuarea 
unei relații superficiale cu aceasta și deteriorarea relației — 
persoana înainte iubită nu s-a ridicat la nivelul așteptărilor, 
el sau ea dovedindu-se a nu fi persoana pe care proiecția o 
promitea. Dacă proiecția este retrasă și conținuturile sale 
devin parte din lumea subiectivă a eului care a realizat 
proiecția, poate exista o șansă pentru dezvoltarea unei re- 
latii personale autentice cu persoana care anterior fusese 
percepută în mare măsură în termenii proiecției. 

Visele a două femei arată mai degrabă o încredere ex- 
cesivă în animus decât dezvoltarea necesarei forțe a eului. 
Prima femeie a visat cum cobora pe o scară lungă pentru 
a ajunge la clasa de balet, în pași de balet. Un bărbat a 
venit să o ajute. A purtat-o în brațe pe scară în timp ce ea 
încerca să își miște picioarele ca și cum ar fi dansat în rea- 
litate pe scară. Ea își amintește: „Depuneam un real efort 
ca să îmi misc picioarele atât de repede, de vreme ce erau 
multe trepte mici și nu sunt sigură că am menţinut ritmul 
în timp ce coboram“. 

A doua pacientă a visat că se afla într-o barcă și pes- 
cuia împreună cu tatăl său, când a prins ceva în cârlig. Deși 
era undita ei, tatăl sáu a tras peștele, părând că își folosește 
întreaga putere. O perioadă de timp ea a negat faptul că 
se bazează prea mult pe figura tatălui, de tip animus, dând 
visului interpretarea că „în sfârșit“ tatăl ei face ceva pentru 
ea. Era o femeie excepțional de inteligentă și de creativă 
care se îndoia fără temei de calitățile sale — calitățile erau 
prezente, dar inconștiente (conţinute de animus), neinte- 
grate în structura funcțională implicită a eului. 

Conform viziunii clasice, așa cum am subliniat și mai 
devreme, anima tinde să fie asociată cu emoţiile inconsti- 
ente ale bărbatului, în timp ce animus tinde să fie identificat 
cu gândirea nedezvoltată a unei femei. Aceste generalizări 
erau probabil adevărate în cultura tradiționalistă europea- 


nă, în cadrul căreia Jung și-a petrecut anii săi de formare, 
dar acestea pot fi fără doar şi poate neadevărate în cazul 
unei situaţii particulare, în care configurarea animei sau a 
animusului este determinată de structura organizatorică 
a sferei personale si de conținuturile atribuite personei si 
umbrei în timpul procesului de maturizare. 

Un bărbat care intrase într-o nouă etapă a dezvoltării 
animei, în care proiecta mai puţin sentimentele sale ideale 
asupra femeilor reale din mediul său, a visat că a surprins 
o privire fugară pe care i-a aruncat-o o femeie ce părea o 
fantomă, care râdea și dansa în timp ce mergea pe un hol 
îndreptându-se spre o grădină. Aceasta pare să indice o 
separare între anima și proiecţiile realizate, conectate la 
trecut (fantoma). 

Deși anima/animus este în general contrasexuală iden- 
titátii de gen a eului, există câteva exemple de situații clinice 
în care acestea sunt contaminate de umbră, astfel încât 
genul animei și al animusului nu poate fi determinat cu 
certitudine. Dacă există vreo confuzie identitară în privința 
rolului de sex al eului, imaginile visului referitoare la um- 
bră și la animus sau anima pot reflecta această confuzie. 
Trebuie de asemenea să ținem minte că acești termeni 
structurali sunt într-o anumită măsură generalizări; vise- 
le efective, precum și imaginile onirice sunt mai complexe 
decât conceptele. 


Sinele şi axa eu-Sine 


Sinele, centrul reglator al psihismului, poate de aseme- 
nea să apară în cadrul viselor, împreună cu alte imagini ar- 
hetipale. Apariţia Sinelui, nucleul arhetipal al eului, indică 
adesea nevoia de stabilizare a eului, de vreme ce tinde să 
existe o relație reciprocă între stabilitatea eului și mani- 
festarea Sinelui într-o formă stabilă. Dacă eul este confuz 

și dezorganizat, Sinele tinde să apară sub o formă foarte 
ordonată, cum ar fi de exemplu o mandală. Din punct 
de vedere psihologic, imaginea mandalei este o imagine 
care evidenţiază întregul, de obicei indicând foarte clar 
periferia și centrul. Din punct de vedere istoric, termenul 
de mandala face referire la simboluri structurate de me- 
ditatie utilizate în budism, deseori reprezentând un oraș 
pătrat sau circular cu patru porti, ce are o imagine centra- 
lá (care constituie obiectul meditatiei) și alte imagini mai 
mici de jur împrejur. 

În vise, imageria Sinelui poate fi mai puţin exactă, acesta 
apărând sub forma unei construcţii arhitecturale care în- 
conjoară o curte centrală în care se află o fântână sau chiar 
sub forma a două clădiri mari legate una de cealaltă printr-o 
aripă centrală. Sinele poate apărea și sub forma unei voci, 
cum ar fi „vocea lui Dumnezeu“, ce pare să vină de „pre- 
tutindeni" și care in general este însoţită de un sentiment 
al integrităţii și al corectitudinii absolute și care pare pur și 
simplu să afirme faptele așa cum sunt, fără a exista posibi- 
litatea de a fi atacate. Un exemplu clasic îl constituie visul 
la care am făcut deja referire, visul care a constat într-o 
singură propoziție — o voce autoritară spunând „Nu îţi tră- 
iești cu adevărat viața“. 

Este imposibil să facem o listă care să conţină toate 
posibilele imagini ale Sinelui, de vreme ce, teoretic, orice 
imagine care pare să aibă o anumită semnificaţie și autori- 
tate poate reprezenta acest arhetip central. De asemenea, 
este important să facem distincţia între arhetipul Sinelui și 
orice imagine arhetipală care apare în vis și care simboli- 
zează Sinele. Ca arhetip, Sinele reprezintă centrul ordona- 
tor al psihicului ca întreg, este mult mai cuprinzător decât 
eul, având o relație strânsă cu acesta. Sinele este câmpul 
generativ al procesului de individuare. Dar Sinele ca tota- 
litate a psihicului este câmpul generator al procesului de 
individuare. Dar Sinele este de asemenea matricea arheti- 


pală ce stă la baza eului. Din punct de vedere conceptual, 
capacitatea de centrare a psihicului ca întreg îi aparţine 
Sinelui, în timp ce capacitatea de centrare a conștiinței (și 
a sferei personale) îi aparţine eului. Atunci când discutăm 
despre Sinele care se manifestă în vis, îl considerăm ca fi- 
ind o imagine arhetipală ce reprezintă ordinea psihică ca 
întreg. Orice imagine arhetipală a Sinelui care apare în vis 
este o imagine a totalitátii percepută din perspectiva unui 
eu particular al visului. La fel cum conținuturile eului se 
schimbă, așa și imaginea Sinelui se poate schimba, deși re- 
latia dintre ele rămâne întotdeauna relația dintre centrul 
conștiinței (eu) si centrul psihicului (Sine). 

Termenul utilizat uneori pentru a descrie relaţia dintre 
eu și Sine este axa eu-Sine. Există câteva obiecţii cu privire 
la utilizarea acestui termen, în primul rând datorită cali- 
tátii statice pe care o implică cuvântul „axă“. Relaţia reală 
dintre eu și Sine este mai dinamică și mai variată. Perso- 
nal, prefer termenul respirația eu-Sine (din lat. spirare, a 
respira), care accentuează mișcarea de flux și reflux ce are 
loc între eu și Sine, asemănătoare procesului de respirație. 

În autobiografia sa, Jung relatează două vise perso- 
nale pentru a ilustra relația enigmatică existentă între eu 
și Sine. Într-unul dintre vise, Jung își dă seama că oamenii 
au fost proiectati de o farfurie zburătoare și nu invers. În 
al doilea, Jung se percepe pe sine însuși a fi un personaj 
din visul unui yogin care meditează și care are înfăţişarea 
lui Jung. „Știam că în momentul în care se va trezi, eu voi 
înceta să exist"'^, 

Această interacțiune sau potenţială interacţiune dintre 
eu și Sine poate fi observată în visele care scot în evidență 
faptul că imaginea eului este observată sau dependentă 
de ceva superior și mai cuprinzător decât el. De exemplu, 
un bărbat în jur de 45 de ani a visat că se afla pe un mic vas 
de croazieră al Cercetașilor Marini și că a căzut peste bord 
în timpul unei altercatii cu prietenii săi. Când a început să 

înoate înapoi spre vasul de croazieră, acesta s-a transfor- 
mat într-o impunătoare navă oceanică de linie. Auzind un 
zgomot ciudat, s-a oprit din înotat. Și-a dat seama că la 
douăzeci-douăzeci și cinci de metri sub apă înota o balenă 
uriașă. Timp de o secundă el s-a „văzut” pe sine pe supra- 
fata oceanului ca si cum el ar fi fost balena. De sus, forma 
sa párea ,numai o gánganie pe apá". A simtit o emotie 
puternicá, ca si cum astepta sá aibá loc ceva important, 
dar nu simţea nici o frică, iar balena uriașă nu părea să fie 
amenințătoare. 

În acest caz, când identitatea-eu cumva adolescentină 
a visătorului (cercetaș marin) a intrat în contact cu incon- 
stientul (oceanul), a devenit brusc conștientă de faptul că 
se află în puterea unei forțe superioare (balena). Simultan, 
fostul mijloc de deplasare al eului din vis (micul vas de 
croazieră) devine navă oceanică de linie. Intrând în con- 
tact cu apa, imaginea eului se găsește plutind între două 
puncte de referință, ambele mai mari decât el — balena din 
adâncul oceanului si nava de linie construită de om aflat la 
suprafață. Atitudinea adolescentină (puer) este compen- 
sată cu delicateţe și ceva extraordinar, dar nu amenintátor, 
este pe cale să se întâmple. 


Amplificarea arhetipală 


Imaginile arhetipale care apar în vis indică adesea o 
modificare a cursului dezvoltării eului sau compensează o 
structură a eului formată inadecvat. De vreme ce există 
un nucleu arhetipal în spatele fiecărui complex, este întot- 
deauna posibil ca fiecare motiv să fie amplificat în direcția 
bazei sale arhetipale. În orice caz, amplificarea arhetipală 
ar trebui utilizată cu reținere în cadrul terapeutic. Un efect 
secundar nedorit și chiar periculos al unei amplificári ar- 
hetipale excesive constă în apariţia fascinatiei pentru 


imaginile inconștiente și pentru semnificaţiile arhetipale 
ale acestora. Această fascinatie ar putea îndepărta pacien- 
tul de propriul proces de individuare, proces care necesită 
găsirea unui sens personal dintre multele potentialitáti 
arhetipale prezente în inconștient și în lumea colectivă 
exterioară. (Într-adevăr, unele persoane sunt mândre pen- 
tru că au început o analiză jungiană, crezând că simplul 
contact cu ceea ce Jung numește arhetipuri le conferă o 
„calitate“ superioară și abia mai târziu își dau seama — dacă 
vreodată! — că aceasta este de fapt una dintre problemele 
lor principale. Un întreg nediferentiat se află în continuare 
în inconștient). 

Din punct de vedere practic, analistul poate doar să 
interpreteze aceste imagini arhetipale care pot fi identi- 
ficate ca atare. Capacitatea de interpretare a analistului 
depinde în mare măsură de cunoștințele pe care le are în 
mitologie, folclor și religie, aceste domenii fiind depozi- 
tare ale imaginilor semnificative care au avut un impact 
asupra unui număr suficient de mare de oameni pe par- 
cursul unei perioade lungi de timp și care s-au întipărit în 
tradiţiile scrise. 

Uneori apar în vise imagini care pot fi amplificate sem- 
nificativ numai prin asociaţii arhetipale'5. Cel mai adesea, 
imaginile arhetipale sunt destul de evidente în formele cul- 
turale familiale. În următorul vis, de exemplu, apar ima- 
gini și teme care pot fi interpretate din punct de vedere 
arhetipal: broasca țestoasă (simbol al totalitátilor, funda- 
mentul lumii); oul (simbol al începutului, oul cosmic); miste- 
rioasa trecere de la „unu“ la „doi”; conexiunea bebelușului 
cu mama sa; vocea misterioasă care grăiește adevăruri ab- 
solute. 


Am văzut pe plajă o carapace strălucitoare de broască 
țestoasă. Lângă ea era un ou de pasăre care de aseme- 
nea strălucea, la fel ca si carapacea broaștei țestoase. 
O voce imaterială mi-a spus: „Arată ca un ou, dar dacă 

îl vei lua în mână vor fi două ouă“. Vocea avea un ton 
serios, precum vocea lui Dumnezeu. Am ridicat oul și în 
mod misterios acesta s-a transformat în două ouă. Vo- 
cea a spus că amândouă vor fi incubate și că din ele vor 
ieși o pasăre mamă și un pui, iar puiul va găsi drumul 
spre mama sa. Apoi am văzut imediat puiul de pasăre 
împleticindu-se pe plajă, îndreptându-se spre mama 
pasăre. 


În ciuda multitudinii de posibilități arhetipale ce ar fi 
putut fi utilizate pentru a fi amplificate, acest vis nu a fost 
scos din cadrul seriei de vise căreia i-a aparţinut și nu i s-a 
acordat o atenţie deosebită. Ar fi putut fi interpretat ca sim- 
bolizând dezvoltarea arhetipalá a relației mamá-copil (oul 
se divide în două ouă, din care ies o mamă și un copil) și 
i s-ar fi putut adăuga un număr mare de înflorituri religioa- 
se și mitologice. Dar efectul visului în sine a fost suficient 
pentru a orienta visătoarea către rezolvarea dificultății 
profunde pe care o resimțea în relaţia cu imaginea mamei 
interioare, dificultate care îi afecta atât relația cu propria 
mamă (care a devenit mai puţin problematică), cât și asu- 
marea rolului de mamă în relația cu copiii ei (care, de ase- 
menea, s-a îmbunătățit). În scurt timp a avut un alt vis în 
care i se spunea că trebuie să renunţe rapid la schelăria 
inutilă construită în jurul unei clădiri, în vederea preveni- 
rii producerii unei explozii periculoase. Acest vis pare să 
îi confirme analistului decizia de a nu amplifica visul ante- 
rior și aceasta pentru că scopul sau mesajul visului a fost 
mai bine gestionat la un nivel mai personal și fusese în 
orice caz deja auzit. 


TEMELE CEL MAI DES ÎNTÂLNITE ÎN VISE 


Nu avem posibilitatea să prezentăm o listă enciclope- 
dică care să cuprindă temele care apar în vise şi semnificațiile 
lor obișnuite. Încercarea de a face acest lucru ne-ar îndrepta 
în direcţia creării unei „cărți de bucate“ a interpretării viselor, 
ceea ce ar fi în același timp și inadecvat, și greşit. 

Toate imaginile viselor sunt contextuale. O anumită 
imagine care a apărut în visele unei persoane poate avea 
semnificaţii diferite și cu atât mai mult dacă acea imagine 
este visată de persoane diferite. Terapeutul cu experiență 
își dă seama că orice discuţie cu privire la aceste teme nu 
poate în principiu să fie exhaustivă, ci doar ajută la exem- 
plificarea unui stil și a posibilităților de interpretare care 
ar putea fi utile în contexte cu totul diferite. Analiza perso- 
nală și supervizarea propriilor cazuri de către un interpret 
calificat al viselor, care are o formare în psihologia abisală, 
rămâne cea mai practică și mai directă cale de a învăța 
cum să fie utilizate visele în contextul clinic. 

Exemplele oferite în cadrul acestui volum ar trebui, 
prin urmare, considerate simple ilustrări ale unor cazuri 
particulare care pot oferi indicii pentru înțelegerea al- 
tor cazuri; dar trebuie întotdeauna avute în vedere dife- 
rentele existente la nivelul detaliilor si al semnificatiilor 
particulare!$. 

Incest 


Aparitia incestului in vise nu este in mod necesar un 
semn negativ. Înainte de a traversa Rubiconul si a mársálui 
spre Roma, Cezar a avut un vis în care avea o relație inces- 
tuoasă cu mama sa, vis care a fost interpretat (cel mai pro- 
babil, în mod corect) ca indicând faptul că „Mama“ Roma 
îl va primi cu bucurie și fără să i se opună. În Egiptul antic, 
incestul înfăptuit de către frații regali era considerat adec- 
vat, dacă nu chiar și necesar, reflectând incestul frate-soră 
prezent în mitul arhetipal al lui Isis și Osiris. Incestul ce 
apare în vis poate indica faptul că în urma depásirii în mod 
exceptional a unor fixatii din sfera personală a psihicului, 
eul din vis a putut avea acces la un conţinut arhetipal, 
personificat de un părinte sau de un frate. În mod similar, 
incestul cu un frate de același sex indică adesea nevoia 
visátorului de a asimila calitățile inconștiente ale umbrei — 
sau indică faptul că acest lucru deja se întâmplă. 

Latura negativă a temelor incestuoase care implică pă- 
rintii poate sugera că imago-ul matern sau imago-ul patern 
se află în spatele unor complexe mai profunde și interferea- 
ză cu atingerea coniunctio-ului, uniunea echilibrată dintre 
elementele feminine și cele masculine, adesea exprimate 
prin intermediul imageriei sexuale. De exemplu, un bărbat 
care a experimentat dificultăți în cadrul multor relații cu fe- 
meile, după ce a divorțat de o soție rece și restrictivă, a visat 
că s-a întâlnit cu mama sa când aceasta avea în jur de cinci- 
zeci de ani (atunci când a avut acest vis pacientul avea în jur 
de cincizeci de ani). În timp ce își imbrátisa mama a simțit că 
vaginul acesteia vibra de energie sexuală. În vis, acest lucru 
nu l-a deranjat, dar când s-a trezit s-a simţit tulburat. 

Visul l-a ajutat să identifice un element incestuos în 
relația sa cu femeile; în plus, l-a ajutat să conștientizeze 
existenţa clivajului sfântă/prostituată existent în psihismul 
său, clivaj bazat parţial pe idealizarea excesivă a mamei 
sale, pe care o considera asexuală. 


Doliu 


Procesul doliului apare în mod firesc în vise. În cazul 
pierderilor lipsite de complicaţii, persoana iubită care a 
murit poate apărea ca fiind încă în viață, frecvenţa vise- 
lor descrește gradual (în timp ce conţinutul lor simbolic 
se poate amplifica), pe măsură ce procesul doliului se ori- 
entează spre o concluzie sănătoasă, de obicei în intervalul 
de șase până la opt luni de la momentul în care a surve- 
nit decesul. În cazul unui doliu prelungit și patologic, când 
supravietuitorul este incapabil sau nu dorește să accepte 
moartea persoanei iubite (etapa de negare), în imaginile 
visului, decedatului i se atribuie deseori un rol negativ, 
cum ar fi, de exemplu, încercarea decedatului de a aban- 
dona eul din vis. 

De exemplu, o femeie care prezenta dificultăţi paren- 
tale severe a trecut, după ce soțul ei s-a sinucis, printr-un 
proces de doliu îndelungat si dificil, soțul fiind singura per- 
soană de care s-a simţit vreodată apropiată afectiv. Multe 
vise au arătat cá el era mort, că ea nu ar trebui să îl urmeze 
în moarte, că nu era loc ca să fie înmormântată lângă el 
etc. Unul dintre ultimele vise de acest fel l-a avut la câțiva 
ani distanță de la moartea lui, chiar și după ce se recăsăto- 
rise (a doua căsătorie nu funcţiona foarte bine). 

În vis, ea era divorțată de soțul ei mort și acesta se 
căsătorise cu o altă femeie. Eul din vis voia să aibă un copil 
împreună cu el, dar acesta făcuse o vasectomie (acţiune 
ce nu corespundea realității). Ulterior, el a mers să facă 
o operaţie de reversie a vasectomiei, dar ei au refăcut-o 
oricum. În următoarea scenă eul din vis s-a dus să facă 
vasectomie, dar chirurgul i-a arătat că ea nu are testicule. 
Ea și soțul ei au căzut de acord că malul mării pe care se 
aflau nu arată la fel de bine precum cel pe care au fost 
în luna de miere. Un val uriaș cât două etaje s-a apropiat 
și în el au putut vedea „o creatură ce avea pielea roșie“, 


asemănătoare „interiorului corpului unei femei“, care i-a 

adus aminte eului din vis de un vis pe care îl avusese cu 
mult timp în urmă, în-care apărea o creatură marină ase- 
mănătoare. 

Visul conține numeroase teme care ne arată că fixarea 
de respectiva căsătorie este nerealistă, chiar periculoasă: 
soţul a divorțat si s-a recăsătorit, nu exista nici o posibilitate 
de a avea copii împreună (o nouă dinamică între ei), exis- 
tenta unui val amenintátor (conţinuturi inconștiente) etc. 


Case 


Casele apar în vise de obicei ca reprezentări ale psihicu- 
lui. De multe ori în interiorul casei există camere neexplorate, 
indicând un potenţial ascuns sau neexplorat al eului pa- 
cientului. Diferenţele existente între părţile componente 
ale casei pot fi importante din punct de vedere simbolic: 
pivnita, mansarda, acoperișul, balcoanele, dormitoarele 
etc. Bucătăriile, de exemplu, sunt spatii în care materiile 
prime sunt transformate în mâncare gătită; în vise, bucă- 
tăriile au câteodată aspectul unui laborator de alchimie, 
un spațiu propice transformărilor profunde. În vis, băile pot 
face referire la „eliminare“ sau la dificultatea de a „da dru- 
mul“. Câteodată, simpla poziţionare a acțiunii visului într-o 
anumită locuinţă din trecut permite deductii cu privire la 
originea complexelor implicate, 

Casa în sine poate simboliza diversele părți ale struc- 
turii eului, așa cum s-a întâmplat în visul unui bărbat care 
a început să simtă o stare de libertate pe măsură ce auto- 
critica sa nevrotică și excesivă s-a diminuat: 


Căutam o casă. Scena arată că în vestul Texasului, având 
un orizont larg și un cer întins. Era o zi frumoasă. Am 
mers până la un fermă care se întindea pe mai multi 
acri. Acolo se afla o casă obișnuită, confortabilă, cu pis- 
cină. Am mers în jurul ei, privind-o. 


În aceeași ședință în care a povestit acest vis, pacientul 
a mărturisit cá în viața cotidiană avea un sentiment diferit. 
Deși schimbarea resimţită nu a fost asociată în mod spon- 
tan cu visul, aceasta a avut un ton afectiv foarte asemănă- 
tor, sugerând faptul că structura implicită a eului, asa cum 
se reflectă în vis, a fost experimentată în viața sa obișnuită 
sub forma unei stări emoționale mai relaxate. Pacientul s-a 
descris pe sine însuși ca fiind mai echilibrat, mai puţin agre- 
siv din punct de vedere sexual, fără să îi mai displacă foarte 
mult soţia sa și simțind că nu mai funcționa atât de mult pe 
baza a ceea ce credea că doresc ceilalți de la el. De aseme- 
nea, el a simţit o schimbare în relationarea cu alti oameni, 
pentru că „Acum nu mai trebuie să demonstrez ceva”. 


Vehicule 


Automobilele și alte mijloace de transport sunt alte 
imagini ce par să ne indice cum este structurat eul pacientu- 
lui și modalitatea în care eul parcurge diverse activități ale 
vieţii. Diferenţa dintre a merge cu un autoturism și a-l con- 
duce constituie o diferenţă simbolică semnificativă, la fel 
ca și diferența dintre mașina personală și natura colectivă 
a unui autobuz. Trenurile, spre deosebire de autoturisme 
sau de autobuze, merg pe o siná fixă, fără a exista astfel 
opțiunea de a se mișca în voie; din acest motiv, tind să fie 
asociate activităţilor rutiniere sau compulsive. Autoturis- 
mele se află într-o relaţie strânsă cu străzile şi autostrăzile, 
caz in care trebuie notate cu atenţie diferenţele ce tin de 
mărimea acestora, dacă eul din vis se deplasează în sensul 
de mers sau împotriva acestuia sau dacă traversează tra- 
ficul, dacă întâmpină dificultăți în găsirea unei intrări pe 
drumul dorit, la fel și curbele, șanțurile, gropile etc. 

Natura contextualá a simbolurilor visului nu este nicáieri 
mai evidentă decât in aceste variații pe tema deplasării. 
Autoturismul poate fi un simbol chiar și pentru stima de 

sine (un aspect pe care marketingul nu l-a trecut cu vede- 
rea). De exemplu, o pacientă tânără a visat: 


Conducând mașina de-a lungul unei parcări subterane 
am lovit în lateral o altă mașină. Apoi am ieșit din par- 
care și am cumpărat o mașină cu adevărat mică. După 
care mi-am dat seama că nu voiam de fapt să renunţ la 
fosta mea mașină. 


În timp ce discutam despre acest vis, ea a făcut o 
conexiune între acest produs şi modalitatea ei obişnuită 
de a gestiona într-o manieră mai puţin eficientă stresul. 
Astfel, în vis, atunci când a simțit că a făcut o greșeală, a 
vrut să „fugă sau să şteargă cu buretele”. „Nu mă accept 
foarte mult pe mine însămi“, a admis ea. Pacienta a văzut 
în visul pe care l-a avut șansa de a constientiza faptul că nu 
este nevoie să se respingă pe sine însăși pentru greșelile și 
accidentele pe care le-a făcut. 

O diferență importantă în interpretarea simbolică a 
unui automobil depinde de faptul dacă acesta aparține 
(sau a aparţinut în trecut) visătorului sau dacă aparține 
altcuiva. O semnificaţie similară o are locul pe care îl ocupă 
în automobil eul din vis. Cea mai adecvată poziţie ar fi, în 
general, cea a șoferului, loc din care o persoană are posibi- 
litatea de a stabili traseul, viteza și sensul de mișcare. Dacă 
eul din vis nu apare în poziția de şofer, este important să 
notăm cine controlează mașina (câteodată nu o controlează 
nimeni). Unde este așezat eul din vis? În spatele șoferului? 
Pe scaunul din față, dar în dreapta șoferului? În altă parte? 
Între alte personaje? În afara mașinii? Aduceti-vá aminte 
că Sinele, fabricând visul, plasează eul din vis într-o anu- 
mită poziție în cadrul scenei de început, iar visătorul poate 
avea acces la informaţii importante prin simpla evaluare a 
aranjamentului existent în interiorul mașinii. 

Greu se poate întâmpla să exagerăm importanţa sim- 
bolică a unor astfel de detalii aparent nesemnificative din 


cadrul visului. De obicei, pacienţii nu relatează în mod 
spontan astfel de detalii, asimilând reamintirea unui astfel 
de vis cu cum „s-ar cuveni“ să fie mai degrabă decât cu 
descrierea exactă a ceea ce i s-a întâmplat eului din vis. În- 
trebările atente și detaliate sunt întotdeauna importante, 
dar a lăsa pacientul să ofere detaliile „probabile“ ar fi ca și 
cum am lăsa un pacient să completeze o fisá de laborator 
cu ce anume „ar trebui probabil” să apară acolo când ne 
lipsesc informaţiile. Visele sunt atât de unice și de perso- 
nale față de eul din vis, încât este mai bine să știm clar 
dacă pacientul nu deţine nici o informaţie cu privire la un 
anumit element, decât să credem că deţine o imagine au- 
tentică din vis atunci când de fapt asistăm la o interpolare 
a eului vigil al visátorului. Pacienţii care adaugă, la cerere, 
astfel de detalii „probabile“ încearcă să fie de ajutor, dar 
nu înţeleg specificitatea extraordinară a visului. 


Alcool şi droguri 


Imaginile legate de consumul de alcool sau de droguri 
apar în vise în special când acestea constituie o proble- 
mă și în viața reală a visátorului. Adictiile chimice prezintă 
imense dificultăți de tratare pe cale psihoterapeutică și 
de obicei necesită tehnici mai „primitive“, cum ar fi susti- 
nerea și presiunea exercitată de un grup terapeutic. (Din 
păcate, asemenea soluţii sunt de succes doar din punct de 
vedere al tratării adictiei, dar interferează cu înțelegerea mai 
profundă a proceselor psihologice, ca și cum problemele 
unei persoane ar putea fi rezolvate prin simpla abţinere de 
la consumul de alcool sau droguri). Atunci când visele sunt 
urmărite îndeaproape, este posibil uneori să observăm că 
inconstientul este pregătit să modifice tiparul adictiei îna- 
intea eului vigil — inconştientul poate face sugestii, poate 
sustine visătorul și chiar îl poate presa să facă o schimbare. 

Un bărbat alcoolic care nu mai consuma de mai multi 
ani alcool, s-a hotărât să își dea voie să consume ocazio- 
nal câte un pahar de vin „inofensiv“ împreună cu prietenii. 
Visele pe care le-a avut în urma a două astfel de ocazii au 
indicat o dezaprobare clară, așa cum s-a întâmplat și atunci 
când și-a dat voie să consume analgezice care nu îi fuseseră 
prescrise de medic. Alt pacient, al cărui consum de alcool 
crescuse în mod insidios, a visat cu aproape un an înainte 
de a lua hotărârea de a se confrunta cu posibilitatea de a fi 
alcoolic, că o astfel de schimbare ar fi necesară — tema fiind 
pierderea autoturismului, asociată cu consumul de alcool. 
Mai târziu, când problema consumului de alcool încă nu 
era rezolvată, a visat că inelarul si verigheta s-au micșorat 
până la jumătate, vis pe care l-a interpretat ca indicându-i 
că nu este „bărbatul care ar trebui să fiu”. În aceeași serie 
de vise, o negresă îi făcea insinuări sexuale în scopul de a-i 
vinde o jumătate de litru de lapte, care nu necesita refri- 
gerare, pentru suma de 6,85$, care el a considerat că se 
referă la o halbă de bourbon. Femeia din vis nu era in- 
teresată cu adevărat de el, ci doar să îi vândă aparent la 
suprapret laptele. 

O femeie care a făcut o încercare curajoasă de a se ab- 
tine de la a consuma alcool a relatat două vise pe care le-a 
avut pe parcursul aceleași nopți, ambele fiind asociate de 
ea cu lupta sa de a nu bea. În primul vis își pierduse poșe- 
ta (identitatea feminină), scufundată în apă (inconștient), 
dar a găsit-o și totul era intact, deși ud. „Udarea“ a fost 
asociată cu „secarea“ alcoolului din viața ei. În cel de-al 
doilea vis se rătăcise într-o suburbie, dar știa că este în 
stare să găsească drumul spre casă, din nou un indiciu al 
unui prognostic favorabil pentru hotărârea sa de a nu mai 
consuma alcool. 

Un exemplu impresionant este cazul unui pacient 
trecut de treizeci de ani a cărui funcționare cognitivă, ca 
și mariajul său, fuseseră afectate de consumul mare de 


marijuana. La scurt timp după ce a început cura analitică 
a avut o serie de vise în care mulțimi de oameni ţineau 
pancarte sau chiar panouri pe care era scris: NU FUMA 
STUPEFIANTE! 


Moartea 


Atunci când în vise apare tema morţii — includem aici 
atât crima, cât și pierderile relationale —, aceasta trebuie 
luată în considerare acordând multă atenţie contextului, 
pentru că în vis moartea personajelor rareori se referă la 
o moarte efectivă; mai degrabă indică procesul profund 
arhetipal al transformării. 

Un pacient care se lupta cu probleme majore de na- 
tură oedipiană era incapabil să se simtă confortabil în 
timpul unei întâlniri romantice, deși nu întâmpina nici o 
dificultate în a se comporta responsabil și asertiv în cadrul 
relaţiilor de afaceri. În timp ce starea lui a început să se îm- 
bunátáteascá, s-a simţit mândru în special de felul în care 
a acţionat în cadrul unei întâlniri duble, în care el și fratele 
său s-au întâlnit cu două femei. Fratele s-a dus în dormitor 
cu una dintre cele două femei, dar analizandul, deși s-a 
simţit presat să facă același lucru cu partenera sa, nu își 
dorea cu adevărat să întreţină raporturi sexuale cu aceas- 
ta. A avut puterea să îi comunice în mod onest ceea ce 
simţea, o victorie pentru el în ceea ce privește afirmarea 
independenţei sale față de o credință colectivă „macho“, 
conform căreia bărbaţii sunt mereu agresivi din punct de 
vedere sexual, o așa numită normă pe care el a onorat-o 
mai degrabă în fantezii decât în realitate. 

Pe măsură ce experimenta un simtámánt al eliberării 
din rolurile oedipiene compulsive, a avut două vise sepa- 
rate în care își ucidea părinţii. Paricidul și matricidul sunt 
crime cu adevărat respingătoare, dar în contextul viselor 

care apar în mijlocul unui proces dinamic, acestea pot sim- 
boliza o alterare a imago-urilor parentale interne, aşa cum 
pare a fi si cazul în situația de față. Primul vis a arătat într-o 
formă destul de dramatică cum, în cadrul visului, o imagi- 


ne „ucisă“ poate reapărea sub o formă transformată: 


L-am omorât pe tatăl meu care mă ameninţa. L-am ti- 
nut cu capul sub apă până când s-a înecat. Mai târziu 
în vis era în continuare prezent, dar nu mai reprezenta 
o ameninţare pentru mine. A rămas în preajma mea, 
prezența lui fiindu-mi de ajutor. 


Personajul din vis nu avea aceeași înfățișare ca și tatăl 
său real, aceasta constituind un indiciu cu privire la iden- 
tificarea personajului din vis cu personificarea unui com- 
plex personal. În asocierile ulterioare, el l-a descris pe tatăl 
său ca fiind un bărbat care era „încăpățânat, impasibil, dar 
echilibrat“. În cel de-al doilea vis, el și-a omorât mama, dar 
când s-a trezit „nu și-a adus aminte” nici un detaliu. 

În general, moartea imago-urilor parentale în vise indică 
o schimbare radicală în structura oedipiană a complexelor, 
care de regulă interferează cu adoptarea unui punct de 
vedere personal ferm. Atunci când însuși eul din vis face 
„omorul“, acest fapt poate indica gradul în care visătorul 
este implicat în mod activ în propriul său proces. 


şerpi 


Serpii pot apărea în vis sub multe forme, fapt ce exem- 
plifică semnificaţia profund arhetipală care poate fi pur- 
tată de un singur tip de imagine. Şerpilor li se poate da, 
bineînțeles, o semnificaţie falică (sau pot fi asociaţi literal- 
mente cu penisul), dar aceasta reprezintă numai o parte 
a potenţialului lor simbolic. Jung a considerat că șerpii ar 
putea uneori reprezenta sistemul nervos autonom, o idee 


interesantă din perspectiva cercetărilor recente care de- 
monstrează că nucleul trunchiului cerebral este „creierul 
reptilian“ (în contrast cu mai elaboratul creier mamifer și 
cu expansiunea specific umană a cortexului cerebral). 

Adesea șerpii par să reprezinte pur și simplu energia 
instinctuală, mai ales când aceștia sunt prezenţi în număr 
mare, cum a fost cazul visului menţionat anterior, în care 
șerpii colcăiau între aleile unui campus, dar nu pe alei, care 
erau sigure. Şarpele poate fi asociat cu înțelepciunea; cu 
însănătoșirea (de exemplu, simbolul științelor medicale, și 
anume toiagul lui Esculap); cu otrăvirea și cu pericolul; cu 
testele initiatice (cum ar fi în cultele care folosesc șerpi); 
sau chiar cu prefigurarea unei valori mai înalte — de exemplu, 
șarpele de aramă din pustie, care apare în Vechiul Testa- 
ment, a fost văzut ca o prefigurare a lui Hristos. 

Aceste multiple posibile semnificaţii (și există multe 
altele) indică natura bogată și cu multe fațete a imaginilor 
arhetipale. În oricare caz particular este important ca din 
propriile asocieri ale pacientului să fie descoperită sem- 
nificatia mai discretă si mai personală; astfel, putem evita 
reductionismul arhetipal al interpretării arbitrare care se 
oprește la un singur sens posibil (sau considerarea prea 
multor sensuri). 

Un preot, de exemplu, a visat că în timp ce vizita un 
muzeu a văzut un șarpe împăiat, aflat într-un cadru care imita 
habitatul natural al acestuia. Scena s-a schimbat într-una în 
care el tinea un uriaș șarpe cu clopoței de partea din spate 
a capului, pentru ca acesta să nu îl muște. Dar șarpele s-a 
rotit și s-a întors, speriindu-l, astfel încât i-a dat drumul, 
un gest de panică care a crescut pericolul real al situaţiei. 
Aceste două scene sugerează deja un conflict cu indiferent 
ce ar putea simboliza șarpele, pentru că în ambele scene 
există același conţinut, aflat în prima scenă la o distanță 
sigură de eul din vis (șarpele împăiat din muzeu) și în cea 
de-a doua scenă la o distanță mai apropiată și mai înspăi- 

mântătoare (atunci când tinea în mâini un șarpe viu real). 
Asocierea pe care a făcut-o a fost aceea că atunci când 
avea vârsta de optsprezece ani avea o viperă pufăitoare 
[viperă sud-africană] ca „animal de companie“. Această 
amintire a condus la asocieri în lanţ cu privire la masturbare, 
sugerând faptul că, în acest caz, ar fi cel mai indicat să i se 
acorde șarpelui o semnificaţie falică, presupunând însă o 
puternică ambivalentá cu privire la sexualitate. 

Același pacient, lucrând proiectiv în távita cu nisip a 
întâmpinat dificultăți în poziționarea unei cutii cu șerpi de 
cauciuc. Ulterior, și-a reamintit că a trebuit să se abțină de 
la a se masturba timp de două luni înainte de a-și da voie 
să spună cuiva că dorește să devină preot și s-a abținut 
un an întreg înainte de a da un examen hotărâtor la semi- 
nar. Şi-a adus aminte că tatăl lui vorbea despre abstinenta 
de la masturbare ca despre „o virtute angelică“. Odată i-a 
spus maestrului de noviciat, cu teamă și tremurând, că s-a 
masturbat în timp ce făcea duș (acesta i-a zis pur și simplu: 
„Nu te mai gândi la asta”). 

În cadrul ultimului exemplu putem observa că visul 
despre șarpe a adus în prim-plan conflicte care erau gene- 
rate în mare măsură în sfera sa internă. În analiză visul nu 
a fost interpretat în nici un fel, dar a fost utilizat ca trambu- 
lină pentru aducerea în discuţie a conflictelor sale sexuale 
persistente. 


8 
CONTEXTUL VISULUI 


În cazul celor mai multe vise, cadrul visului nu intră 
în discuţie. De obicei, visul este în mod evident un anumit 
„tip de experienţă, în timp ce viața reală este alta, astfel în- 
cât visul este pur si simplu reamintit, analizat si pus în con- 
textul vieţii reale ca o compensare în inconștient a unei 
atitudini existente în starea de veghe. Uneori, totuși, visul 
ridică problema unei contextualizări corecte, necesară în- 
telegerii sale. Aceasta apare în două situații: 1) visul în vis 
și 2) atunci când o persoană visează lucrurile „exact“ așa 
cum acestea sunt în realitate. Există de asemenea întrebări 
legate de poziționarea temporală și spațială din cadrul visu- 
lui, precum și întrebări legate de fenomenul sincronicitátii. 


Visul în vis 


În cazul unui vis în vis, de vreme ce o persoană visea- 
ză că visează, în vis poate apărea o „deșteptare“. Cel mai 
complex exemplu pe care l-am întâlnit până acum a fost 
un vis în care eul din vis „s-a trezit“ într-o „stare vigilă“ 
pentru a se găsi (al doilea eu din vis) tot în vis, din care s-a 


trezit într-o altă „stare vigilă“ (al treilea eu din vis) pentru 
ca în sfârșit, să se trezească din somn. 

Visul în vis indică modificări ale structurii implicite ale 
eului care sunt mai complexe decât cele obișnuite. Fiecare 
„eu treaz“ care se află între somn și realitate, indică, după 
cum se pare, posibilitatea integrării anumitor conţinuturi 
de către eul visător care poate avea această experiență 
fără a rezolva relația sa directă dintre eul vigil și cel din vis. 
Este precum o mască pusă peste o altă mască, astfel încât 
prima dezvăluire nu ne arată eul adevărat. Teoria freudiană 
clasică consideră că visele sunt deghizări, astfel încât un 
vis în vis poate fi interpretat, în mod logic, ca fiind o ver- 
siune nedeghizatá a unui vis „latent“ ascuns; o asemenea 
interpretare ar urma aceleași reguli ca și o structură grama- 
ticală, în cadrul căreia o dublă negare devine o afirmaţie. 
Nu există o „formulă“ jungiană asemănătoare pentru inter- 
pretarea unui vis în vis, dar astfel de transformări apărute 
într-un vis pot fi interpretate ca modificări ale diferitelor 
organizări ale eului, unele dintre acestea reclamând pen- 
tru ele însele statutul unui conștient pe deplin vigil, desi 
structura complexă a visului le prezintă ca fiind doar inte- 
grări parţiale. 

La un anumit nivel, visul apărut în cadrul altui vis re- 
prezintă o formă mai complexă a obișnuitei treceri de la 
o scenă la alta dintr-un vis. În visul în vis este ca și cum 
acţiunea se deplasează dintr-o „arenă“ în alta, astfel că 
primul vis pare a avea loc într-o arenă mai mică, care este 
conținută de o arenă mai mare în următorul vis. În feno- 
menologia obișnuită a viselor, schimbarea scenelor are loc 
în aceeași „arenă”. 

Interpretarea acestei structuri complexe a visului trebuie 
întreprinsă cu mare atenţie și nici o abordare predefinită nu 
este indicată. Asemenea vise tind să demonstreze un adevăr 
care este rareori apreciat: structura fină a procesului de 
individuare este asemănătoare creării unei „lumi noi“ și 
nu constă în simpla revizuire a eului, în cadrul unei lumi 
preexistente. Nu numai eul este cel care se schimbă — în- 


treaga structură a „lumii“ se modifică, inclusiv rolul celor- 
lalte persoane semnificative. Acesta este motivul pentru 
care atunci când unul dintre soţi începe un proces analitic, 
celălalt se simte adesea ameninţat că aceasta va însem- 
na sfârșitul relaţiei lor — fapt care se poate întâmpla dacă 
schimbarea are loc doar într-unul dintre parteneri sau dacă 
persoana aflată în analiză identifică în mod eronat vechea 
sa lume interioară cu partenerul de viață, aceasta fiind o 
soluție psihologică mai simplă (dar de obicei mai puțin valo- 
roasă) decât descoperirea unui univers mai bogat care poate 
contine și relativiza vechiul univers interior. 


Vise care reflectă fidel realitatea 


Contextul visului este, de asemenea, adus în discuţie 
și în situaţia în care o persoană visează realitatea „exact 
așa cum este ea“. Dacă visul se referă la o situaţie trau- 
matizantă reală, reproducerea exactă a acesteia e posibil 
să fie pusă în scenă în scopul dezvoltării capacității de a 
gestiona eventual pe deplin ceea ce a copleșit eul în cadrul 
evenimentului traumatic originar. Visele obișnuite în care 
realitatea apare așa cum este ea, dar care nu pot fi conec- 
tate cu evenimente traumatice, necesită o altă logică de 
interpretare. 

Adesea relatarea unui vis este eronată și la o cerce- 
tare mai atentă pot apărea elemente simbolice care sunt 
în mod semnificativ diferite de realitatea visătorului din 
starea de veghe. „Visul“ ar putea de asemenea să nu fie cu 
adevărat un vis, pentru că în timpul somnului există nive- 
luri de conștiință asemănătoare gândurilor vigile. Trecerea 
la un astfel de „vis-gândit“ apare probabil o dată cu trece- 
rea din stadiului REM către alte stadii ale somnului. Unele 
relatări cu privire la procesul de gândire din timpul stărilor 
de meditaţie, caracterizate de undele theta pe electroen- 

cefalogramă, seamănă cu astfel de reverii; aceasta poate 
constitui o explicație pentru așa-numitele vise lucide, în 
cadrul cărora eul din vis știe, după cum se pare, că visează 
şi are un anumit control asupra conţinutului visului (o sta- 
re pe care nu am găsit-o demonstrată în mod convingător). 

O altă posibilă semnificație simbolică a unui vis ce 
apare ca fiind reproducerea exactă a unei situaţii din viața 
reală este aceea că inconştientul intenționează ca situația 
din starea de veghe să fie percepută ca fiind un vis. Situaţia 
din starea de veghe ar putea fi ea însăși privită dintr-o per- 
spectivă simbolică: în termeni de compensare, ar însemna 
plasarea situației reale într-un context mai larg decât cel 
evocat în viața cotidiană. 


Raportări temporale şi raportări spatiale 


Este neobișnuit ca un vis să indice în mod clar faptul 
că acţiunea are loc în trecut sau în viitor. Visul pare a se 
desfășura în prezent, însă analizând conținuturile viselor 
este foarte posibil ca acestea să poată fi plasate într-un 
anumit context temporal. Un decor sau o persoană din tre- 
cut, inclusă în acţiunea din prezent a visului, indică adesea 
nevoia de a explora o anumită sectiune a experienţei trecute 
a pacientului. Invers, imaginile despre viitor pot fi repre- 
zentate prin imagini din alt univers, o altă dimensiune sau 
dintr-un loc exotic. 

Tema ființelor avansate din punct de vedere cultural 
sau tehnologic, care vin din spaţiul cosmic, poate indica o 
potențială apariție a conținuturilor din inconștient (spațiul 
interior) și poate simboliza evoluţia viitoare a eului visăto- 
rului. (În lucrarea sa de doctorat, Jung remarca faptul că 
personajele care apar în stările mediumnice pot reprezenta 
prefigurări ale unei posibile evoluții viitoare a personalității 
mediumului.)'7 


De exemplu, un bărbat a visat cum ceea ce la început 
i s-a părut a fi un fenomen natural pe cer, s-a dovedit în 
cele din urmă a fi o navă spaţială care a aterizat. Eul din 
vis a făcut parte din delegaţia de întâmpinare a pământe- 
nilor, mergând alături de oamenii care au venit din spaţiu. 
Ei au trecut pe lângă un computer imens și eul din vis și-a 
dat seama că „computerul nostru comunica cu compute- 
rul lor“. Întreaga scenă părea a fi prietenoasă și pozitivă. 
Plasat în context, acest vis a indicat faptul că reorganizarea 
psihologică care avea loc nu a provenit din asimilarea tre- 
cutului, ci din presiunea interioară a posibilităţilor viitoare. 

Uneori, desigur, ființele sau obiectele care vin din „spa- 
tiul extraterestru“ pot apărea ca fiind malefice sau mai 
primitive — în contextul visului —, caz în care ar fi înțelept ca 
atât analistul, cât și analizandul să fie conștienți de existența 
unei potentiale erupții a impulsurilor arhaice. 


Fenomenul sincronicitálii 


Sincronicitatea este termenul prin intermediul căruia 
Jung a descris apariția aproape simultană în timp a două 
evenimente, unul interior și altul exterior, care par a avea 
aceeași semnificatie'?. A dat ca exemplu cărăbușul care a 
intrat în zbor pe fereastră chiar în momentul în care discuta 
cu pacientul un vis recent în care apărea un scarabeu. Fe- 
nomenul sincronicitátii intră în aceeași categorie cu eveni- 
mente studiate de parapsihologi sub numele de telepatie, 
clarviziune, psihokinezie etc. 

Prin intermediul colectiei sale de evenimente psi sau 
evenimente parapsihologice relatate în mod spontan, 
Louise Khine a arátat cá cea mai mare categorie a acestora 
avea o legáturá cu visele, cum ar fi de exemplu visele cu 
privire la viitor (vise precognitive) sau visele care contin in- 
formatii necunoscute eului vigil (vise telepatice sau clar- 

vázátoare)?. Aceste constatări sunt cu siguranță compati- 
bile cu credința populară larg răspândită conform căreia 
visele pot prezice viitorul sau pot oferi o informaţie ne- 
cunoscută personalităţii vigile a visătorului. Cea mai bună 
dovadă experimentală pentru existenţa fenomenelor psi în 
vise este conținută în studiile de laborator relatate de Ull- 
man, Krippner și Vaughn în lucrarea „Dream Telepathy”2. 

Când visele sau evenimentele sincronistice apar în ca- 
drul psihoterapeutic, acestea necesită o abilitate şi o atenţie 
speciale, pentru că este uşor ca astfel de evenimente să 
stârnească în mintea pacientului ideea că terapeutul este 
implicat în vreun fel în acestea (umbra șamanică a analis- 
tului). Este de asemenea important ca analistul să dețină 
un anumit nivel de înțelegere cu privire la posibilele semni- 
ficatii ale fenomenului sincronicitátii. Desi multi terapeuti 
și analiști pur si simplu ignoră astfel de evenimente, cum 
ar fi întâmplarea sau coincidenta, acestea pot fi de mare 
ajutor atunci când sunt luate în considerare cu seriozitate. 

La nivel teoretic, apariția viselor sincronistice constituie 
dovada unei conectări între inconștientele a două persoane. 
Poate fi de asemenea considerată o dovadă a faptului că in- 
conştientul este mai puţin limitat în timp si spaţiu decât min- 
tea conștientă. Însăși apariţia visului sincronistic constituie 
o anumită compensare a stării limitate a eului conştient, 
de vreme ce visul ne arată eul din vis transcendând, într-o 
anumită măsură, constrângerile obișnuite ale eului vigil. 
Este vorba despre o compensare formală totuși, bazată 
numai pe sincronicitate; nu ne arată semnificația unor 
conținuturi specifice ale visului. 

Unii analizanzi au în mod frecvent vise care sunt 
într-adevăr sincronistice. În aceste cazuri există o tendință 
(a analizandului si poate si a analistului) de a se concen- 
tra prea mult asupra sincronicitátii, aspectul compensator 
formal al visului. Dar, dacă este vorba de un vis precog- 
nitiv, de exemplu, cineva ar putea ridica întrebarea de ce 


oferă o precognitie legată de un anumit eveniment și nu 
altul? Răspunsul la această întrebare ne arată cu claritate 
că compensarea sincronistică are de-a face cu un material 
care nu ar fi neapărat ales de eul vigil, în cazul în care ar 
avea posibilitatea să cunoască viitorul. 

Visele sincronistice pot apărea atunci când există o ne- 
voie de a stârni un interes mai mare din partea analistu- 
lui sau din partea pacientului pentru procesul terapeutic. 
În această privință, visul sincronistic este asemănător ca 
efect sexualizării procesului de transfer-contratransfer. 
Ambele situaţii concentrează o energie mai mare în cadrul 
analitic și necesită mai multă atenţie cu privire la natura 
enigmatică a interacțiunii, care funcţionează cu o profunzi- 
me și o complexitate ce apar rar într-o relaţie non-analitică. 

În etapa de început a formării mele psihiatrice, pe 
vremea când psihoterapia mai constituia încă pentru 
mine o abilitate nouă şi incitantă, a existat un număr de 
evenimente sincronistice surprinzătoare care mi-au atras 
atenția şi m-au determinat să iau mai serios în considerare 
sensul unor astfel de evenimente psi. 

Unul dintre aceste evenimente s-a întâmplat în timpul 
celei de-a treia şedinţe analitice pe care am avut-o cu un 
absolvent de psihologie. Pacientul a adus în lucru un vis 
care era lung şi complex şi care se încheia cu un polițist 
aruncând un încărcător gol al unui pistol şi înlocuindu-l cu 
unul plin pentru a putea continua să tragă asupra hotului. 
Exact în acel moment stiloul meu nu a mai avut cerneală 
și m-am scuzat, am luat un alt rezervor de cerneală 
de pe birou, mi-am reumplut stiloul și m-am reașezat pe 
scaun pentru a continua să scriu, fără să îmi dau seama 
de similaritatea dintre acțiunea mea și cea din vis. Dar 
pacientul a observat-o! Interesul său față de procesul 
analitic a înregistrat o creștere pe baza acestei întâmplări 
stranii, deși nu a mai fost urmată de nici un alt eveniment 
asemănător. 

Un alt exemplu este cel în care a fost implicat un ab- 
solvent care începuse de curând terapia și care nu stiuse 
până în acel moment ce este acela un eveniment sincro- 
nistic. Eu încercam să îmi aduc aminte ceva ce îmi spusese 
dentistul meu din copilărie. Îmi puteam aminti totul cu 
exactitate, cu excepția numelui comercial al unui produs 
pe care mi-l descrisese. Îmi aduceam aminte doar că or- 
ganismul activ era lactobacillus acidophilus. În drum spre 
întâlnirea matinală pe care o aveam programată cu paci- 
entul meu încă mă străduiam să îmi amintesc numele co- 
mercial al produsului. După nici zece propoziții spuse în 
cadrul asociaţiilor sale libere, el a început un nou fir al 
gândurilor și brusc a menţionat numele pe care mă stră- 
duisem să mi-l amintesc — lactinox granules. Desi uimit, 
nu am spus nimic pacientului pentru că nu mi s-a părut 
că i-ar fi de folos — dar a avut efectul de a-i acorda mai 
multă atenţie acestui pacient, asa cum nu o mai fácusem 
înainte. 

Visele sincronistice pot apărea între oricare două per- 
soane, având o semnificaţie apropiată de cea care are loc 
în cadrul analizei — aceea de a compensa o viziune prea 
îngustă asupra realității, adăugând atenție si energie situ- 
atiei, plus orice altă semnificație particulară conținută de 
structura sau simbolismul viselor. Uneori două persoane, 
care au o relaţie intimă și sunt implicate într-un proces 
analitic cu același analist, oferă o oportunitate extraordi- 
nară de a observa vise paralele, una dintre formele sub 
care apare fenomenul sincronicitátii. 

Într-unul din aceste cazuri, un bărbat şi o femeie care 
se mutaserá de puțin timp împreună au relatat vise avute 
pe parcursul aceleiaşi nopți, care aveau teme izbitor de 
asemănătoare. Femeia a visat că era împreună cu mama 
sa în holul mare al unui hotel vechi. Proprietara hotelului 
a intrat cu două animale, un ciobănesc german şi un urs 
care avea o culoare bizară. Ursul nu era amenintátor, dar 


eului din vis îi era frică. Se simţea sfâşiată între dorința de 
a purta o conversaţie politicoasă cu patroana hotelului şi 
aceea de a-şi exprima frica — sentiment familiar în relaţia 
cu mama sa. 

În acelaşi timp, prietenul ei a avut un vis lung si complex 
care, de asemenea, s-a desfăşurat parţial într-un hotel mare 
şi sofisticat. Într-una dintre scene, un bărbat a trecut pe o 
motocicletă având un urs pe locul din spate. Eul din vis a vrut 
să cunoască ursul, care mai târziu i s-a părut că a întărâtat 
un câine, dar care s-a dovedit a fi destul de prietenos. El l-a 
întâlnit pe dresorul ursului, dar nu a avut încredere în el. În 
alte scene, visătorul era preocupat de alti membri ai familiei 
sale, inclusiv de fosta sa soție, căreia i-a fost dificil să-i facă 
față în situaţii încărcate emotional. 

Aceste două vise sunt prezentate pe scurt și nu am in- 
tentia să discut aici despre bogatele implicații psihologice 
pentru acești doi pacienţi, ci numai să subliniez paralelis- 
mul sincronistic: hotel mare, o rudă față de care întâmpină 
dificultăți în a-și exprima adevăratele sentimente, câine și 
urs. Același cuplu a mai avut două vise paralele, dar care 
au fost mai puţin frapante, datorită simbolisticii mai săra- 
ce. Într-unul dintre ele, ei au visat un prieten comun pe 
parcursul aceleiași nopţi; în celălalt, ea a visat că fostul sáu 
sot se afla în aceeași cameră cu ei, în timp ce el a visat cá 
l-a văzut trecând pe lângă o sinagogă. 

Este foarte posibil ca unele vise sincronistice să treacă 
neobservate din cauză că li se poate găsi o explicaţie logică 
sau para fi nişte vise obișnuite. De exemplu, o femeie care 
credea că are o percepție extrasenzorială foarte dezvol- 
tată nu știa dacă să se ducă la serviciu sau nu din cauza 
simptomelor de gripă pe care le avea. Credea că era trează 
atunci când a experimentat apariţia bruscă în cameră a si- 
luetei masculine ce aparţinea unui prieten care murise din 
cauza unor probleme pulmonare. Era îmbrăcat așa cum 
se îmbrăca de obicei atunci când trăia. El i-a spus că ar fi 

prostesc sá se ducá la serviciu avánd o boalá care ar putea 
să o ucidă, asa cum pe el l-a omorât pneumonia. Pe baza 
acestei „viziuni“, pacienta s-a hotărât să stea acasă în pat. 
A fost vorba de un fenomen al sincronicitátii, a fost un sim- 
plu vis sau o halucinație hipnagogică care a dramatizat o 
parte a conflictului sáu? Nu avem de unde sá stim. Ea l-a 
interpretat ca pe o vizitá pe care i-a fácut-o spiritul priete- 
nului ei mort si a actionat pe baza sfatului primit din partea 
acestuia. Altá datá avea nevoie sá vorbeascá cu fratele ei 
în legătură cu unele probleme importante de familie, dar 
nu știa unde să îl găsească pentru că acesta se afla într-o 
misiune guvernamentală secretă. În zece minute fratele a 
sunat-o. = 

Pe scurt, visele și evenimentele sincronistice, dacă sunt 
observate, trebuie să fie abordate în același mod ca și ce- 
lelalte materiale psihodinamice, dar punând accentul în 
special pe întrebarea de ce inconştientul se folosește de 
sincronicitate pentru a atrage atenţia asupra ce. Nu trebuie 
să „vânăm“ sincronicitátile sau să le acordăm excesiv de 
multă atenţie, pentru că ar putea crea distorsiuni în struc- 
tura analizei. 


9 
SIMBOLISM ŞI ALCHIMIE 


Jung a fost extrem de interesat de conţinutul sim- 
bolic al alchimiei, datorită observării unei serii de vise care 
l-a condus să investigheze cultura europeană a secolului 
al șaisprezecelea. A găsit în scrierile alchimice o prefigura- 
re a psihologiei abisale moderne, deși aceste scrieri fac o 
discriminare minimală între simbolic si literal. Alchimistii 
încercau să transforme materia, dar nu făceau o distincție 
clară între intervenția obiectivă asupra materiei și travaliul 
subiectiv cu ei înșiși. Din acest motiv, ei tindeau să-și proiec- 
teze propriile viziuni de transformare asupra proceselor chi- 
mice misterioase pe care le vedeau având loc în laborator. 

Unii dintre alchimiștii care au trăit în Evul Mediu au 
conștientizat faptul că arta lor era orientată în primul rând 
asupra transformării personale, căutarea nefiind orienta- 
tă asupra transformării metalului în aur, ci asupra găsirii 
aurului „interior“; din acel moment ei au început să uti- 
lizeze termeni precum „aurul nostru“, „apa înțelepciunii“, 
„corpul de diamant“, „comoara greu de găsit“, etc. pentru 
a face distincția între imaginea interioară și substanța con- 
cretă. Concluzia lui Jung a fost că impresia conform căreia 
psihologia abisală nu avea precedent a existat din simplul 
motiv că alchimia a fost greșit înțeleasă, expulzată ca o 
simplă notă de subsol în istoria chimiei. 

Procesele alchimice sunt diverse, deși, așa cum au fost 
descrise în literatură, nu există un număr sau o succesiune 
standard în care apar, fiecare conținând în „penumbră“ ima- 
gini si operaţii mai mici, care, atunci când sunt văzute sub 
formă de diagrame, arată ca o hartă rutieră complexă, cu 
multe orașe înconjurate de localități mici si de sate?!. Dintre 
operaţiile principale, le amintim pe următoarele șapte (în 
forma anglicizată): dizolvarea, coagularea, sublimarea, cal- 
cinarea, putrezirea, mortificarea și unirea (coniunctio). 

Fiecare operație chimică are echivalente psihologice. 
Calcinarea, de exemplu, este metoda chimică prin care o 
substanță este încălzită la o temperatură foarte ridicată, 
pentru a elimina orice grad de umiditate și probabil a pro- 
duce modificări chimice; din punct de vedere psihologic, 
calcinării îi corespunde „secarea”, schimbarea complexelor 
„imersate în apă“ și inconștiente. Dizolvarea chimică este 
similară procesului psihologic prin care i se permite unui 
conţinut conștient să fie „dizolvat“ în inconştient. Procesul 
opus, coagularea, este din punct de vedere chimic similar 
precipitării și din punct de vedere psihologic similar for- 
mării unui nou complex de idei din matricea inconștientă. 
Un dicton alchimic foarte cunoscut „dizolvă si coagulează“ 
sugerează procesul psihologic repetitiv prin care o persoană 
își poate da seama că o „substanță“ concretă a minţii — de 
exemplu, un conflict aparent insolvabil — poate avea o solu- 
tie, înlocuirea acesteia cu o altă „substanță“ care la rândul 
său are nevoie să fie dizolvată. 


Temele alchimice care apar în vise 


Există imagini si teme ale viselor care cad în mod indu- 
bitabil sub incidența simbolismului alchimic și altele care 
pot fi interpretate prin prisma operaţiilor alchimice. De 
exemplu, visele în care obiecte care au o mare valoare po- 


tentialá sau intrinsecă sunt tratate cu indiferenţă sugerea- 
ză imaginea alchimică a prima materia — acea substanță 
de bază și aparent fără valoare din care, prin intermediul 
operaţiilor alchimice, pot fi produse materiale de mare va- 
loare —, care se regăsește sub diverse denumiri, cum ar fi, 
de exemplu: piatra filosofală, elixirul înțelepciunii, aqua vi- 
tae, panaceul etc. Imaginile onirice care ilustrează monezi 
bătute în aur între pietricelele din râu sau care sunt pre- 
sărate în pulberea ce se găsește în parcarea unui magazin 
universal sunt exemple ale imageriei prima materia. 

Procesul calcinatio poate fi indicat de personajele care 
stau în foc nevătămate; personajele pot fi oameni sau ani- 
male, în cazuri mai rare având aparența unei salamandre 
care sălășluiește în foc (o altă imagine alchimică a prima 
materia). Faptul că personajele acceptă să stea în foc (o 
dată, un pacient a visat că juca cărți printre flăcări), suge- 
rează că transformarea trebuie să se înfăptuiască prin inter- 
mediul focului (căldură emoţională), oricât de inadecvată 
pare a fi din punctul de vedere al eului din vis — sau oricât 
de dureroasă ar fi în percepția eului vigil. Să luăm în consi- 
derare visul unui bărbat: 


O broască uriașă se afla în foc. Semăna cu Yoda, perso- 
najul din filmul Războiul Stelelor. Eram uimit că a rămas 
vie atât de mult timp în foc. Mă privea. În cele din urmă 
s-a micșorat si era neagră. În următoarea scenă (posibil 
un al doilea vis avut pe parcursul aceleiaşi nopți) era 
ca si cum aș fi privit prin ochii unui aborigen care tinea 
un grătar metalic deasupra focului. Pe grătar se aflau 
un tigru și un cangur în miniatură care se luptau între 
ei în încercarea de a cobori de pe grătar. Aborigenul îi 
împingea înapoi pe grătar. În cele din urmă, la fel ca și 
broasca, s-au micșorat și s-au carbonizat. 


Asociaţiile pe care le-a făcut pacientul au fost puţine: 
a considerat cangurul ca fiind matern si timid si a fost mirat 
că acestuia nu îi era frică de tigru. Visul indică acceptarea 

de către creatura care semăna cu o broască a experienţei 
calcinatio, acceptare ce conduce la apariţia celor două con- 
trarii care trebuie păstrate într-o anumită stare de tensiune 
de către o structură primitivă a eului (aborigenul). Trans- 
formarea tigrului și a cangurului în substanţe „mai înalte“ 
nu este arătată în acest vis, dar un vis ulterior al aceluiași 
bărbat ilustrează pregătirea pentru schimbare, sub o formă 
umanizată, implicând imageria mortificatio (a morţii): 


Examinam un teren potrivit pentru un șantier de con- 
structii. Erau buldozere care îl curátau. O clădire mare 
părea să fi fost abandonată și pregătită pentru a fi de- 
molată. Am intrat în clădire. Părea părăsită, dar când 
am ajuns în partea din spate a construcţiei, am găsit 
un preot bătrân care avea grijă de pacienți cu boli 
aflate în stadiu terminal. Preotul vroia să se asigure că 
bolnavii vor muri cu demnitate. Aveam să mă asigur 
că acea clădire va rămâne neatinsă până în momen- 
tul în care toti acești pacienţi vor muri. Apoi mă aflam 
într-un elicopter care survola șantierul, uitându-mă 
la planurile noii construcții. Din aer puteam vedea în- 
treaga suprafață. 


Pe baza acestui vis el a întrerupt pentru scurt timp ana- 
liza, ceea ce a fost, la acel moment, o decizie responsabilă. 

Cafeaua transformându-se în aur în stare lichidă, în 
timp ce curge printr-o strecurătoare, sugerează motivul al- 
chimic circulatio, un proces de reciclare continuă a prima 
materia. Operațiunile alchimice din vise se desfășoară ade- 
sea în bucătărie, un cadru similar unui laborator alchimic. 


Coniuncti 


: imagini ale uniunii 


Imageria alchimică indică diverse operaţiuni care conduc 
la motivul coniunctio, uniunea contrariilor; prin urmare, ima- 


geria coniunctio ce apare în vise pare a fi, din punct de 
vedere clinic, mai apropiată de scopul final al proceselor 
alchimice decât sunt celelalte operațiuni. 

Ca ilustraţii alchimice pentru cartea sa „Psihologia 
transferului“, Jung alege imagini care accentuează carac- 
teristica umană a motivului coniunctio: un rege și o regină 
sunt uniți pur și simplu într-o singură persoană, în urma 
uniunii sexuale, dar această entitate unită este moartă și 
trebuie să fie reînviată prin reîntoarcerea sufletului. Ima- 
ginile sexuale care apar în vise pot fi asociate operaţiei co- 
niunctio, mai ales când aceste imagini sunt incestuoase sau 
când în vis apar personaje necunoscute. Desigur, există vise 
cu conţinut sexual propriu-zis care reprezintă o compen- 
sare a frustrării sexuale resimtite în viața reală; contextul 
ne-o va spune. 

O formă mai subtilă a imageriei specifice motivului 
coniunctio este tema nuntii. Eul din vis poate fi un simplu 
observator al nunții, nu un personaj principal, fapt ce ne 
indică uniunea unor contrarii care sunt exterioare eului 
din vis (deși, cel mai probabil, se află în interiorul structurii 
eului vigil). Într-adevăr, în cele mai multe cazuri nu eul din 
vis este cel care trece printr-un proces care poate fi com- 
parat cu un proces alchimic; mai degrabă este vorba de 
prima materia, substanța devalorizată a vieţii psihice obiș- 
nuite sau cotidianul caracteristic vieţii reale exterioare, 
care este transformată. Într-unul dintre cazuri, eul din vis 
al unei femei doar a ajutat mireasa să își îmbrace rochia. 
Singura imagine neobișnuită a fost cununa miresei, care 
avea o formă cubică, deschisă în față si în spate și acoperită 
cu satin. Într-un alt exemplu, eul din vis doar conducea cu 
mașina două femei la o nuntă la care participau în calitate 
de invitate, în timp ce o transformare importantă a apărut 
în imageria visului ce a speriat eul din vis. 

Ritualurile de împerechere ale animalelor în vis 
câteodată nu au drept consecință apariţia progeniturilor 

acestora, ci transformarea personajelor care se im- 
perechează — nu este vorba despre o imagine „naturală“, ci 
despre una care indicá transformarea petrecutá ín interiorul 
visátorului in urma unui conflict instinctual. 

Observarea aparentei imageriei coniunctio intr-o se- 
rie de vise ne poate oferi indicii cu privire la momentul în 
care se preconizează să aibă loc reconcilierea unei anumite 
perechi de contrarii conflictuale. Câteodată aceasta este 
reflectată în calmarea unui conflict conştient; alteori rezul- 
tatul la nivelul vieţii conștiente poate consta într-o diminu- 
are a nivelului depresiei sau al anxietátii. Într-adevăr, mare 
parte din travaliul analitic pare să constea în menţinerea 
unei structuri stabile și sigure, în cadrul căreia pregătirile 
pentru apariția motivului coniunctio pot să se desfășoare 
în siguranță. 

Viselor care nu corespund în mod firesc imageriei al- 
chimice nu trebuie să li se dea o interpretare forțată, la fel 
cum nici temele care nu oferă indicii clare nu trebuie 
suprainterpretate. (Pericolul reductionismului arhetipal 
pândește în mod constant în cabinetul de analiză jungia- 
nă.) Întotdeauna există mai multe vise decât cele pe care 
și le aduce aminte sau le aduce în analiză analizandul, iar 
acestea pot de asemenea lucra liniştit în sensul schimbării. 
Nu trebuie să uităm niciodată faptul că analiștii au în cea 
mai mare parte a timpului rolul de moașe și de facilitatori 
— spectatori ai unui proces misterios, nu inițiatorii acestuia. 


10 
VISELE ŞI PROCESUL DE INDIVIDUARE 


Natura nevrozei 


Cea mai de bun simt descriere a nevrozei este urmă- 
toarea: psihicul lucrează împotriva lui însuși, ca o țară în 
timpul unui război civil, decât ca un întreg unificat. Într-un 
anumit grad, toti suntem nevrotici, în sensul că rar suntem 
„una“ cu noi înșine. Simpla existență a părţilor psihicului, 
cum ar fi eul și umbra, presupune faptul că acestea nu vor 
lucra neapărat la unison. Dar nevroza cronică este caracte- 
rizată de incongruenta sau conflictul excesiv între imaginea 
dominantă a eului si celelalte părți active ale psihicului, una 
dintre condițiile umane cel mai dificil de schimbat. 

Visele sunt compensatorii pentru toate ipostazele 
funcţionării psihice — în viața cotidiană-(încearcă să com- 
penseze procesul de individuare), în psihoze (încearcă să 
producă un eu stabil) și în nevroză, caz în care acționează 
pentru a scoate eul din impasul nevrotic sau de pe traiec- 
toria nevrotică și pentru a-l orienta spre individuare. Indi- 
viduarea are loc indiferent de starea psihicului, indiferent 
dacă o persoană e conștientă sau nu de proces, dar este 
facilitată de eul care, în mod conștient și intenţionat, ob- 
servă dinamica psihicului, ia atitudine și participă în mod 
responsabil la evoluţia psihicului ca întreg. 

Nici o sarcină din sfera vieţii reale nu poate fi evitată, 
poate doar fi abordată în mod ocolit sau alternativ. Simpto- 
mele nevrotice sunt adesea substitute ale unei experiențe 
de viață mai directe care sunt evitate din teamă. Lipsa 
asertivitátii normale poate avea drept consecință apariția 
simptomelor nevrotice si a anxietátii cronice, astfel încât 
situaţii care de obicei sunt percepute ca fiind confortabile 
ajung să stârnească frică — ca și cum psihicul ar produce 
în exces situaţii în care evoluţia necesară ar putea avea 
loc. O persoană care încearcă să se motiveze mai degra- 
bă prin auto-sugestie decât prin creștere caracterologică, 
poate ajunge în situaţia în care sugestiile dau greș și apare 
depresia. Dacă introversiunea este necesară, dar evitată, 
simptome psihosomatice pot forța apariția unei perioade 
de introversiune. Această dinamică a psihicului este subtilă, 
dar nu imperceptibilă. 

Nevroticii pot fi caracterizați de o capacitate de adap- 
tare la lume care poate părea chiar normală, atunci când 
este privită din exterior. De obicei, ei reușesc să își îndepli- 
nească sarcinile obișnuite din viața cotidiană destul de bine, 
dar cu un cost ce presupune un stres intern foarte mare. 
într-un fel, este nevoie de o structură psihică mai dezvoltată 
pentru a deveni nevrotic în loc de a intra în conflict cu per- 
soanele din jur. Nevroticul este în stare să internalizeze con- 
flictul, creând structuri intrapsihice complexe care izolează 
eul de conflictul originar, dar produc conflicte substitut 
care par a fi mai puţin semnificative, până în momentul in 
care sunt cercetate din punct de vedere analitic. 

Eul nevrotic este suficient de structurat și destul de 
stabil, deși se identifică cu ego-imagini care îl protejează 
de o implicare directă în procesul de individuare. Câteo- 
dată acest lucru se întâmplă pentru a menţine o etapă din 
trecut care a fost deosebit de plăcută, faţă de care eul a 
dezvoltat o fixatie parțială agátándu-se de plăcerea oferită 
de acea stare anterioară. Fixatia poate apărea de aseme- 


nea datorită unei traume severe din trecut, eul încercând 
fie să reproducă situația traumatică pentru ca aceasta să 
fie rezolvată, fie pentru a o compensa în prezent: în oricare 
dintre aceste cazuri, prezentul este sacrificat pentru o re- 
latie dinamică cu trecutul. Dacă aceste alegeri ar fi consti- 
entizate pe deplin, atunci nu ar mai exista nici o problemă. 
Individul ar putea pur și simplu să recunoască greșeala și 
să renunţe la sarcina nevrotică sau ar putea să accepte o 
anumită formă a sarcinii nevrotice și să se concentreze pe 
găsirea unor potenţiale soluţii. Dar de vreme ce alegerile 
sunt inconștiente, ceea ce eul experimentează este o re- 
petiție curioasă și pervertită a evenimentelor; la un nivel 
mai profund, alegerea este făcută de către eul însuși, dar 
disociat de imaginea dominantă prezentă a eului. 

Pe tot parcursul vieții, Sinele exercită o presiune con- 
stantă asupra eului, atât pentru a-l determina să facă față 
realităţii, cât și pentru a-l determina să participe la proce- 
sul de individuare. Sinele acționează astfel indiferent dacă 
eul este sau nu de acord, dar compensările împotriva unui 
eu refractar (coşmaruri, accidente, simptome fizice etc.) 
sunt de obicei mai severe decât în cadrul relaţiei comple- 
mentare dintre inconștient și un eu care face ce îi stă în 
putință pentru a participa în mod conștient la procesul de 
individuare. 

Cum pot ajuta visele? 

O înţelegere a viselor indică tiparele recurente ale 
eului, tipare în care este posibil să fie descoperite adesea 
greșeli repetitive, înfățișate în moduri diferite. Când aces- 
te conflicte sunt observate cu claritate, există posibilitatea 
unei acțiuni mai directe într-o direcție responsabilă. Visele 
se află în serviciul psihicului ca întreg și se opun doar se- 
cundar unei atitudini particulare sau unui punct de vedere 
al eului. Observând ceea ce visele deja încearcă să reali- 
zeze, eul vigil este în stare să își evalueze propria poziție 
și să participe, dacă dorește, la procese mai profunde. Nu 

este adevărat cá eul vigil poate pur si simplu să își schim- 
be cursul vietii doar pe baza viselor, care ar fi percepute 
ca adevărate cáláuze (o neînțelegere des întâlnită). Este 
absolut necesar ca eul vigil sá isi cunoascá propria pozitie 
pentru ca visele sá aibá un rol compensator clar, rol care 
reprezintá functia lor normalá intr-un psihic sánátos. 

Visele în care eul este forțat să se confrunte cu situații 
amenințătoare sunt un indicator specific al unei dezvoltări 
întârziate nevrotic. Visele în care apar personaje amenin- 
tátoare care devin mai puţin amenințătoare pe măsură ce 
se apropie de eul care visează, de exemplu, indică frica ex- 
cesivă de a se confrunta cu unele conţinuturi neintegrate 
ale psihicului. Imageria arhetipală a unor lupte eroice sau 
a unui drum inițiatic apare în mod particular în această 
etapă a maturizării eului, pentru că eul imatur rar atinge 
un stadiu matur fără a se confrunta cu situații potenţial 
amenințătoare și înfricoșătoare. Există multe paralelisme 
în mitologie și folclor pentru această evoluție. În special 
poveștile par să fie depozitare bogate care vorbesc despre 
modalitátilor în care se poate dezvolta eul și pot fi utilizate 
pentru amplificarea viselor în care apar astfel de lupte. 
Poveștile atrag de asemenea atenţia asupra multitudinii 
formelor sub care se poate dezvolta eul, atât la bărbaţi, cát 
si la femei. Este, de obicei, vorba despre o forță înfricoşă- 
toare și regresivă care trebuie învinsă (de exemplu, un dra- 
gon) sau despre o imagine parentală ostilă sau indolentă 
(bătrânul rege sau regina mamă vitregă geloasă, etc.). Apar 
în schimb ajutoare, adesea animale care vorbesc și care 
deţin mai multă înțelepciune naturală decât eul. Motivul 
oniric al animalului serviabil, în stare să vorbească, poate 
indica faptul că inconştientul este pregătit să ajute eul în 
îndeplinirea sarcinii sale; astfel de vise par a fi, în mod par- 
ticular, semnele unui prognostic bun. 

Multitudinea temelor întâlnite în povești ne aduce 
aminte de faptul că există multe căi prin care un eu imatur 


poate să se dezvolte. Nu toate luptele sunt eroice; ocazio- 
nal există câte o poveste care arată că eul este incapabil să 
realizeze ceva pe cont propriu, astfel că este nevoit să aș- 
tepte să fie salvat de o forţă exterioară. Din punct de vedere 
clinic, aceasta ar putea însemna că analistul sau grupul tera- 
peutic ar trebui să își asume un rol mai activ și mai suportiv; 
ar fi necesare mai multă continere și sustinere înainte ca să 
se aștepte ca eul analizandului să facă din proprie inițiativă 
primele sale mișcări independente. 

Într-unul dintre cazuri, o femeie care îşi petrecuse 
până în acel moment viața asumându-și roluri feminine 
traditionaliste a avut o relație de scurtă durată, inadecvată 
şi nefericită cu un bărbat mult mai tânăr decât ea, fapt 
ce a condus la apariția unei depresii şi apoi la implicarea 
ei într-un proces psihoterapeutic. Atunci când starea ei 
a început să se îmbunătățească, femeia a visat o floare 
ciudată care în același timp era și animal; de asemenea, 
avea pe rând caracteristici feminine și masculine. Această 
temă a indicat unificarea contrariilor (plantă/animal, mas- 
culin/feminin) sugerând Sinele. Ea a pictat visul avut si din 
acel moment a început să-și dezvolte o personalitate mai 
independentă. 

Un alt exemplu este cel al unei femei care se afla în 
etapa de început a afirmării sale și care a visat că se afla 
într-o cameră mare, în prezenţa unei alte femei care avea 
o problemă asemănătoare. Un bărbat care era continátorul 
propriului potenţial proiectat, aflat în stare latentă, stătea la 
un birou. Soția acestuia s-a apropiat, manifestând o furie 
plină de gelozie și a criticat verbal eul din vis într-o manieră 
foarte severă. Eul din vis a văzut un „rege roșu“ în partea 
stângă a scenei de confruntare și a aruncat peste acesta 
o mantie pe care erau brodati patru iepuri. Ea însăși era 
într-un fel acea mantie. Visul sugerează că propria sa in- 
dependenţă (regele) se ascundea încă sub o mantie care 
conţinea caracteristici specifice iepurelui — poate vechea 

sa timiditate, asemănătoare cu cea a iepurelui, pe care nu 
o înlăturase încă. 

În cel de-al treilea caz, un bărbat şi-a visat câinele 
de pază, care în realitate era mort, fiind viu si vorbindu-i, 
cerându-i să-l ia în casă și să nu-l mai lase să stea afară în 
grădină. Acest vis indică o funcţie de pază, în mod adecvat 
agresivă, care dorește să fie mai bine integrată. Animalul 
vorbitor arată că acest conţinut este aproape de punctul 
în care va fi integrat de către eu; calitățile câinelui i-au 
apărut anterior doar în forme distructive și regresive, care 
au erupt în mod neașteptat. 


Relativizarea eului 


leșirea din nevroză implică de asemenea relativizarea 
unui eu puternic. Eului dezvoltat i se cere să se confrunte 
din nou cu matricea inconștientă din care s-a eliberat în 
primele stadii ale procesului de individuare. Din punct de 
vedere teleologic este ca și cum scopul întregului proces 
de individuare este acela ca inconştientul să devină cunos- 
cut și recunoscut drept sursă. Eul, în cele din urmă, este 
un produs specializat al inconştientului, poziționarea sa 
ca centru al câmpului conștient fiind analogă tiparului său 
arhetipal, Sinele, care este perceput ca centru al psihicului 
ca întreg. Imageria visului, scoțând în evidenţă necesitatea 
acestei realizări, va fi mai puţin înclinată către ilustrarea 
sarcinilor eroice ale confruntării, dar poate prezenta na- 
tura realităţii într-o manieră surprinzătoare — incluzând 
simboluri ale Sinelui care nu par să compenseze o struc- 
tură fragilă a eului, ci există ca atare, fără a avea o rela- 
tie dinamică accentuată cu conflictele nevrotice curente. 
Amplificările corespunzătoare acestui stadiu pot fi găsite 
într-un mod mai adecvat în tradiţiile religioase decât în 
povești, deși „regulile“ nu trebuie să fie urmate în mod 


riguros, pentru că nu există o împărţire clară a stadiilor 
individuării; mai mult, atunci când vorbim despre un tipar, 
vorbim la modul general, pentru că acest proces are loc 
într-o persoană reală și este întotdeauna unic și complex. 

O persoană visează, de exemplu, o mandala asemă- 
nătoare unui oraș, în care este sau nu posibil să se intre, în 
funcţie de alegerea eului. O variantă a acestei teme este o 
clădire de dimensiuni gigantice, adesea având o formă si- 
metrică. Prin intermediul unor astfel de vise poate apărea 
o înţelegere mai bună cu privire la natura vie a lumii, ca de 
exemplu în visul în care apare forma imensă a unui animal 
care se hrănește numai cu aer; mărimea sa este impresio- 
nantá, dar firea sa este blândă și neamenintátoare. 

Relativizarea eului poate de asemenea implica vise 
impresionante în care nu este necesară nici o acțiune din 
partea eului, în contrast cu activitatea eroică pe care trebuie 
să o desfășoare adesea eul din vis în stadiile mai timpurii ale 
diferentierii. Pot apărea imagini initiatice, indicând faptul 
că eul este pe cale să acceadă la un nou stadiu. Tema „re- 
nunţării“, care se referă la probleme ce nu au fost rezolva- 
te, tinde să apară în special când timpul necesar realizării 
procesului de individuare a fost scurtat, ca în cazul bolilor 
în stadiile terminale. 


Eul individuat 


Psihologia jungiană apreciază cu o claritate surprinză- 
toare natura relativă a eului. În cele mai multe sisteme 
psihoterapeutice, accentul se pune în special pe dezvol- 
tarea unui eu independent și puternic, deși acesta este 
temperat de nevoia de a dezvolta relații mai apropiate si 
afectuoase. Psihologia jungiană valorizează de asemenea 
aceste scopuri, dar viziunea conform căreia individuarea 
este un proces fundamental al vieţii previne sublinierea 

excesivá a acestora. Fiecare stadiu al identitátii eului unei 
persoane este privit din perspectiva procesului sáu de in- 
dividuare, indiferent de succesul pe care îl înregistrează 
din punct de vedere al adaptării la mediu sau în relațiile 
cu alte persoane. 

Tendinţa naturală a eului este să se perceapă pe sine 
însuși ca fiind centrul psihicului, deși este doar centrul lumii 
conștiente virtuale, reprezentând în sine doar o construcție 
particulară pe baza mai multor posibilități arhetipale. Eul 
este precum monarhul ereditar al unei țări, acesta fiind 
singurul conducător legitim, dar care nu poate să contro- 
leze tot ce se petrece pe domeniul său, nici să fie pe deplin 
conștient de tot ce se întâmplă sau s-ar putea întâmpla. 

Scopul analizei jungiene nu constă doar în formarea, 
prin intermediul terapiei, a unui eu care să funcționeze 
adecvat — deși mulți analizanzi aleg să se oprească în acest 
punct, pentru că acesta este momentul în care este re- 
simțită o mare usurare a tensiunii nevrotice ce determină 
multe persoane să înceapă o terapie sau a o analiză. Dar 
dacă travaliul terapeutic cu inconştientul este continuat 
dincolo de alinarea suferinței nevrotice, acesta conduce 
în mod imperceptibil la luarea în considerare a unor as- 
pecte filosofice, religioase și etice la un nivel total diferit 
de perspectiva construită plecând de la conştientul colec- 
tiv. Aspecte care pentru un eu puternic ar constitui simple 
probleme de decizie, pot deveni pentru eul individuat pre- 
ocupări etice serioase, pentru că nimic nu se întâmplă în 
afara procesului de individuare și nu există nici un context 
preexistent pentru luarea deciziilor. În momentul în care 
face o alegere, o persoană întotdeauna alege un singur sine 
dintre multele „sine“ care ar putea fi actualizate. 

De exemplu, acceptarea unui anumit loc de muncă 
poate fi o problemă ce ţine de sfera alegerii conștiente. 
Dar eul aflat în individuare face o alegere mai importantă. 
Visele pot indica acest lucru, așa cum s-a întâmplat și în 


cazul unui bărbat care căuta un loc de muncă care să-i per- 
mită să nu relationeze cu oamenii, menținându-și astfel 
izolarea nevrotică. După ce a decis în favoarea unui astfel 
de serviciu „evadare“, el a visat că se simţea atras de o 
femeie despre care însă știa că este moartă și a fost îm- 
piedicat să o urmeze pe o barcă (barca morţii?) numai în 
urma intervenției unui personaj, altul decât eul din vis. În 
mod similar, visele recurente care au ca temă un ciocănit 
persistent la ușă pot simboliza conţinuturi ce au fost lăsate 
în afara sferei conștiente a visătorului și care insistă să fie 
auzite, deși persoana nu știe în acel moment ce reprezintă 
acestea cu adevărat. 

Natura relativă a eului poate fi observată în timp, dar 
poate fi de asemenea apreciată și prin observarea struc- 
turii fine a relaţiei care există între eul din vis și eul vigil. 
Nucleu arhetipal al eului, Sinele, are calitatea de a centra, 
desi el fárámiteazá formaţiuni incomplete pentru a le reuni 
într-o structură mai cuprinzătoare. 

Acest fond arhetipal subliniază sensul de „eu“ [pro- 
nume] pe care eul în calitate de centru al subiectivitátii și-l 
asumă. Unele complexe acționează ca personalități par- 
tiale, având chiar și voință proprie independentă de eu, 
așa cum putem observa în multe situaţii. Dar până când 
un conţinut nu se conectează la eu, nu poate participa la 
acest sens de „eu“. Acest aspect este mai evident în rela- 
tiile pe care le formează eul cu structurile identitare ale 
personei și ale umbrei. Până în momentul în care este in- 
tegrată în eu, persona este percepută ca fiind un rol pe 
care o persoană îl poate juca sau nu. Dar noi conţinuturi 
ale eului pot accede prin intermediul unui rol al personei, 
mai târziu devenind o parte a însăși structurii eului. În 
mod similar, umbra apare, de obicei, în proiecția non-eu 
asupra unei persoane din mediu; mai târziu, această pro- 
iectie trebuie resorbită, in mod dureros, si experimentată 
ca o potenţială parte a „eu“-lui. 

Visele oferă cel mai microscopic câmp de observare a 
structurii fine a complexului eului. Urmărind compensările 
de zi cu zi surprinse de vise, poate fi observată aceeași 
interacțiune a eului cu Sinele (creatorul visului) ca si în pla- 
nul macroscopic al stadiilor vieţii ce se întinde pe decade. 
În plus față de utilitatea sa clinică, o astfel de observare 
a relativităţii eului din vis poate conduce la o apreciere a 
corectitudinii și a atenţiei cu care visele compensează eul 
vigil. Este ca și cum am avea un prieten înțelept si impartial, 
care cunoaște aspecte pe care noi doar le bánuim, fără a fi 
încă conștienți de ele. 


Eul din vis şi eul vigil 


Relaţia structurală care există între eul din vis și eul vigil 
poate fi comparată cu cea existentă în cadrul unui guvern. 
Eul este singurul conducător posibil, dar acesta poate fi 
influenţat de acțiunile celorlalte forțe care sunt necesa- 
re pentru ca un guvern să funcţioneze ca întreg. Eul vigil 
este reprezentantul răspunzător pentru tot ce este realizat 
în numele psihicului individual și chiar si în societate este 
considerat răspunzător din punct de vedere legal. Dar în 
starea de vis, eul vigil nu este prezent în toată complexitatea 
sa și cu structura sa extinsă, multinivelară. Eul din vis are 
aceleași responsabilități ca și eul vigil, dar în lumea visului 
nu are posibilitatea să aleagă. În lumea visului (ca și în lumea 
reală), persoanele și situaţiile apărute nu sunt la bunul 
plac al eului, iar sarcinile din vis nu sunt alese, ci date, la 
fel cum si în viața cotidiană există o realitate obiectivă ex- 
terioară eului. 

Situaţia eului din vis poate fi privită ca fiind similară 
unei comisii guvernamentale a eului vigil. Eul vigil este 
președinte sau rege, în timp ce eul din vis este președinte- 
le unei părţi a structurii care este implicată în lumea eului 


vigil. „Comisia“ nu este totuși iluzorie, nu e „doar un vis“. 
Este o parte, deși numai o parte, din structura eului vigil, 
astfel că acţiunile eului din vis (sau lipsa acestora) pot afec- 
ta lumea eului vigil. Acţiunile care au ca rezultat schimbări 
structurale în lumea eului din vis pot fi preluate în diverse 
moduri de către eul vigil în lumea sa. Cea mai des întâlni- 
tă modalitate de a experimenta o astfel de dinamică este 
reprezentată de modificările stărilor emoţionale ale eului 
vigil: o ameliorare a depresiei, o scădere sau o creștere a 
anxietátii, sentimentul de a lua o „decizie corectă“ într-o 
situație problematică etc. 

Dialogul dintre eul vigil si eul din vis, mediat de către 
eul din vis, este o parte a unui dialog mai cuprinzător între 
eu și Sine. Sinele nu apare des în imaginile unui vis, cel 
puţin nu sub o formă recognoscibilă. Cel mai adesea este 
constructorul invizibil al visului, forța din cadrul psihicu- 
lui care nu numai că aranjează scenele și acțiunea, ci și 
atribuie eului din vis un anumit rol. Aceasta nu înseamnă 
totuși că visul este în întregime construit înainte de a fi 
experimentat de către visător, pentru că acţiunile eului din 
vis par a fi cruciale pentru determinarea a ceea ce urmează 
să se întâmple în urma unor astfel de acţiuni. (Chiar și în 
cazul viselor repetitive, caracteristice nevrozei traumatice, 
interpretarea conform căreia eul din vis încearcă, chiar 
dacă fără succes, să inițieze o schimbare are un potenţial 
terapeutic mai mare). 

Eul individuat își dă seama în mod inevitabil că nici eul 
din vis, nici eul vigil nu este eul. Centrul eului, sensul de „eu“ 
este pur și simplu punctul de referință subiectiv al proce- 
sului de individuare care relativizează eul vigil pe parcursul 
timpului într-o manieră similară relativizării de mai mică 
amploare ce are loc noaptea în experiența eului din vis. 

Aceste insight-uri au implicaţii practice în interpre- 
tarea viselor. Relativitatea eului constituie un argument 
împotriva considerării oricărei stări a eului ca fiind fixă, 
astfel că nu este adecvat să vorbim despre alegerile corec- 

te sau greșite pe care le face eul vigil. Cu excepţia limitelor 
etice și legale foarte cuprinzătoare, alegerile eului vigil in- 
fluenteazá doar constelările lumii proprii, ceea ce nu este 
„corect sau greșit“, ci „preferabil sau nu“ sau „autentic sau 
inautentic“. Relativitatea eului față de alte structuri ale psi- 
hicului, cum ar fi umbra sau persona, conduce de asemenea 
la aprecierea modului în care eul vigil poate fi influenţat de 
acţiunile părților psihicului de care nu este conștient. Astfel, 
eul vigil poate să se ascundă folosind în mod tranzitoriu perso- 
na — nu o identificare patologică cu persona, ci o manifestare 
autonomă a voinţei acesteia; şi aspectele inconștiente ale 
umbrei pot determina eul vigil să întreprindă acţiuni și să 
adopte atitudini pe care eul le-ar considera nedemne dacă 
ar fi prezentate în mod clar judecății. 

Lucrul cu visele, ca parte integrantă a contextului ana- 
litic, oferă eului vigil o înțelegere a propriei relativitáti faţă 
de eul din vis. Visele care conţin experienţe ale umbrei (cu 
caracter pozitiv sau negativ), la fel ca și cele care conţin pre- 
zentări dramatice ale modalitátilor în care funcționează eul 
vigil, pot conduce eul vigil la o conștientizare foarte valoroa- 
să a propriei vulnerabilitáti. În urma acestei conștientizări, 
eului vigil îi va fi mai ușor să recunoască inflația, să evite 
identificarea cu alte părţi ale psihicului și să minimalizeze 
consecinţele proiecției, amintindu-și cum reacțiile emotio- 
nale puternice pe care le-a avut faţă de alte persoane din 
trecut „s-au întors împotriva lui însuși“, în cele din urmă, ca 
aspecte ale propriei umbre sau ale animei/animusului. 


Cunoaşterea focalizată şi 
cunoaşterea implicită 


Deși un travaliu clinic de calitate poate implica doar o 
minimă înţelegere teoretică, este util să avem cel puţin o 
structură teoretică de bază pentru a ne putea orienta prin- 


tre schimbările de direcţie ce pot apărea în cadrul clinic. 
O modalitate de a conceptualiza relativitatea eului poate 
fi realizată cu ajutorul termenilor de cunoaștere focalizată 
și cunoașterea implicită, termeni care derivă din lucrarea 
epistemologică a lui Michael Polanyi?. 

Polanyi vorbește despre structura întregii cunoașteri 
ca având un caracter „de la-la“. Ne bazám pe cunoașterea 
implicită a câtorva conţinuturi pentru a cunoaște alte con- 
ţinuturi într-o manieră mai focalizată. Microscopul, de 
exemplu, este o structură implicită (la fel ca și ochiul), cu 
ajutorul căreia avem acces la cunoașterea focalizată a mi- 
croorganismelor sau a altor obiecte. Concluziile la care a 
ajuns Polanyi au accentuat faptul că există un element ire- 
ductibil al angajamentului și al riscului personal în încer- 
carea de a fi obiectivi cu privire la orice. Facem afirmaţii 
având scopuri universale, încrezători că orice observator 
impartial va ajunge la aceleași concluzii și știm cá nu putem 
elimina subiectivismul personal, care determină într-un 
anumit grad nu numai ce vedem, dar și ceea ce conside- 
răm că este demn de observat. 

Domeniul cunoașterii focalizate și cel al cunoașterii 
implicite formează structura universală a cunoașterii, afir- 
mă Polanyi, dar conținuturile pot trece dintr-un domeniu 
în celălalt. Ceea ce este implicit la un moment dat poate 
deveni focalizat într-un alt moment. Domeniul implicit al 
cunoașterii este asemănător cu inconștientul, dar nu este 
echivalent cu acesta, pentru că o persoană poate alege în 
mod conștient să folosească ceva într-o manieră implicită, 
așa cum limbajul este considerat implicit în relație cu sem- 
nificatia pe care o transmite. În mod similar, cunoașterea 
focalizată este similară câmpului conștiinței; poate fi pre- 
conștientă dar în general este ușor să fie adusă în sfera con- 
ştiinţei. 

Aplicând aceste concepte la eul din vis și eul vigil, pu- 
tem afirma că eul vigil se bazează într-o manieră implicită 

pe conţinuturi psihice care apar eului din vis ca fiind focali- 
zate. Un complex care acționează ca parte a fundalului con- 
stient al eului vigil (fiind astfel parte a structurii implicite 
a eului vigil) poate fi personificat într-o imagine onirică în 
relație cu eul din vis. Acţiunea pe care eul din vis o reali- 
zează împreună cu respectivul personaj ar putea modifica 
ulterior structura implicită de care eul vigil are nevoie pen- 
tru a da un înțeles personal cunoașterii implicite a lumii. 
Activitatea eului din vis este astfel conceptualizată ca o ex- 
tindere în lumea visului a aceluiași proces de individuare 
care reprezintă sarcina profundă a eului vigil. Visul este 
perceput ca o structură simbolică care prezintă eului din 
vis anumite aspecte ale structurii eului vigil. Relaţia dintre 
eul din vis și eul | este văzută ca o interacţiune pro- 
fundă, de mare ajutor, între compartimentele focalizate și 
implicite ale identităţii eului. 

Analistul se află în poziţia unică din care nu numai că 
observă astfel de comutări de la focalizat la implicit în- 
tre eul din vis și eul vigil, dar si facilitează conştientizarea 
acestui proces de către analizand. Într-adevăr, atunci când 
o persoană este suficient de conștientă de aceste relații 
și este abilă în interpretarea viselor, necesitatea unor șe- 
dinte analitice formale începe să se diminueze. Deși ana- 
liza formală întotdeauna se încheie la un anumit moment 
dat, procesul conștientizării analitice continuă pe întreg 
parcursul vieţii. Uneori o reîncepere a analizei formale 
este indicată sau dorită, dar eul dezvoltat sau diferențiat, 
conștient de propria sa relativitate, poate utiliza în mod 
adecvat visele fără a fi nevoie să le discute în cadrul unei 
relaţii analitice. 


11 
CELE DOUĂ TENSIUNI 2 
CARACTERISTICE INTERPRETĂRII 
VISELOR 


Două tensiuni sunt prezente în mod constant atunci 
când interpretarea viselor este utilizată cu succes. Prima se 
referă la tensiunea existentă între interpretările obiective și 
cele subiective care are ca punct central temele visului. A 
doua este caracteristică nu numai interpretării viselor, ci și 
întregului proces analitic; este vorba despre tensiunea exis- 
tentă între semnificația personală și cea arhetipală. 


Obiectiv şi subiectiv 


Sugerând că imaginile si temele care apar în cadrul 
unui vis pot fi considerate fie obiective (referindu-se la 
persoane sau la evenimente din viaţa reală), fie subiective 
(făcând referire la un anumit aspect al psihicului visătoru- 
lui), Jung a exprimat într-o formă clinică practică o tensiune 
ce fusese intrinsecă studiului viselor încă din antichitate. 
Freud redusese această tensiune, postulând faptul că vise- 
le sunt simple gânduri și dorinţe vigile din trecut care erau 
de neacceptat pentru eu; dacă visul „latent“, aflat în spa- 
tele visului experimentat în mod „manifest“, ar fi adus în 

întregime în conștiință, atunci acesta s-ar dovedi a fi doar 
un gând vigil trecut care a fost refulat. 

Tensiunea dintre semnificaţia obiectivă și semnificația 
subiectivă a viselor poate fi de asemenea redusă, proba- 
bil cu prea mare ușurință, presupunând că visele se referă 
întotdeauna la reprezentarea subiectivă din mintea visă- 
torului. Unele dintre aceste reprezentări subiective sunt 
reprezentări obiective, mentale, ale unor persoane sau si- 
tuatii exterioare reale. Din această perspectivă, singurele 
schimbări percepute sunt cele ale reprezentărilor interne 
ale lucrurilor, care afectează bineînțeles experiența obiec- 
tivă, căci eul vigil se bazează pe reprezentările obiective 
într-o manieră implicită pentru a se orienta în realitatea 
stării de veghe. 

Tensiunea dintre obiectiv și subiectiv este totuși mai 
profundă. O interpretare non-psihotică a viselor numai în 
termenii realității externe nu reprezintă un pericol, iar li- 
mitarea numai la semnificațiile subiective ne-ar lăsa fără o 
tensiune valoroasă din punct de vedere psihologic. 

Experiențele din vis si cele din starea vigilă nu sunt 
fundamental opuse. Nu există o lume misterioasă a viselor 
care să fie într-o puternică opoziție cu o „lume diurnă“ com- 
plet obiectivă. Atât experienţele conștiente avute în starea 
de veghe, cât și experienţele avute în vise sunt componente 
la fel de misterioase ale unei potentiale unificări — procesul 
de individuare. Visele trec repede, dar la fel de repede (deși 
mai încet) trec și realităţile „solide“ ale vieții vigile. În cadrul 
acestei dinamici poate apărea cel mai misterios proces, pe 
care Jung l-a numit individuare, care implică actualizarea 
potenţialului unic al persoanei, fără nici o limită și în orice 
manieră este permisă de vicisitudinile vieții. 

În existența „obiectivă“, vigilă, procesul de individuare 
nu se realizează întotdeauna pe baza a ceea ce este „logic“ 
să fie făcut, la fel cum în povești se întâmplă adesea ca 
prinţesa să fie salvată nu de cel mai vârstnic, mai matur 


print — deseori este vorba despre cel mai tânăr, mai impie- 
dicat şi mai neîndemânatic frate care utilizează metodele 
cele mai neobișnuite, de exemplu, să ceară ajutorul ani- 
malelor. În oricare serie de vise, dinamica poate apărea 
în situații de viață obiective sau departe de acestea. Nu 
există nici un set de reguli. Aflate în serviciul procesului 
de individuare, visele pot îndemna eul să se stabilizeze în 
limitele identitátilor culturale obișnuite. Alteori visele pot 
îndepărta eul de fágasul adaptării sale de succes din viața 
reală și-l pot pune să se confrunte cu semnificații și sarcini 
mai subtile. 

Rezoluţia finală a tensiunii dintre obiectiv și subiectiv 
este un exemplu a ceea ce Jung a descris ca circumambu- 
latiune a unui centru misterios al psihicului, care poate fi 
simţit, dar niciodată definit în rețelele conștiinței. În acest 
proces misterios, analog din punct de vedere psihologic că- 
utării alchimice, eul este relativizat dar nu slăbit, evenimentele 
sunt reale, dar nu copleșitoare, imaginile viselor sunt călă- 
uze, dar nu maeștri. Procesul de individuare este facilitat 
de vise, deși acestea pot fi utilizate și în decursul terapiei în 
rezolvarea problemelor și în dezvoltarea personalității. 


Personal şi arhetipal 


O altă modalitate de a conceptualiza tensiunea impli- 
cată în procesul psihologic de individuare este aceea de 
a o explica în termenii opoziţiei dintre personal și arheti- 
pal. Atunci când o persoană este prea puternic implicată 
în viaţa colectivă, în realitatea exterioară a vieţii cotidie- 
ne, descoperirea în propriile vise a unor imagini univer- 
sale arhetipale, care provin din profunzimile obiective ale 
psihicului, poate fi o experienţă eliberatoare. Dar dacă o 
persoană este victima obișnuită a unei confuzii violente și 
schizofrenice de imagini arhetipale, adoptarea de către eu 

a unui punct de vedere stabil poate fi experimentatá intr-un 
mod la fel de eliberator. 

Atât blocarea nevrotică într-o concretizare excesivă a 
„realităţilor“ familiale sau sociale, cât și scufundarea schi- 
zofrenică într-o mare de semnificaţii arhetipale pot găsi o 
soluţie salvatoare prin conectarea la sfera personală a vie- 
tii. Istoria personală de viață înseamnă simtámántul mai 
adânc al unui individ cu privire la sens și continuitate, nu 
doar o istorie pseudopersonală de date și evenimente ex- 
terioare, clasica galerie a vieţii în care sunt expuse diverse 
roluri precum niște costume uzate. Viaţa exterioară poate 
trece prin schimbări profunde fără a avea loc vreo alterare 
a percepției subiective cu privire la sensul vieţii. Dar fiecare 
terapeut cunoaște situația opusă, în care viața exterioa- 
ră decurge lin și neschimbată, în timp ce starea interioară 
subiectivă se transformă, devenind o lume de semnificații 
esențial noi și proaspete. 

Eul vigil se situează între două constelații arhetipale la 
fel de periculoase. Suntem deprinsi, conform viziunii. psi- 
hologiei jungiene, să ne raportăm la domeniul arhetipal al 
inconştientului colectiv — psihicul obiectiv —, ca la un con- 
trapunct al construcţiilor rigide ale eului vigil. Suntem mai 
puţin obișnuiți să ne raportăm la originile arhetipale ale 
lumii conștiinței colective. Şi totuși aceste două lumi care 
înconjoară eul la frontierele sale cu interiorul și cu exteri- 
orul sunt arhetipale. 

Lumea conștiinței colective (istoria așa cum o citim) 
este modelată de anumiţi indivizi care își exprimă continu- 
turile arhetipale ce apar în psihicul obiectiv. Mulţi indivizi 
eșuează în încercarea de a avea un impact cultural, dar 
alții trezesc un răspuns prompt în cultura sau în societa- 
tea lor si o modifică într-o măsură mai mare sau mai mică. 
Formele arhetipale care sunt păstrate cu evlavie în cadrul 
instituțiilor culturale devin obiectele implicite care popu- 
lează mintea colectivă conștientă. Dar în momentul în care 
arhetipul se formează și e întipărit într-o instituţie cultura- 


lá, instituţia ajunge în opoziţie cu arhetipul însuși care i-a 
dat viață, pentru că nici o formă specifică nu poate contine 
întreaga paletă de semnificații ale unui arhetip. 

Ceea ce este adevărat la nivelul unei societăți este de 
asemenea adevărat la nivelul psihicului personal. Nici o 
mamă nu poate întrupa întreaga paletă de posibilități in- 
trinseci arhetipului Marii Mame, astfel că imago-ul mamei 
din mintea individului este în același timp un exponent al 
arhetipului mamei şi o limitare a acestuia. La fel se întâmplă 
și cu celelalte forme arhetipale și aici includem și imaginea 
vizionară a lui Jung în care Dumnezeu defechează pe cate- 
drala din Basel?*. 

Eul personal poate rătăci drumul fie printre imagi- 
nile arhetipale ale inconştientului colectiv — mai ales când 
acestea constituie o evadare din sarcinile vieții exterioare 
—, fie datorită formelor arhetipale întipărite în instituțiile 
culturale sau în conştientul colectiv. Provocarea este de a 
găsi un punct de vedere personal care să poată relativiza 
aceste domenii arhetipale — nu a le plasa în opoziție, nici 
a le identifica ca fiind unele adevărate și celelalte false și 
fără a pierde sfera personală, singurul spaţiu în care pot 
apărea procesele transformatoare profunde. 

Nimic de importanţă psihologică nu apare în afara sfe- 
rei personale. În exterior pot exista un zgomot și o furie 
puternice, precum și răsturnări istorice semnificative, dar 
psihicul personal este singurul purtător (și în cele din urmă 
singurul emițător) al formelor arhetipale care încearcă să 
atingă un echilibru organic stabil. Prin urmare, menţinerea 
sferei personale este de o importanţă extremă, atât în ca- 
drul analizei, cât şi în viața cotidiană. 

Perturbarea sferei personale apare în analiză atunci 
când domeniul arhetipal este accentuat în exces, fiind 
adesea semnalată de un transfer distorsionat arhetipal 
— analistul fiind perceput ca Dumnezeu sau ca diavol. În 
oricare dintre cazuri, interacţiunea încetează a mai fi una 
umană. Analizandul poate devaloriza procesul analitic și 

poate căuta un refugiu într-o formă arhetipală intipáritá 
cultural, cum ar fi un partid politic sau o organizaţie reli- 
gioasă. Asemenea derapaje sunt tragice deoarece câmpul 
transformativ al interacțiunii analitice este un loc valoros 
și rar întâlnit; pentru unele persoane este singura speranță 
de a găsi vreodată o sferă personală autentică și singura 
șansă de a participa în mod conștient și sănătos la dezvol- 
tarea propriului proces de individuare. 

Atunci când sunt utilizate cu atenție si cu abilitate, vi- 
sele sunt călăuza cea mai adecvată și mai de încredere pe 
calea menţinerii sferei personale și a evitării celor două 
forme ale reductionismului arhetipal. 


Un rezumat 


Visele sunt o parte naturală a vieţii psihice. Ele servesc 
procesului de individuare compensând modelele distorsio- 
nate ale realității ce aparțin eului vigil. 

Visul trebuie să fie consemnat cât mai aproape posibil 
de momentul în care s-a desfășurat efectiv. Interpolările 
eului vigil ar trebui respinse. Chiar și visele care sunt ase- 
mănătoare realităţii vigile au adesea o nuanţă simbolică. 

Amplificând temele visului, asociaţiile personale ar tre- 
bui de obicei să aibă întâietate în fața amplificărilor culturale 
sau a celor arhetipale, deși unele vise pot fi înțelese doar sub 
incidența materialului transpersonal. Visul amplificat trebuie 
plasat cu fermitate în contextul de viaţă al visătorului. 

Visele pot constitui un ajutor valoros în demersurile 
clinice, cum sunt diagnosticul diferenţial, evaluarea prognos- 
ticului și luarea deciziilor cu privire la ajutoare suplimentare, 
cum ar fi medicatia, creşterea frecvenţei sedintelor de 
analiză sau spitalizarea. Visele sunt de asemenea călăuze 
ce ne anunţă care este momentul potrivit în care ar tre- 
bui accentuată o anumită abordare analitică, adică analiza 
prospectivă sau analiza reductivá. 


Visele seriale oferă posibilitatea de a opera corectii 
asupra greșelilor din interpretarea unui anumit vis. Teme- 
le se repetă rar exact la fel; mai des par a apărea imagini 
înrudite care grupează imagini ale acelorași complexe. Ur- 
mărirea imaginilor și temelor care apar într-o serie de vise 
poate oferi analistului si analizandului o înţelegere speci- 
ală a procesului de individuare subiacent pe care visele 
încearcă să îl susțină. 

Visele sunt în mod special utile în tratamentul nevro- 
zei. Conflictele nevrotice sunt adesea simptomatice pentru 
evitarea unei sarcini adecvate de viață. În cazul nevrozei, 
visele încearcă să depășească clivajul nevrotic, încurajând 
eul să facă față proceselor care apar în viața cotidiană în 
loc să producă substitute nevrotice. În tratamentul nevro- 
zei, eul este pus în situația de a se confrunta cu dinamica 
de bază a procesului de individuare, care implică dezvol- 
tarea unui eu puternic, care va realiza natura sa parţială în 
comparaţie cu totalitatea reprezentată de Sine. 

Visele nu trebuie să fie utilizate în exces sau să înde- 
părteze procesul analitic de la materialul căruia trebuie să 
i se acorde în mod evident atenţie. Atunci când nu există 
vise, analistul poate continua cu orice îi este la îndemână — 
procesul de transfer-contratransfer, discutarea trecutului, 
evenimentele din viața cotidiană, cele din cadrul grupului 
de terapie, proiecţiile din távita cu nisip etc. Visele ajută 
procesul, dar ele nu constituie procesul de individuare. 

O analiză a viselor, realizată în mod responsabil, men- 
tine atât tensiunea existentă între semnificațiile obiective 
si cele subiective, cât și tensiunea, mai accentuată, existentă 
între sfera personală și forțele arhetipale care o înconjoară. 


* 


Un vis este o bucatá de realitate a cárei origine este 
personalá, dar neclará, a cárei semnificatie este bogatá, 
dar nesigurá si al cárei destin in lumea eului vigil se aflá 
în propriile noastre mâini. Dacă abordám visul cu grijă si 

cu respect, ne poate ajuta în multe feluri. Dacă îl ignorám, 
el oricum ne schimbă, desăvârșindu-și transformările al- 
chimice existente în profunzimile psihicului, având același 
scop al individuării și încercând să îl atingă cu sau fără ajuto- 
rul nostru conştient. 

Visele sunt entități misterioase asemănătoare mesa- 
jelor venite din partea unui prieten necunoscut, care este 
grijuliu, dar obiectiv. Scrisul de mână și limbajul său sunt 
uneori neclare, dar nu există niciodată vreo îndoială cu 
privire la preocuparea lui față de binele nostru suprem — 
care poate fi diferit de starea de bine pe care ne-o imaginăm 
noi pentru noi înşine. 

Smerenia este necesară. Nici un vis nu este vreodată 
înțeles pe deplin; evenimentele viitoare şi visele viitoare 
pot modifica ceea ce în prezent pare a fi o interpretare 
completă. Trebuie întotdeauna să fim conştienţi de ca- 
racterul misterios al viselor, care se află la limita înțelegerii 
noastre cu privire la creier şi minte, conştient şi inconştient, 
viață personală şi viață transpersonală. 

gen Series XX). 20 de volume. Trans. RF.C. Hull. Ed. H. Read, M. 

Dreams, pag. 275-327. 

“On the Psychology and Pathology of So-Called Occult Phe- 
nomena“, în Psychiatric Studies — CW, vol. |. În ceea ce pri- 
veste viziunea jungiană cu privire la semnificația psihologică 
a fenomenului „spaţiului exterior“, atât în viața reală, cât și 
în vise, a se vedea „Flying Saucers: A Modern Myth", în CW, 
vol. 10 — Civilization in Transition. 

A se vedea „Synchronicity: An Acausal Connecting Principle“, 
în CW, vol. 8 — The Structure and Dynamics of the Psyche. 

A se vedea Louise Rhine, Hidden Channels of the Mind (New 
York Sloan, 1961) si „Psychological Processes in ESP Experi- 
ences: |. Waking Experiences; Il. Dreams“, în Journal of Pa- 
rapsychology nr. 26 (1962): 88- III, 171-199. 

M. Ullman, S. Krippner si A. Vaughn, Dream Telepathy (New 
York: Macmillan, 1973). A se vedea de asemenea M.Ullman, 
„An Experimental Approach to Dreams and Telepathy“, în Ar- 
chives of General Psychiatry nr. 14 (1966): 605-613. 

O prezentare foarte buná a procedurilor alchimice, precum si 
a corespondentelor psihologice ale acestora, poate fi gásitá 
în articolele lui Edward Edinger numite „Psychotherapy and 
Alchemy", apărute în Quadrant (Journal of the New York C.G. 
Jung Foundation), nr. 11 — 15 (publicate in perioada 1978 
— 1982). Un alt studiu util pentru cunoașterea simbolisticii 
alchimice, precum si a implicatiilor psihologice ale acestora, 
este cartea scrisá de Marie-Louise von Franz, Alchemy: An 
Introduction to the Symbolism and the Psychology (Toronto: 
Inner City Books, 1980). 

În ceea ce priveşte imageria coniunctio, a se vedea eseul 
meu „Enantiodromia and the Unification of Opposites", apá- 
rut în The Arms of the Windmill: Essays in Analytical Psycho- 
logy in Honor of Werner H. Engel, ed. Joan Carson (New York: 
tipárit in mod privat, 1983). 

Hall, Clinical Uses of Dreams, pag. 146-150. 

Polanyi, Personal Knowledge. 

Memories, Dreams, Reflections, pag. 56. 


Glosar de termeni jungieni 


Anima (lat. „suflet”). Latura feminină, inconștientă a personali- 
tátii unui bărbat. Este personificată în vise prin imagini ale femeii, 
care ilustrează o paletă largă de roluri — de la prostituate și curte- 
zane, până la călăuze spirituale (Înţelepciunea). Anima reprezintă 
principiul erosului, prin urmare dezvoltarea animei unui bărbat 
este reflectată în modalitatea în care acesta relationeazá cu femeile. 
Identificarea cu anima poate apărea sub forma proastei dispoziții 
(a toanelor), a efeminării si a sensibilităţii exacerbate. Jung nu- 
meste anima, arhetipul vieții. 

Animus (lat. „spirit”). Latura masculină, inconștientă a per- 
sonalitátii unei femei. Acesta personifică principiul logosului. Dacă 
se identifică cu animus, o femeie poate deveni rigidă, dogmatică 
si combativă. Latura pozitivă a animusului este reprezentată de 
bărbatul interior care are rolul unei punti între eul femeii și resur- 
sele sale creative din inconștient. 

Arhetipuri. Nu pot fi cunoscute nemijlocit, efectele lor apă- 
rând în câmpul conștiinței sub forma imaginilor arhetipale sau 
a ideilor. Sunt tipare sau teme universale care provin din incon- 
știentul colectiv și constituie fundamentul religiilor, mitologiilor, 
legendelor și al basmelor. Arhetipurile devin vizibile indivizilor în 
vise și viziuni. 

Asociere. Un flux spontan de gânduri și imagini interconectate 
în jurul unei idei specifice, determinat de conexiunile inconștiente. 

Complex. Ansamblu de idei sau de imagini, care au o anumită 
încărcătură emoţională. „Nucleul“ unui complex îl constituie un 
arhetip sau o imagine arhetipală. 

Constelare. Ori de câte ori apare o reacție emoţională puter- 
nică având ca obiect o persoană sau o situaţie, înseamnă că s-a 
constelat (activat) un complex. 

Eu. Complexul central din câmpul conştiinţei. Un eu puternic 
este capabil să se raporteze în mod obiectiv la conținuturile acti- 
vate în inconştient (adică, alte complexe) mai degrabă decât să se 
identifice cu ele, identificare ce apare ca stare de posesie. 


Funcție transcendentă. „A treia funcție“, de reconciliere, care 
apare din inconștient (sub forma unui nou simbol sau a unei noi 
atitudini) după ce contrariile aflate în conflict au fost resemnificate 
la nivel conștient, dar tensiunea dintre ele a fost păstrată. 

Individuare. Realizarea conștientă a realității psihologice 
unice a unei persoane, incluzând atât punctele tari, cât și limită- 
rile acesteia. Facilitează experimentarea Sinelui ca centru reglator 
al psihicului. 

Inflatie. O stare în care individul își percepe nerealist pro- 
pria identitate, într-un mod mai pozitiv sau mai negativ (inflație 
negativă) decât aceasta este în realitate. Indică o regresie a con- 
stientului în inconștient, fapt ce se întâmplă mai des atunci când 
eul ia asupra sa prea multe conținuturi inconștiente si isi pierde 
capacitatea de a discrimina. 


Intuitie. Una dintre cele patru funcţii psihice. Este funcţia ira- 
tionalá care ne dezvăluie posibilitățile inerente prezente. În contrast 
cu senzația (funcţia psihică al cărei mijloc de percepere a realității 
imediate îl constituie simțurile), în cazul intuitiei, realitatea este per- 
ceputá prin intermediul inconştientului — de exemplu, străfulgerările 
de insight a căror origine este necunoscută. 


Participare mistică. Termen preluat în psihologie de la an- 
tropologul Lévy-Bruhl, care desemnează identificarea psihologică 
primitivă cu obiecte sau între persoane, rezultând o legătură in- 
conștientă puternică. 

Persona (lat. „masca actorului”). Rolul social al unei persoane, 
format pe baza standardelor societăţii și a educaţiei timpurii. Un 
eu puternic se raportează la lumea exterioară prin intermediul 
unei persona flexibile; identificarea cu o anumită persona (medic, 
savant, artist etc.) împiedică dezvoltarea psihologică a individului. 


Proiectie. Procesul prin care un individ percepe că o carac- 
teristică inconștientă personală aparţine unui alt individ și re- 


acţionează în consecinţă. Proiectarea animei sau a animusului 
este experimentată sub forma indrágostirii. Frustrarea cauzată de 
neîmplinirea așteptărilor indică nevoia de a retrage proiecţiile în 
scopul de a cunoaște realitatea persoanelor asupra cărora s-au 
făcut proiecţiile. 

Puer aeternus (lat. „copilul etern”). Indică o anumită tipo- 
logie masculină ai cărei reprezentanţi rămân blocaţi în psihologia 
adolescentului, tipologie asociată în general cu un atașament in- 
conștient puternic față de imaginea mamei (reală sau simbolică). 
Trăsăturile pozitive conţinute de puer aeternus sunt spontaneitatea 
și flexibilitatea. Omologul său feminin este puella „copila eternă“ 
care prezintă un atașament asemănător față de imaginea tatălui. 

Senex (lat. „bătrân”). Este asociat cu atitudini caracteristice 
vârstei înaintate. Trăsăturile negative sunt cinismul, rigiditatea și 
conservatorismul extrem; trăsăturile pozitive sunt responsabilitatea, 
ordinea și auto-disciplina. O personalitate echilibrată funcţionează 
adecvat în limitele polaritátii puer-senex. 

Sentiment. Una dintre cele patru funcţii psihice. Este o funcţie 
rațională care evaluează valoarea relaţiilor și a situațiilor. Trebuie 
să se facă distincţia între sentiment și emoție, care însoțește un 
complex activat. 

Simbol. Cea mai bună exprimare posibilă a unei reprezentări 
necunoscute. Gândirea simbolică este neliniară, specifică emisfe- 
rei cerebrale drepte; este complementară gândirii logice, liniare, 
specifice emisferei cerebrale stângi. 

Sine. Arhetipul totalitátii psihice și centrul reglator al perso- 
nalitátii. Este experimentat sub forma unei-puteri transpersonale 
care transcende eul — de exemplu, Dumnezeu. 

Transfer si contratransfer. Reprezintă situații specifice de 
proiectie, utilizate de obicei pentru a descrie legátura emotionalá 
inconștientă care apare între două persoane în cadrul unei relații 
terapeutice sau analitice. 

Umbra. O parte inconștientă a personalităţii caracterizată 
prin trăsături și atitudini, negative sau pozitive, pe care eul conști- 
ent tinde să le respingă sau să le ignore. Este personificată în vise 

de persoane de același sex ca și visătorul. Asimilarea conştientă a 
umbrei are ca rezultat o creștere a energiei disponibile. 

Uroboros. Șarpe sau dragon mitologic care își înghite propria 
coadă. Este un simbol atât al procesului de individuare, ca proces 
circular, independent, cât și al preocupării narcisiste. 

